soumya case | ഗോവിന്ദച്ചാമിക്ക് വധശിക്ഷയില്ല; സൗമ്യ കൊലക്കേസിൽ സർക്കാർ സമർപ്പിച്ച തിരുത്തൽ ഹർജി സുപ്രീം കോടതിയുടെ ചീഫ് ജസ്റ്റിസ് അടങ്ങുന്ന ആറംഗ ബെഞ്ച് തള്ളി; ഒറ്റക്കയ്യൻ ചാമിക്ക് കൊലക്കയർ ഉറപ്പാക്കാനുള്ള അവസാനശ്രമവും പാഴായ നിരാശയിൽ കേരളം; നീതിനിഷേധമെന്ന സംസ്ഥാന സർക്കാർ വാദം മുഖവിലയ്ക്കെടുത്തില്ല - MarunadanMalayalee.com\nApril 28, 201704:47 PM IST Permalink\nന്യൂഡൽഹി: സൗമ്യ വധക്കേസിൽ ഗോവിന്ദച്ചാമിയുടെ കൊലക്കുറ്റം റദ്ദാക്കിയതിനെതിരെ സംസ്ഥാന സർക്കാർ നൽകിയ തിരുത്തൽ ഹർജി സുപ്രീംകോടതി തള്ളി. ചീഫ് ജസ്റ്റിസ് ജെ.എസ്. ഖേഹാറിന്റെ അധ്യക്ഷതയിലുള്ള ആറംഗ ബെഞ്ചാണ് ഹർജി തള്ളിയത്. വിധി പുനപരിശോധിക്കേണ്ട ആവശ്യമില്ലെന്നും പ്രതിക്ക് സംശയത്തിന്റെ ആനുകൂല്യം നൽകിയുമാണ് കോടതി ഹർജി തള്ളിയത്. ഇതോടെ സൗമ്യവധക്കേസിൽ പ്രതിക്ക് വധശിക്ഷ ഉറപ്പാക്കാനുള്ള സർക്കാരിന്റെ അവസാനശ്രമവും പാഴായി.\nഗോവിന്ദച്ചാമിക്കെതിരായ കൊലക്കുറ്റം റദ്ദാക്കിക്കൊണ്ട് വധശിക്ഷ ഒഴിവാക്കിയതിനെതിരെ സംസ്ഥാന സർക്കാർ നൽകിയ പുനഃപരിശോധനാ ഹർജി സുപ്രീംകോടതി തള്ളിയിരുന്നു. ഇതേത്തുടർന്നാണ് തിരുത്തൽ ഹർജിയുമായി സർക്കാർ രംഗത്തെത്തിയത്. സംശയത്തിന്റെ ആനുകൂല്യം നൽകിയാണ് വധശിക്ഷ സുപ്രീം കോടതി നേരത്തെ റദ്ദാക്കിയത്. വധശിക്ഷ നൽകിയ തൃശ്ശൂർ അതിവേഗ കോടതിയുടെ വിധിക്കെതിരെ ഗോവിന്ദച്ചാമി നൽകിയ ഹർജിയിലായിരുന്നു സുപ്രീംകോടതിയുടെ ഉത്തരവ്.\nസൗമ്യയെ ട്രെയിനിൽ നിന്നും തള്ളിയിട്ട് ബലാത്സംഗം ചെയ്തു കൊന്ന ഒറ്റക്കൈയൻ ഗോവിന്ദച്ചാമിക്ക് വധശിക്ഷയില്ല; ഹൈക്കോടതി ശരിവച്ച വധശിക്ഷ സുപ്രീംകോടതി റദ്ദാക്കി; ബലാത്സംഗത്തിനുള്ള ഏഴ് വർഷം മാത്രം ശരിവച്ചു; ഒന്നര വർഷം കൂടി ജയിലിൽ കഴിഞ്ഞാൽ ഗോവിന്ദച്ചാമി ചിരിച്ചുകൊണ്ടു പുറത്തുവരും; സമ്പൂർണ്ണ പരാജയമായി പ്രോസിക്യൂഷൻ\nപൊലീസ് പിടിക്കുമ്പോൾ മെലിഞ്ഞുണങ്ങിയ ഗോവിന്ദച്ചാമി ജയിൽ ജീവിതത്തിൽ തടിച്ചു കൊഴുത്തു; ബിരിയാണിക്കും കഞ്ചാവിനും നിരാഹാരം കിടന്നു; അഞ്ചര കൊല്ലം ജയിലിൽ 'സുഖവാസം' നയിച്ച സൗമ്യയുടെ ഘാതകനു തൂക്കുകയർ ഒഴിവായതോടെ തമിഴ്‌നാട്ടിലെ ജയിലിൽ കിടക്കാൻ മോഹം\nകൊലപാതകം തെളിയിക്കാൻ പ്രോസിക്യൂഷന് സാധിക്കാത്തതിനാലാണ് ബലാത്സംഗത്തിന് മാത്രമാണ് ശിക്ഷ വിധിച്ചത്. 397-ാം വകുപ്പ് പ്രകാരം മോഷണത്തിനിടെ മുറിവേൽപ്പിക്കൽ 447-ാം വകുപ്പ് പ്രകാരം അതിക്രമം തുടങ്ങിയ കേസുകളിൽ ഏതാനും മാസങ്ങളുടെ ശിക്ഷ മാത്രമെ ഗോവിന്ദച്ചാമിക്ക് കോടതി നൽകിയിട്ടുള്ളൂ.\nസൗമ്യയെ ഗോവിന്ദച്ചാമി ബലാത്സംഗം ചെയ്തിട്ടുണ്ടെന്ന് ശാസ്ത്രീയമായി തെളിയിക്കപ്പെട്ടിട്ടുണ്ടെന്നും സൗമ്യ ട്രെയിനിൽ നിന്നും ചാടി എന്നാണ് കേസിലെ സാക്ഷിമൊഴികളെന്നും, ഊഹാപോഹങ്ങൾ കോടതിയിൽ ഉന്നയിക്കരുതെന്നും കോടതി പ്രോസിക്യൂഷനോട് വാദത്തിനിടെ പറഞ്ഞിരുന്നു. കോടതിയുടെ ചോദ്യങ്ങൾക്ക് പ്രോസിക്യൂഷന് വ്യക്തമായ മറുപടിയും ഉണ്ടായിരുന്നില്ല. ഒറ്റക്കൈയനായ ഗോവിന്ദച്ചാമിക്ക് സൗമ്യയെ തള്ളിയിടാൻ സാധിക്കുമോയെന്നും കോടതി സംശയം പ്രകടിപ്പിച്ചിരുന്നു. ഇതേത്തുടർന്നാണ് പുനപരിശോധനാ ഹർജിയും തുടർന്ന് ഇപ്പോൾ തിരുത്തൽ ഹർജിയും തള്ളിയത്.\nസുപ്രീംകോടതിയിലെ ഏറ്റവും മുതിർന്ന മൂന്ന് ജഡ്ജിമാർക്ക് പുറമെ, കേസിൽ വിധി പറഞ്ഞ ബെഞ്ചിലെ അംഗങ്ങളുമാണ് തിരുത്തൽ ഹർജി പരിഗണിച്ചത്. ചീഫ് ജസ്റ്റിസിന് പുറമെ ജഡ്ജിമാരായ ദീപക് മിശ്ര, ജെ. ചെലമേശ്വർ എന്നിവരും കേസ് നേരത്തെ പരിഗണിച്ച രഞ്ജൻ ഗോഗോയ്, പി.സി. പന്ത്, യു.യു. ലളിത് എന്നിവരും ബെഞ്ചിലുണ്ടായിരുന്നു. ചേംബറിലാണ് ഹർജി പരിഗണിച്ചത്. അതുകൊണ്ചുതന്നെ പരസ്യവാദമുണ്ടായില്ല.\nപുനഃപരിശോധനാ ഹർജി പരിഗണിക്കവേ സർക്കാരിന്റെ വാദങ്ങൾക്ക് വേണ്ടത്ര പരിഗണന കിട്ടിയില്ലെന്നാണ് തിരുത്തൽ ഹർജിയിൽ പ്രധാനമായും ചൂണ്ടിക്കാട്ടിയത്. സൗമ്യ കേസ് വിധിയിൽ പിഴവുണ്ടെന്ന് ആരോപിച്ച മുൻ ജസ്റ്റിസ് മർക്കണ്ഡേയ കട്ജുവുമായി ബന്ധപ്പെട്ട വിഷയത്തിലാണ് കോടതി അന്ന് കൂടുതൽ ശ്രദ്ധിച്ചത്.\nതിരുത്തൽ ഹർജികൾ മുതിർന്ന അഭിഭാഷകൻ സാക്ഷ്യപ്പെടുത്തണമെന്നാണ് ചട്ടം. കേസിൽ സംസ്ഥാന സർക്കാരിനുവേണ്ടി ഹാജരായ അറ്റോർണി ജനറൽ മുകുൾ റോഹ്തഗിയാണ് തിരുത്തൽ ഹർജി സാക്ഷ്യപ്പെടുത്തിയത്. ഗോവിന്ദച്ചാമി ബലാത്സംഗം ചെയ്തതായും ഗുരുതരമായി പരിക്കേൽപ്പിച്ചതായും സുപ്രീംകോടതി കണ്ടെത്തിയിരുന്നു. എന്നാൽ കൊലക്കുറ്റം തെളിയിക്കാനായില്ല. സംസ്ഥാന സർക്കാരും സൗമ്യയുടെ അമ്മയും നൽകിയ പുനഃപരിശോധനാ ഹർജികളാണ് നവംബറിൽ സുപ്രീംകോടതി തള്ളിയത്.


ഇന്ത്യന് വിമാനക്കമ്പനികള് നഷ്ടത്തിലേക്ക് കൂപ്പുകുത്തും: ക്രിസില് - FUTURE KERALA - Daily on Business Economy and Society\nമുംബൈ: ഒരു ദശാബ്ദത്തിനിടയിലെ ഏറ്റവും വലിയ നഷ്ടത്തിലേക്ക് നടപ്പു സാമ്പത്തിക വര്‍ഷം രാജ്യത്തെ വിമാനക്കമ്പനികള് കൂപ്പുകുത്തുമെന്ന് ക്രിസില് റേറ്റിംഗ്‌സിന്റെ വിലയിരുത്തല്. വിമാന ഇന്ധനത്തിന്റെ വില വര്‍ധനയും രൂപയുടെ മൂല്യ തകര്‍ച്ചയും കാരണം പ്രവര്‍ത്തന ചെലവ് വര്‍ധിച്ചതാണ് രാജ്യത്തെ വിമാനക്കമ്പനികള് വലിയ നഷ്ടം കുറിക്കാനുള്ള കാരണമായി ക്രിസില് റേറ്റിംഗ്‌സ് പറയുന്നത്.\nപലിശയും നികുതിയും അടക്കമുള്ള ചെലവുകള്‍ക്ക് മുന്‍പുള്ള വരുമാനത്തില് നടപ്പു സാമ്പത്തിക വര്‍ഷം മൊത്തം 9,300 കോടി രൂപയുടെ ഇടിവ് രാജ്യത്തെ വിമാനക്കമ്പനികള് രേഖപ്പെടുത്തുമെന്നാണ് കണക്കുകൂട്ടല്.\nപ്രതിസന്ധി നേരിട്ടിരുന്ന 2014ല് 7,348 കോടി രൂപയുടെ നഷ്ടമാണ് വരുമാനത്തില് രേഖപ്പെടുത്തിയിരുന്നതെന്ന് ക്രിസില് റേറ്റിംഗ്‌സ് ചൂണ്ടിക്കാട്ടി. 2014 സാമ്പത്തിക വര്‍ഷം മുതല് കഴിഞ്ഞ സാമ്പത്തിക വര്‍ഷം വരെയുള്ള കാലയളവില് രാജ്യത്തെ വിമാനക്കമ്പനികള് രേഖപ്പെടുത്തിയ സംയോജിത ലാഭം 4,000 കോടി രൂപയാണ്.\nയുഎസ് ഡോളറിനെതിരെ രൂപയുടെ മൂല്യം ഇടിഞ്ഞതാണ് വിമാനക്കമ്പനികള് സാമ്പത്തിക പ്രതിസന്ധി നേരിടാനുള്ള പ്രധാന കാരണം. ഈ വര്‍ഷം ഇതുവരെ ഏകദേശം 13 ശതമാനം ഇടിവാണ് രൂപയുടെ മൂല്യത്തില് ഉണ്ടായത്. വിമാനക്കമ്പനികളുടെ ചെലവിന്റെ ഭൂരിഭാഗവും ഡോളറിലുള്ളതായതിനാല് രൂപയുടെ മൂല്യതകര്‍ച്ച വലിയ ആഘാതമാണുണ്ടാക്കുന്നത്.\nകമ്പനികളുടെ മൊത്തം ചെലവില് 35-40 ശതമാനം പങ്കുവഹിക്കുന്നത് വിമാന ഇന്ധനത്തിനായുള്ള ചെലവിടല് ആണ്. കഴിഞ്ഞ സാമ്പത്തിക വര്‍ഷത്തെ അപേക്ഷിച്ച് എടിഎഫ് വിലയില് ശരാശരി 28 ശതമാനം വര്‍ധനയാണ് നടപ്പു സാമ്പത്തിക വര്‍ഷം പ്രതീക്ഷിക്കുന്നത്. ഇതും കമ്പനികളുടെ സാമ്പത്തികാരോഗ്യത്തെ സാരമായി ബാധിക്കുമെന്ന് ക്രിസില് ചൂണ്ടിക്കാട്ടി.\nകഴിഞ്ഞ കുറച്ച് പാദങ്ങളായി യാത്രനിരക്ക് വര്‍ധിപ്പിക്കാന് കമ്പനികള്‍ക്ക് കഴിഞ്ഞിരുന്നില്ല. വിപണിയിലെ ശക്തമായ മത്സരവും യാത്ര നിരക്ക് വര്‍ധിപ്പിക്കുന്നതില് നിന്നും വിട്ടുനില്‍ക്കാന് കമ്പനികള്‍ക്കുമേല് സമ്മര്‍ദം ചെലുത്തിയതായി ക്രിസില് ചൂണ്ടിക്കാട്ടി. 652.13 കോടി രൂപയുടെ നഷ്ടമാണ് ഇന്റര്‍ഗ്ലോബ് ഏവിയേഷന് ലിമിറ്റഡ് സെപ്റ്റംബര് പാദത്തില് രേഖപ്പെടുത്തിയത്. പബ്ലിക് ലിമിറ്റഡ് ആയതിനുശേഷം കമ്പനി ഇതാദ്യമായാണ് നഷ്ടം കുറിക്കുന്നത്. കഴിഞ്ഞ സാമ്പത്തിക വര്‍ഷം സെപ്റ്റംബര് പാദത്തില് 551.56 കോടി രൂപയായിരുന്നു കമ്പനിയുടെ ലാഭം.\nസ്‌പൈസ് ജെറ്റ്, ജെറ്റ് എയര്‍വെയ്‌സ് എന്നിവ ജൂണ് പാദത്തില് നഷ്ടം കുറിച്ചിരുന്നു. ഇന്ത്യന് വ്യോമയാന വിപണിയില് അതിജീവനം ഉറപ്പിക്കുന്നതിന് ജെറ്റ് എയര്‍വെയ്‌സിന് വലിയ മൂലധനം ആവശ്യമാണ്.\nവിമാനക്കമ്പനികളുടെ പ്രതിസന്ധി പരിഹരിക്കുന്നതിന് കേന്ദ്ര സര്‍ക്കാര് ജെറ്റ് ഇന്ധനത്തിന്റെ എക്‌സൈസ് തീരുവ 300 ബേസിസ് പോയ്ന്റ് കുറച്ച് 11 ശതമാനമാക്കിയിരുന്നു. എന്നാല്, ഇതും കമ്പനികള്‍ക്ക് വലിയ ആശ്വാസമാകില്ലെന്നാണ് ക്രിസില് ചൂണ്ടിക്കാണിക്കുന്നത്. നടപ്പു സാമ്പത്തിക വര്‍ഷം ഇന്ത്യന് വിമാനക്കമ്പനികള് 1.65-1.90 ബില്യണ് ഡോളറിന്റെ നഷ്ടം കുറിക്കുമെന്നാണ് വ്യോമയാന ഗവേഷണ സംരംഭമായ സിഎപിഎ ഇന്ത്യയുടെ നിരീക്ഷണം.\nവിദ്യാഭ്യാസത്തിലൂടെ മാറ്റത്തിന്റെ വക്താവാകൂ\nഫിജികാര്‍ട്ട് ഇന്ത്യയില് പ്രവര്‍ത്തനം തുടങ്ങുന്നു\nസംരംഭകനെ കോടീശ്വരനാക്കിയ ചുവപ്പ് പരവതാനി


ന്യൂഡല്‍ഹി: സിംഗുവിലെ കര്‍ഷക സമര സ്ഥലത്ത് യുവാവിനെ കൊന്ന് കെട്ടിത്തൂക്കി. പൊലീസ് ബാരിക്കേഡിലാണ് കൈ വെട്ടിമാറ്റി മൃതദേഹം തൂക്കിയിട്ടത്. സിക്ക് മതഗ്രന്ഥത്തെ അവഹേളിച്ചതിന്റെ പേരില് കൊന്ന് കെട്ടിതൂക്കിയതാണെന്നാണ് സംശയമെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്തു.\nഗുരു ഗ്രന്ഥ് സാഹിബിനെ അവഹേളിച്ചതാണ് കൊലപാതകത്തിന് കാരണമായതെന്നും വിവിധ മാധ്യമങ്ങള് റിപ്പോര്‍ട്ട് ചെയ്തു. യുവാവിനെ തല്ലിക്കൊന്നശേഷം പൊലീസ് ബാരിക്കേഡില് മൃതദേഹം കെട്ടിത്തൂക്കിയെന്നാണ് നിഗമനം. ഇതിനുശേഷമാണ് കൈ വെട്ടിമാറ്റിയതെന്നും കരുതുന്നു.\nവിവരമറിഞ്ഞ് സോണിപത് പൊലീസ് സ്ഥലത്തെത്തി. യുവാവിന്റെ മൃതദേഹം സിവില് ആശുപത്രിയിലേക്ക് മാറ്റി. കൊലപാതകത്തിന് പിന്നില് കര്‍ഷകരാണെന്ന് ബി.ജെ.പി ആരോപിച്ചു. എന്നാല് സംഭവത്തില് പങ്കില്ലെന്ന് കര്‍ഷകര് പറഞ്ഞു.\nഅതേസമയം, യുവാവിനെ കൊന്ന് കെട്ടിതൂക്കിയ സംഭവത്തില് സംയുക്ത കിസാന് മോര്‍ച്ച അന്വേഷണം ആവശ്യപ്പെട്ടു. കൊലപാതകത്തില് കര്‍ഷക സംഘടനകള്‍ക്ക് പങ്കില്ല. ഏതന്വേഷണവുമായും കര്‍ഷകര് സഹകരിക്കുമെന്നും കിസാന് മോര്‍ച്ച നേതാക്കള് പറഞ്ഞു. നിഹാങ്കുകള്‍ക്ക് സമരവുമായി ബന്ധമില്ലെന്നും സംയുക്ത കിസാന് മോര്‍ച്ച അറിയിച്ചു.\nകൊലയാളികളെ തിരിച്ചറിഞ്ഞതായും വേഗത്തില് അറസ്റ്റുണ്ടാകുമെന്നും ഹരിയാന പൊലീസ് അറിയിച്ചിട്ടുണ്ട്. സംഭവത്തില് എഫ്.ഐ.ആര് രജിസ്റ്റര് ചെയ്‌തെന്നും പൊലീസ് അറിയിച്ചു.\nNew Delhi Farmers Protest


അണ്ണാമലൈ സർവകലാശാല - വിക്കിപീഡിയ\n(അണ്ണാമല സർവകലാശാല എന്ന താളിൽ നിന്നും തിരിച്ചുവിട്ടതു പ്രകാരം)\nHis excellency shri. T. Surjit singh Barnala\nProf. Dr. M. Ramanathan\nതമിഴ്‌നാട്ടിലെ കടല്ലൂർ ജില്ലയിലെ അണ്ണാമലൈ നഗർ പഞ്ചായത്തിൽ സ്ഥിതിചെയ്യുന്ന സർവകലാശാലയാണ് അണ്ണാമലൈ സർവകലാശാല. 1929 ൽ ചെട്ടിനാടിലെ ഡോ. രാജാ സർ അണ്ണാമലൈ ചെട്ടിയാരാണ് അണ്ണാമലൈ സർവകലാശാലക്ക് രൂപം നൽകുന്നത്. ഇന്നത് 1000 ഏക്കറിൽ പടർന്ന് കിടക്കുന്ന വിവിധ വിഭാഗങ്ങളുള്ള അന്താരാഷ്ട്ര പ്രശസ്തമായ സർവകലാശാലയാണ്. യു.ജി. സി. അംഗീകാരമുള്ള റെഗുലറും വിദൂര പഠനവുമായ നിരവധി കോഴ്സുകൾ ഈ സർവകലാശാലക്ക് കീഴിലുണ്ട്. കല, ശാസ്ത്രം, ഭാഷ, എഞ്ചീനിയറിങ്ങ് , സാങ്കേതികത, വിദ്യാഭ്യസം, കൃഷി, വൈദ്യം, ദന്തം തുടങ്ങി 48 ഓളം വകുപ്പുകൾ ഇതിന്റെ കീഴിലുണ്ട്.\nഇന്ത്യയിലെ ഏറ്റവും വലിയ വിദൂര പഠന സർവകലാശാലയും ഇത് തന്നെയാണ്. നിരവധി വിദേശ കേന്ദ്രങ്ങളും ഈ സർവകലാശാലക്കുണ്ട്. സിംഗപ്പൂർ, ദുബൈ, ഷാർജ, ഒമാൻ,മൌറീഷ്യസ്, പാരീസ് തുടങ്ങിയ ഇടങ്ങളിൽ വിദൂര പഠന കേന്ദ്രങ്ങളുമുണ്ട്.\nചിദംബരത്ത് അണ്ണാമലച്ചെട്ടിയാർ 1920-ൽ മീനാക്ഷി കോളജ് സ്ഥാപിച്ചു. ഈ വിദ്യാകേന്ദ്രമാണ് 1929-ൽ അണ്ണാമലൈ സർവകലാശാലയായി രൂപംകൊണ്ടത്. അന്ന് 200 ഏക്കർ വിസ്തൃതിയുള്ള ആ പരിസരം ഒരു സർവകലാശാല കേന്ദ്രമാക്കി പരിവർത്തനം ചെയ്യാൻ വീണ്ടും 20 ലക്ഷം രൂപ ചെട്ടിയാർ സംഭാവന ചെയ്തു. മരിക്കുന്നതുവരെയും ഇദ്ദേഹം സർവകലാശാലയുടെ പ്രോചാൻസലർ ആയിരുന്നു.\nവിദൂര വിദ്യാഭ്യാസ ഡയറക്ടറേറ്റ് ബോർഡ് 1979 ൽ സ്ഥാപിതമായി. അത് ഇപ്പോൾ വിദൂരവിദ്യാഭ്യാസ മാതൃകയിൽ 500 ൽ കൂടുതൽ കോഴ്സുകൾ നൽകുന്നു. എല്ലാ വിദൂരവിദ്യാഭ്യാസ കോഴ്സുകളും ഡിസ്റ്റൻസ് എഡ്യൂക്കേഷൻ കൗൺസിൽ അംഗീകരിച്ചതാണ്.\nAnnamalai University 1994 Batch Association\n"https://ml.wikipedia.org/w/index.php?title=അണ്ണാമലൈ_സർവകലാശാല&oldid=3291693" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:51,7മാർച്ച് 2020.


ചൈനയ്ക്ക് ശക്തമായ സന്ദേശവുമായി ഇന്ത്യ; ബാലിസ്റ്റിക് മിസൈലായ അഗ്നി-5 വിജയകരമായി പരീക്ഷിച്ച് ഇന്ത്യ – Media Mangalam\nന്യൂഡൽഹി: ചൈനയ്ക്കുള്ള ശക്തമായ സന്ദേശമായി 5000 കിലോമീറ്റർ അകലെയുള്ള ലക്ഷ്യങ്ങളെ കൃത്യമായി ആക്രമിക്കാൻ കഴിയുന്ന ബാലിസ്റ്റിക് മിസൈലായ അഗ്നി-5 ഇന്ത്യ വിജയകരമായി പരീക്ഷിച്ചു. ഭൂഖണ്ഡാന്തര ബാലിസ്റ്റിക് മിസൈൽ അല്ലെങ്കിൽ ഐസിബിഎം വിഭാഗത്തിൽ ഉൾപ്പെടുന്ന അഗ്നി-5, ഒഡീഷ തീരത്തുള്ള എപിജെ അബ്ദുൾ കലാം ദ്വീപിൽ നിന്ന് രാത്രി 7:50 ന് വിക്ഷേപിച്ചു.\n‘വിശ്വസനീയമായ മിനിമം പ്രതിരോധം’ എന്ന ഇന്ത്യയുടെ പ്രഖ്യാപിത നയത്തിന് അനുസൃതമാണ് മിസൈലിന്റെ വിജയകരമായ പരീക്ഷണം. ഡിഫൻസ് റിസർച്ച് ആൻഡ് ഡെവലപ്‌മെന്റ് ഓർഗനൈസേഷൻ രൂപകൽപ്പന ചെയ്‌ത് വികസിപ്പിച്ചെടുത്ത അഗ്നി V മിസൈൽ ട്രക്കിൽ കൊണ്ടുപോകുന്ന ഒരു കാനിസ്റ്റർ വിക്ഷേപണ സംവിധാനമാണ്. അതിന്റെ ശ്രേണി ഉപയോഗിച്ച്, ചൈനയിലെ പ്രധാന ഭൂപ്രദേശത്തെ ലക്ഷ്യങ്ങൾ ആക്രമിക്കാൻ അഗ്നി V പ്രാപ്തമാകും. ചൈനയെക്കൂടാതെ, അതിന്റെ ശ്രേണിയിൽ, അഗ്നി V ന് മറ്റ് ഏഷ്യൻ രാജ്യങ്ങളിലേക്കും യൂറോപ്പിന്റെയും ആഫ്രിക്കയുടെയും ചില ഭാഗങ്ങളിൽ എത്താൻ കഴിയും. ഇതിന് 1.5 ടൺ പേലോഡ് വഹിക്കാൻ കഴിയും, ഏകദേശം 50 ടൺ ഭാരമുണ്ട്.\nഅമേരിക്ക, ബ്രിട്ടൻ, റഷ്യ, ചൈന, ഫ്രാൻസ്, ഇസ്രായേൽ, ഉത്തര കൊറിയ എന്നീ രാജ്യങ്ങൾക്ക് ശേഷം ഭൂഖണ്ഡാന്തര ബാലിസ്റ്റിക് മിസൈൽ ശേഷിയുള്ള എട്ടാമത്തെ രാജ്യമാണ് ഇന്ത്യ. ഇതിന് മുമ്പ്, 3,000-5000 കിലോമീറ്റർ ദൂരപരിധിയുള്ള അഗ്നി III ഇന്ത്യ ഉൾപ്പെടുത്തിയിട്ടുണ്ട്. 2011-ലാണ് അഗ്നി-III ഇന്ത്യൻ സായുധ സേനയിലേക്ക് കമ്മീഷൻ ചെയ്തത്. രണ്ട് ഘട്ടങ്ങളുള്ള സോളിഡ് പ്രൊപ്പല്ലന്റ് ഉപയോഗിച്ച് ചലിപ്പിക്കുന്ന ഈ മിസൈലിന് 1.5 ടൺ വരെ ഭാരമുള്ള പരമ്പരാഗതവും ആണവായുധങ്ങളും വഹിക്കാനാകും. അഗ്നി III മിസൈൽ സംവിധാനത്തിന് 17 മീറ്റർ ഉയരവും രണ്ട് മീറ്റർ വ്യാസവുമുണ്ട്, ഇതിന് ഏകദേശം 50 ടൺ ഭാരമുണ്ട്. പാക്കിസ്ഥാനിലെയും ചൈനയിലെയും എല്ലാ പ്രധാന നഗരങ്ങളും അതിന്റെ പരിധിയിൽ വരുന്നു.\nAgni-V Ballistic Missile india അഗ്നി-5 ഇന്ത്യ ഇന്ത്യ ബാലിസ്റ്റിക് മിസൈൽ


നുണ പറഞ്ഞ് വീട്ടിലെത്തി, പറഞ്ഞതിനും മുമ്പേ തിരിച്ചെത്തി; ദിലീപിനെ കണ്ട് കാവ്യ വിതുമ്പിക്കരഞ്ഞു! | Webdunia Malayalam\nമുറ്റത്തും പുറത്തുമായി പൊലീസ്; സുരക്ഷാവലയം ഭയന്ന് ഫാന്‍സ്, എതിര്‍പ്പില്ലാതെ ദിലീപ് - ഒടുവില് നല്ല കുട്ടിയായി ജയിലില് തിരിച്ചെത്തി\nദിലീപ് ഇനി വെളിച്ചം കാണില്ല, ആ പാളിച്ച ഒരിക്കല് കൂടി സംഭവിക്കില്ല?! - ആരോപണം ശക്തമാകുന്നു\nവീട്ടില് ലഡു വിതരണം, ബന്ധുക്കള്‍ക്കൊപ്പം കാപ്പി കുടിച്ചു; ശ്രാദ്ധച്ചടങ്ങുകള് അതിവേഗം തീര്‍ത്തു - ദിലീപ് വീട്ടിലെത്തിയ മണിക്കൂറുകള് ഇങ്ങനെ\nദിലീപ് വീട്ടിലെത്തി; തിരിച്ചടി ഭയന്ന് ഫാന്‍സ് അസോസിയേഷന് വിട്ടു നില്‍ക്കുന്നു - കനത്ത സുരക്ഷയൊരുക്കി പൊലീസ്\nനടിയെ ആക്രമിച്ച കേസിലെ ഗ്ഗൂഢാലോചനയുമായി ബന്ധപ്പെട്ട് റിമാന്‍ഡില് കഴിയുന്ന ദിലീപ് അമ്പത്തിയാറ് ദിവസത്തിനു ശേഷം ആദ്യമായി സ്വന്തം വീട്ടില് എത്തി. അച്ഛന്റെ ശ്രാദ്ധ ചടങ്ങുകള് പൂര്‍ത്തിയാക്കിയ ശേഷം താരം ജയിലില് തിരിച്ചെത്തുകയും ചെയ്തു. അനുവദിച്ച രണ്ടു മണിക്കൂര് പൂര്‍ത്തിയാകാന് പത്ത് മിനിറ്റ് ബാക്കി നില്‍ക്കേ ദിലീപ് നല്ലകുട്ടിയായി ജയിലില് തിരിച്ചെത്തി. ചടങ്ങില് പങ്കെടുക്കുന്നതിനായി നാലു മണിക്കൂര് നേരം ആവശ്യപ്പെട്ടെങ്കിലും രണ്ടു മണിക്കൂര് മാത്രമായിരുന്നു കോടതി അനുവദിച്ചത്.\nഅച്ഛന് മരിച്ചതിനു ശേഷം എല്ലാവര്‍ഷവും താന് പങ്കെടുക്കുന്ന ചടങ്ങാണെന്ന് പറഞ്ഞായിരുന്നു ദിലീപ് കോടതിയില് നിന്നും അനുമതി വാങ്ങിയത്. എന്നാല് കഴിഞ്ഞ വര്‍ഷം ദിലീപ് ഈ ചടങ്ങില് പങ്കെടുത്തിരുന്നില്ലെന്ന് പ്രോസിക്യൂഷന് വാദിച്ചെങ്കിലും മാനുഷിക പരിഗണനയുടെ പേരില് ദിലീപിന് കോടതി അനുമതി നല്‍കുകയായിരുന്നു.\nവീട്ടിലെത്തിയ ദിലീപിനെ കണ്ട് കാവ്യാ മാധവനും ദിലീപിന്റെ സഹോദരിയും ഉള്‍പ്പെടെയുള്ളവര് വിതുമ്പിക്കരഞ്ഞു. ദിലീപ് വീട്ടിലെത്തിയ നിമിഷങ്ങൾക്കകം തന്നെ ചടങ്ങുകൾ ആരംഭിക്കുകയും ഒമ്പതുമണിയോടെ അവസാനിക്കുകയും ചെയ്‌തു. പെരിയാറിനോട് ചേര്‍ന്നുളള ആലുവ കൊട്ടാരക്കടവിലെ ദിലീപിന്റെ പദ്മസരോവരത്തിലാണ് ചടങ്ങുകള് നടന്നത്.\nമാധ്യമങ്ങളെ കാണാനും മൊബൈല് ഫോണ് അടക്കമുള്ളവ ഉപയോഗിക്കാനും ദിലീപിന് കോടതി വിലക്കേര്‍പ്പെടുത്തിയിരുന്നു. കോടതിയുടെ അനുമതി ദുരുപയോഗം ചെയ്യരുത്, അന്വേഷണ ഉദ്യോഗസ്ഥന്റെ നിർദേശങ്ങൾ അനുസരിക്കണം, ചെലവു സ്വയം വഹിക്കണം തുടങ്ങിയ ഉപാധികണ് താരത്തിനുണ്ടായിരുന്നത്.\nഅന്‍പത് ദിവസങ്ങള്‍ക്ക് മുന്‍പ് ജനപ്രിയ നടന് ദിലീപിന്റെ ഒരു മണിക്കൂറിനു ലക്ഷങ്ങളായിരുന്നു ...\nഹൈഡ്രജൻ ബോംബ് പരീക്ഷിച്ച് ലോകരാജ്യങ്ങളെ വെല്ലുവിളിച്ച് ഉത്തരകൊറിയ അമേരിക്കയ്‌ക്കെതിരെ ...\nബ്ലൂ വെയില് ഗെയിമിന് അടിമപ്പെട്ട് ആത്മഹത്യ ചെയ്യാന് ശ്രമിച്ച പെണ്‍കുട്ടിയെ പൊലീസും ...


മുന് ഇന്ത്യന് ഗോള് കീപ്പര് പ്രശാന്ത ഡോറ അന്തരിച്ചു - Express Kerala\nന്യൂഡല്‍ഹി: മുന് ഇന്ത്യന് ഗോള് കീപ്പര് പ്രശാന്ത ഡോറ അന്തരിച്ചു. 2020 ഡിസംബറില് ഹീമോഫാഗോസൈറ്റിക് ലിംഫോഹിസ്റ്റിയോസൈറ്റോസിസ് (എച്ച്.എല്.എച്ച്) എന്ന രോഗം കണ്ടെത്തിയതിനെ തുടർന്ന് ചികിത്സയിലായിരുന്നു അദ്ദേഹം. 44 വയസ്സായിരുന്നു. മോഹന് ബഗാന്, ഈസ്റ്റ് ബംഗാള്, മുഹമ്മദന് സ്‌പോര്‍ട്ടിങ് തുടങ്ങി കൊല്‍ക്കത്തയിലെ മൂന്ന് മുന്‍നിര ക്ലബ്ബുകളുടെ ഗോള്‍വല കാത്ത താരമാണ് പ്രശാന്ത ഡോറ. ശരീരത്തിലെ രോഗപ്രതിരോധ സംവിധാനത്തെ ബാധിച്ച് അണുബാധയിലേക്കോ അര്‍ബുദത്തിലേക്കോ നയിക്കുന്നതാണ് ഹീമോഫാഗോസൈറ്റിക് ലിംഫോഹിസ്റ്റിയോസൈറ്റോസിസ് രോഗം.\n1999-ലെ ഒളിമ്പിക് യോഗ്യതാ മത്സരത്തില് തായ്‌ലന്‍ഡിനെതിരേ നടന്ന ഹോം മത്സരത്തിലാണ് പ്രശാന്ത ഇന്ത്യയ്ക്കായി അരങ്ങേറ്റം കുറിച്ചത്. പിന്നീട് സാഫ് ഗെയിംസില് ഇന്ത്യയ്ക്കായി അഞ്ചു മത്സരങ്ങള് കളിച്ചു. 1997-98, 1999 വര്‍ഷങ്ങളില് സന്തോഷ് ട്രോഫി നേടിയ ബംഗാള് ടീമില് അംഗമായിരുന്ന അദ്ദേഹം മികച്ച ഗോള് കീപ്പറായും തിരഞ്ഞെടുക്കപ്പെട്ടിരുന്നു.


മൂന്നാഴ്ചയ്ക്കുള്ളിൽ സംസ്ഥാനത്ത് കോവിഡ് രോഗബാധയ്ക്ക് അതിതീവ്ര വ്യാപന സാധ്യത; മുന്നറിയിപ്പ് നൽകി ആരോഗ്യമന്ത്രി - KL Scholarships\nHome Government news മൂന്നാഴ്ചയ്ക്കുള്ളിൽ സംസ്ഥാനത്ത് കോവിഡ് രോഗബാധയ്ക്ക് അതിതീവ്ര വ്യാപന സാധ്യത; മുന്നറിയിപ്പ് നൽകി ആരോഗ്യമന്ത്രി\nമൂന്നാഴ്ചയ്ക്കുള്ളിൽ സംസ്ഥാനത്ത് കോവിഡ് രോഗബാധയ്ക്ക് അതിതീവ്ര വ്യാപന സാധ്യത; മുന്നറിയിപ്പ് നൽകി ആരോഗ്യമന്ത്രി\nമൂന്നാഴ്ചയ്ക്കുള്ളിൽ സംസ്ഥാനത്ത് കോവിഡ് രോഗബാധയ്ക്ക് അതിതീവ്ര വ്യാപന സാധ്യതയുണ്ടെന്ന് ആരോഗ്യ മന്ത്രി വീണാ ജോർജ്. തിരുവനന്തപുരത്താണു രോഗവ്യാപനം കൂടുതലായുള്ളതെന്ന് മന്ത്രി പറഞ്ഞു.. വിവിധ ജില്ലകളിലായി 78 ക്ലസ്റ്ററുകൾ സജീവമാണ്. ഇതിൽ ഏറെയും വിദ്യാഭ്യാസ സ്ഥാപനങ്ങളോ അനുബന്ധ ഹോസ്റ്റലുകളോ ആണെന്ന് വീണാ ജോർജ് വ്യക്തമാക്കി.\nരോഗവ്യാപനം വർധിക്കുന്ന സാഹചര്യത്തിലും സ്‌കൂളുകൾ ഉടൻ അടയ്ക്കില്ല. ജനുവരി 21 ന് സ്‌കൂളുകൾ അടയ്ക്കാനാണ് സർക്കാരിന്റെ തീരുമാനം. വ്യാപനം അതിരൂക്ഷമായതിനാൽ സ്‌കൂളുകൾ അടയ്ക്കാത്തത് സ്ഥിതി വഷളാക്കുമെന്നാണ് ആരോഗ്യ വിദഗ്ധർ നൽകുന്ന മുന്നറിയിപ്പ്. എല്ലാ ക്ലാസുകളും ഓൺലൈനിലേക്ക് മാറ്റണമെന്ന ആവശ്യവും ഉയർന്നിട്ടുണ്ട്.\nഅതേസമയം ഒമിക്രോണിൽ മണവും രുചിയും നഷ്ടപ്പെടുന്ന സാഹചര്യമില്ലെന്ന് ആരോഗ്യമന്ത്രി വീണാ ജോർജ് കഴിഞ്ഞ ദിവസം അറിയിച്ചിരുന്നു. കോവിഡ് വരുന്നവർക്ക് മണവും രുചിയും നഷ്ടപ്പെടുന്ന സാഹചര്യമുണ്ട്. കോവിഡിന്റെ ഡൽറ്റ വകഭേദത്തിൽ പ്രത്യേകിച്ച് അത് കണ്ടതാണ്. പക്ഷേ ഒമിക്രോണിലേക്ക് എത്തുമ്പോൾ അത് ഉണ്ടാകുന്നില്ലെന്നാണ് മന്ത്രി വ്യക്തമാക്കിയത്.\nപനിയാണെങ്കിലും മണവും രുചിയും ഉണ്ടാകും. അതുകൊണ്ട് കോവിഡ് അല്ലെന്ന നിഗമനത്തിൽ സ്വയം എത്തരുതെന്ന് മന്ത്രി പറഞ്ഞു. കോവിഡ് ലക്ഷണങ്ങളുള്ളവർ പരിശോധന നടത്തണം. ലക്ഷണം ഇല്ലാത്തവരിൽ നിന്നാണ് കോവിഡ് രോഗവ്യാപനം ഉണ്ടാകുന്നതെന്നും അതുകൊണ്ടാണ് കോവിഡ് പ്രോട്ടോക്കോൾ പാലിക്കണമെന്ന് പറയുന്നതെന്നും മന്ത്രി മുന്നറിയിപ്പ് നൽകിയിരുന്നു.


അകം പൊരുള് തേടി ..: ഉടല്‍ദൈവങ്ങള്\nഅകം പൊരുള് തേടി ..\nമകുടിയൂതുന്ന പാമ്പാട്ടിയുടെ മുഖചലനങ്ങള്‍ക്കൊപ്പം നൃത്തമാടുന്ന പാമ്പ് . ഉഗ്രവിഷ സംയോഗിയാണെങ്കിലും മകുടിക്ക് മുന്നിലെ പത്തിവിടര്‍ത്തല് യഥാര്‍ത്ഥത്തിലുള്ള പത്തി താഴ്ത്തലാണ്. ആടുക .., താളത്തില് തുള്ളുക എന്നീ കര്‍മ്മകാണ്ഡത്തില് താളം ചിട്ടപ്പെടുത്തുന്നത് മറ്റാരോ ആണ് . അനുസരിപ്പിക്കുന്ന , ഭയപ്പെടുത്തുന്ന ഏതോ ഒരു ശക്തി പിന്നാമ്പുറത്ത് അധികാരങ്ങള് ദൃഡപ്പെടുത്തുന്നുണ്ടാവണം. കൊഞ്ഞാണന്മാര് ഒരു ഗ്രാമത്തെ അപ്പാടെ വിഴുങ്ങിയിരിക്കുകയാണ് .. ഗോവിന്ദന് നായര്‍ക്ക് സങ്കടവും സഹതാപവും വെറുപ്പും കലര്‍ന്നൊരു വികാരം അനുഭവപ്പെട്ടു . ഉള്ളിലെ അരിശം കരഞ്ഞു തീര്‍ക്കണോ അതോ ആരുടേയെങ്കിലും മേക്കിട്ടുകേറി തീര്‍ക്കണോ എന്നറിയാതെ അയാള് കുഴങ്ങി .\nചായ തിളപ്പിക്കാന് തീപ്പറ്റിക്കുന്നതിനുള്ള ഓല തെരക്കുകയായിരുന്ന ജാനകി ഗോവിന്ദന് നായരുടെ തന്നത്താന് പറച്ചിലുകളും കൈകാല് കൊണ്ടുള്ള ഗോഷ്ടികളും ഒളിക്കണ്ണിട്ടു നോക്കി . ഇയാള്‍ക്കെന്താ നട്ടപ്പിരാന്തായിപ്പോയോ ?\nഓലയൊഴിഞ്ഞ തെങ്ങിന്‍മടല് ആലയ്ക്ക് ചാരിവെച്ച് അവര് താടിക്ക് കൈകൊടുത്തു . ഏതു ദൈവത്തെ വിളിക്കണമെന്നറിയാതെ അങ്കലാപ്പിലായി .\nമനുഷന് വട്ടെളകാന് വല്ല്യ കാലൊന്നും വേണ്ടാ അല്ലേ , എന്നു സമാധാനിച്ചു .\nതള്ളവിരല് മറ്റുവിരലുകള് കൊണ്ട് അമര്‍ത്തി ചോര അകത്തേക്ക് വലിച്ചുകൊണ്ട് ജാനകി സ്വയം പറഞ്ഞു .. ഈര്‍ക്കില് കൊണ്ടതായിരിക്കണം .. ചോര പൊടിഞ്ഞതേള്ളൂ .\nഅല്ല .. ജാനകീ ഈ നാടിന്റെ പോക്കത്ര ശെര്യല്ല , കാണുമ്പോ സങ്കടോം വരുന്നു ദേഷ്യോം വരുന്നൂ , ഗോവിന്ദന് നായര് ഒരു വിധം പറഞ്ഞൊപ്പിച്ചു .\nപുല്ലരിയാന് പോന്ന വഴിയില് ദെച്ചുമി കൈക്കോട്ടുപണിക്കാരന് രാമനോട് ചോദിച്ചൂ .. എന്തിന്യാ രാമാ ബീഡി വലിക്കാന് വരുമ്പോ നീയ് കൈക്കൊട്ടും കൊണ്ട്വന്നത് ?\nരാമന് അടുത്ത ബീഡിക്ക് തീ കൊളുത്തി ആഴത്തില് ചിരിച്ചു . അല്ല , ദെച്ചുമിയമ്മമ്പ്രാളേ .. ഈ പുല്ലര്യുന്നത്രേം എളുപ്പല്ല കൈക്കോട്ടുപണി .\nതെങ്ങിന് തടമെടുത്തു കൊണ്ടിരിക്കുന്ന രാമന് ഒന്ന് നടു നീര്‍ത്തിയതാ , അപ്പോഴേക്കും ദെച്ചുമി തെങ്ങോലക്കാറ്റ് പോലെ എങ്ങുന്നൊ പ്രത്യക്ഷപ്പെട്ടത് അയാള് കണ്ടിരുന്നില്ല .മച്ചിലെപ്പോതി ഇറങ്ങിവരുമ്പോലെയാ .. നാക്കില് തീയുമായാണ് പെണ്ണുങ്ങള്‍ടെ വരവ് , രാമന് ഈര്‍ഷ്യ വന്നു .\nതേങ്ങേല്ലാം നെന്നപ്പോലന്യല്ലോ രാമാ .. മണ്ടരി പിടിച്ചു മുരടിച്ച തേങ്ങയെ നോക്കി ദെച്ചുമി അടുത്ത നാക്കെറിഞ്ഞു.\nഅയിനെന്താ അമ്മമ്പ്രാളേ .. തെങ്ങെല്ലാം നെങ്ങളെ മാതിരി തടിച്ചു കൊഴുത്തിട്ടുണ്ടല്ലോ ? രാമന് തിരിച്ചു ചൊറിഞ്ഞു .\nകണ്ണീര് ചെന്നീരായൊലിപ്പിച്ചിരുന്ന തെങ്ങിന് തായ്ത്തടിയില് പൊത്തുവെച്ചിരുന്ന മരംകൊത്തി പക്ഷി രണ്ടുപേരുടെയും വേണ്ടാവര്‍ത്താനങ്ങള് കേട്ട് അന്തിച്ചു .\nഇത്തവണേം തുലാവര്‍ഷം ചതിക്ക്വോ രാമാ ..\nതൈത്തടത്തില് ചാണകം ഇട്ടുകൊണ്ടിരുന്ന ഗോവിന്ദന് നായര് തന്റെ ആശങ്ക പങ്കുവെച്ചു .\nഇരുപത്തിനാല് സെന്റ് പുരയിടത്തില് വീടിരിക്കുന്ന സ്ഥലം ഒഴിച്ച് ബാക്കി പതിനാറ് തെങ്ങുകള് .. നാലെണ്ണം ചെന്നീരോലിച്ച് കറചാടി ചാവാന് പരുവത്തില് , ബാക്കിക്ക് മണ്ടരിയും . ഗോവിന്ദന് നായരുടെ മനസ്സിലെ തീ കൊള്ളിയാന് മിന്നി .\nമുണ്ടകന് വിളയേണ്ടുന്ന പാടത്ത് ബ്ലോക്കില് നിന്നും കൊണ്ടുവന്ന ജപ്പാന് പയറ് വിതച്ചു . കറചാടുന്ന തെങ്ങില് നിന്നും തോല് ചെത്തിയെടുത്ത് ബോര്‍ഡോ മിശ്രിതം പശയാക്കി തേച്ചുപിടിപ്പിച്ചു , അതിനുമേല് ടാര് തേച്ചു ഉറപ്പിച്ചു .\nചെത്തിയെടുത്ത തോലില് കീടങ്ങളുണ്ടാകും, മണ്ണെണ്ണ ഒഴിച്ച് കത്തിച്ചു കളയണം .. കൃഷി ആപ്പീസ്സര് ദിനകരന് അത്രയും പറഞ്ഞാണ് പോയത് . സാറാകുമ്പോള് വെവരോം കൂടുതലുണ്ടാകുമല്ലോ ഗോവിന്ദന് നായര് കൃഷി ആപ്പീസര് ദിനകരനെ വിശ്വസിച്ചു .\nതുലാവര്‍ഷം അക്കൊല്ലവും പറ്റിച്ചു , ഒരിറ്റ് മഴപോലും പൊടിഞ്ഞില്ല. കെണറും കുളോം വറ്റി . വരണ്ട തൊണ്ടയില് കരിമേഘങ്ങള് ആടിത്തിമര്‍ത്തു . കണ്ടവും പറമ്പും പയറും ഉണങ്ങിക്കരിഞ്ഞു .\nറേഷന് കാര്‍ഡില് പേര് ചേര്‍ക്കാന് വന്ന മാഷ് പണിയേതാ ന്നു ചോദിച്ചപ്പോള് ഒന്ന് കുഴങ്ങി .. കൃഷി, കൃഷീന്നു വിക്കിവിക്കിപ്പറഞ്ഞു .\nകുടിക്കാന് കൊടുത്ത കട്ടന് ചായ തോള്ളയിലേക്കിറക്കിയ ശേഷം മാഷ് സംശയം തീര്‍ക്കാനായി ഒന്നുകൂടി ചോദിച്ചു .. എന്ത് ? കൃഷി .. കൃഷിയാണോ ? അയാളുടെ തലയില് അവിശ്വാസത്തിന്റെ പെരുമഴ പെയ്തിരിക്കണം .കൃഷി കൊണ്ട് ഇന്നത്തെ കാലത്ത് എങ്ങിന്യാ കുടുംബം പോറ്റണത് ?\nമാഷുടെ കണ്ണുകളിലേക്കു നോക്കി മുറ്റത്തെ തെങ്ങില് കെട്ടിയിരിക്കുന്ന പൈക്കളിലേക്ക് വിരല്‍ചൂണ്ടി .\nകുടിച്ചിറക്കിയ കട്ടന്‍ചായ മാഷ്‌ടെ തൊണ്ടയില് ഒക്കാനമായി കുടുങ്ങി . വെരലുകള് കൂട്ടിയെണ്ണി മാഷ് പറഞ്ഞു .. ഒരു മാഷിനുപോലും പെഴച്ചു നിക്കാന് പറ്റണില്ല , എന്നിട്ടെങ്ങിന്യാ ഈ ഗോവിന്ദന് നായര് കുടുംബം പൊറുപ്പിക്കണത് !!\nതൊടിയില് കളിച്ചു നടന്ന കിടാവ് അമ്മിഞ്ഞപ്പാലിനായി തള്ളപ്പശുവിനെ വലം വെച്ചു , കുറേനേരം അകിട് വലിച്ചീമ്പിയശേഷം മടുത്തിട്ടാകണം കരഞ്ഞോണ്ട് അത് തിരികെ പോയി .\nപുഞ്ചപ്പാടത്തെ കുതിരുപറമ്പാക്കിയത് നിങ്ങളല്ലേ ഗോവിന്ദായരേ .. പൊത്തിലിരുന്ന മരംകൊത്തി അവന്റെ ഭാഷയില് ചിലച്ചു .\nചാരനിറത്തിലുള്ള ആകാശത്ത് കാക്കപ്പുള്ളികള് പോലെ കറുത്ത മേഘങ്ങള് ഓടുകയാണ് . മരംകൊത്തി പക്ഷിയുടെ ചിലക്കലില് നിന്നും രക്ഷ നേടാനായി , ഇന്ന് മഴപെയ്യ്വോ ..ആവോ , മാനത്തെ ആച്ച് നോക്കി ഗോവിന്ദന് നായര് മനോഗതം പറഞ്ഞു .\nപാടവരമ്പില് നിന്നും രാമന്റെ അച്ഛന് കുഞ്ഞാമന് ചെളിവെള്ളത്തില് ഒളിച്ചുകളിക്കുകയായിരുന്ന പുല്ലന് കുഞ്ഞുങ്ങളോട് കൊട്ടമ്പാള മേലോട്ട് ഉയര്‍ത്തിക്കൊണ്ട് പറഞ്ഞു ...\nആകാശം ചോക്കുന്നത് ങ്ങള് കണ്ട്വോ ..?\nചെളിവെള്ളം ചോപ്പിച്ച അയാളുടെ തോര്‍ത്തുമുണ്ട് നോക്കി പുല്ലന്‍കുഞ്ഞുങ്ങളും പേക്രാന് തവളയുടെ സന്തതിപരമ്പരകളും ചിരിച്ചു .\nചെളിക്കണ്ടത്തില് തറപ്പിച്ചിരുന്ന മുളങ്കമ്പുകളില് കിടന്ന ചുവന്ന കൊടികള് കാറ്റില് പറന്നുകളിച്ചു .കുടികിടപ്പിന്റെ പത്തുസെന്റ് പട്ടയം കുഞ്ഞാമന്റെ സന്തോഷത്തെ ആകാശത്തോളം പറത്തി, പതിയെയാണെങ്കിലും അത് താഴെ ഭൂമിയിലേക്ക് തിരിച്ചുപതിച്ചു . ചുവന്ന കൊടികള് അവശേഷിപ്പിച്ച പ്രതീക്ഷയില് കുഞ്ഞാമന് ആകാശത്തക്ക് തന്റെ കണ്ണുകള് നട്ടു .\nസ്ഥലം തന്നു .. ഭൂമിയെന്ത് ചെയ്യണമെന്ന് അവര് പഠിപ്പിച്ചിരുന്നില്ല , തുണ്ടുകള് കിട്ടിയ വെലയ്ക്കു കൊടുത്ത് കോരന്മാര് വീണ്ടും മുണ്ട് മുറുക്കിയുടുത്തു .. കുഞ്ഞാമന്റെ മനസ്സ് ആധിപ്പെട്ടു .പഴയ കീടങ്ങള് ചത്തൊടുങ്ങി പുതിയ കീടങ്ങള് പിറവിയെടുത്തു , പുതുതായി പിറന്നവ പഴയതിനേക്കാള് വലിയവ .നികത്തിയിട്ട നെല്‍വയലുകളില് കോണ്‍ക്രീറ്റ് കമ്പികള് വളയ്ക്കുന്നത് നോക്കി കൊറ്റികള് വെറുതെയിരുന്നു .\nമദിയിളകിയ കൊമ്പനെപ്പോലെ മസ്തകം കുലുക്കി , തുമ്പിക്കയ്യുയര്‍ത്തി ജെസിബി തലങ്ങും വിലങ്ങും പാഞ്ഞു . നിരത്തിയ ചെമ്മണ്ണ് ആഴത്തില് മാന്തി മറിച്ചു .പശിമയുള്ള മണ്ണില് ആര്‍ത്തവരക്തം പടര്‍ന്നു . ചോര കണ്ട് വിറളിച്ച കൊറ്റികള് ഭയപ്പാടോടെ ആകാശത്തെ ലക്ഷ്യമാക്കി പറന്നു .\nസ്ഥലം റീ സര്‍വ്വേ ചെയ്യാന് വന്ന കഷണ്ടിക്കാരന്റെ തലയില് സൂര്യന് ആഴത്തില് പതിച്ചു , സ്ഥലമുടമയായ കൊഞ്ഞാണന് കരുതിവെച്ച ടര്‍ക്കിടവ്വല് അയാളുടെ തലയിലിട്ട് സൂര്യനെ തോല്‍പ്പിച്ചു .\nങും ..എന്തെങ്കിലുമാവട്ടെ , ഉടുത്തിരുന്ന തോര്‍ത്ത് അല്‍പ്പം കേറ്റി കോണകത്തിന്റെ വാലൊന്ന് അഴിച്ചുകെട്ടി കുഞ്ഞാമന് പുറംതിരിഞ്ഞു നടന്നു .\nനാരകത്തിന്റെയും കറിവേപ്പിന്റെയും ഇലകള് കാന്താരിമുളകും ചേര്‍ത്തു ഞെലച്ച സംഭാരം ഒറ്റവലിച്ചു കുടിക്കവേ ഗോവിന്ദന് നായര് ജാനകിയമ്മയോടു പറഞ്ഞു .\nമകരമാസത്തിലേ ഇത്രേം ചൂടാണെങ്കില് മീനത്തിലും മേടത്തിലും എന്തായിരിക്കും ..? നാട് ചുട്ടു വെണ്ണീര് ആവുന്നാ തോന്നണത് ?\nഎങ്ങിന്യാ വെന്തു പോവാണ്ടിരിക്ക്വാ ..? മനുഷ്യനെ മറന്ന കളിയല്ലേ എല്ലാരും ചെയ്യുന്നത് . ജാനകി ഉടുത്ത മുണ്ടിന്റെ കോന്തല കൊണ്ട് മുഖം തുടച്ച് തന്റെ കുണ്ഠിതം രേഖപ്പെടുത്തി .\nകലികാലം ല്ലേ ..ന്റെ ജാനകി , അച്ഛനേം അമ്മേനേം മറന്നുള്ള കളി . ഇതും ണ്ടാവും , ഇതിലപ്പുറോം ണ്ടാവും.\nഎന്തോന്ന് കലികാലം , അതൊക്കെ അവനോന്റെ ചെയ്തീക്കു പറയണ ഓരോ ന്യായങ്ങള് .., കാലത്തിനല്ല ആള്‍ക്കാര്‍ക്കാ കലി വന്നത് . രോഷം പൊകച്ച് അവള് അടുക്കളയിലേക്ക് നൂണിറങ്ങി .\nഇരുളാവുന്നതും കാത്ത് പെരുച്ചാഴികള് മാളങ്ങളില് പതുങ്ങിയിരുന്നു . തായ്ത്തടിയറിയാതെ തായ് വേരുകളറുക്കാന് പകലിനേക്കാള് നല്ലത് ഇരുളാണെന്ന കറ തീര്‍ന്ന വിശ്വാസത്തില് അവര് മയക്കം നടിച്ചു . നിറഞ്ഞ പത്തായപ്പുരകള് സ്വപ്നം കണ്ടുറങ്ങിയ പെരുച്ചാഴികള് കണ്ടത് പത്തായത്തിനകത്തെ ഇരുളില് ഒളിച്ചിരിക്കുന്ന ഗോവിന്ദന്‍നായരെ .\nപൂച്ചക്കാലില് നടന്നടുത്ത ഗോവിന്ദന് നായര് വിരലുകള് ചുണ്ടുകളോട് ചേര്‍ത്തുവെച്ച് കണ്ണുകൊണ്ട് പറഞ്ഞു ..\nശ് ശ് .. ഒച്ചയാക്കാതെ പൊന്നുമക്കളേ .\nഭയങ്ങളുടെ ലോകത്ത് ജീവിക്കുന്ന, ഇരുട്ടറകള് തേടിപ്പോകുന്ന ആ പേടിത്തൊണ്ടനെ നോക്കി പെരുച്ചാഴികള് സ്വയം മറന്നു ചിരിച്ചു .\nചതിച്ചത് കാലമോ , കാലവര്‍ഷമോ ?\nകാലനായി വന്നത് കൂടെയുള്ളവരെന്ന് ജാനകിയ്ക്ക് ഉറപ്പുണ്ടായിരുന്നു . പെരുച്ചാഴികളുടെ ലോകത്ത് പെരുച്ചാഴിയായി ജീവിക്കാന് കഴിയാതെ പോയതാണ് നിങ്ങള്‍ക്ക് ഈ ഗതി വന്നതെന്ന് പത്തായപ്പുരയെ നോക്കി അവര് ഗോവിന്ദന്‍നായര്‍ക്കു നേരെ അസ്ത്രമൊഴിഞ്ഞു .\nകരമടച്ച റസീറ്റും കുടിയിടത്തിന്റെ തലയാധാരവും അടിയാധാരവും ബാങ്കുകാരനും വട്ടിയ്ക്കാരനും പങ്കിട്ടെടുത്തു. കടം തന്നവര് കഴുത്തിനു മീതെയുള്ള തലയ്ക്ക് വീതം പറഞ്ഞ് ചുറ്റും കൂടിയിരിക്കുന്നു . അറിയാതെ ഗോവിന്ദന് നായര് മച്ചകത്തെ പരദേവതയെ വിളിച്ചു .\nവഴിയാധാരങ്ങളുടെ സങ്കടക്കരച്ചില് ഒരുപാട് കേട്ട നിസ്സംഗയായി നിസ്സഹായതയോടെ ചിരിച്ചു .\nവിധി .. വിധിയാണ് ഗോവിന്ദാ എല്ലാം , അത് വിചാരിച്ചു നീ സമാധാനപ്പെടുക.\nഅലിവുതോന്നിയ മച്ചകത്തെ പരദേവത വിളിച്ചു ഗോയിന്ദാ ...\nഇരുള്‍മൂടിയ പകല്‍ക്കിനാവില് നിന്നും ഗോവിന്ദന് ഞെട്ടിയെഴുന്നേറ്റു .\nനീതി വാക്കിലുള്ളോന് ദൈവമാണ് .. പള്ളിയറവാള് ഗോവിന്ദനു നല്‍കിക്കൊണ്ട് പരദേവത മൊഴിഞ്ഞു .\nകാലത്തെ മറികടന്നു നീ തുള്ളുക .\nഉടയാഭരണങ്ങള് നോക്കി തൊണ്ടയില് വെള്ളമിറക്കി , കാല് ചിലമ്പുകള്‍ക്കും അണിയലങ്ങള്‍കക്കുമായി അയാള് മച്ചിലെപ്പോതിയ്ക്ക് മുന്നില് കൈനീട്ടി .\nതുള്ളുക നീ, നീതിക്കുവേണ്ടി .. അഭിചാരങ്ങള്‍ക്കപ്പുറമുള്ള ലോകത്തേക്ക് നീ നിന്റെ സഹജീവികളെ കൂട്ടിനു കൂട്ടുക .\nശീതം കുത്തിയിരിക്കുന്ന രോമങ്ങളെ നോക്കി ഗോവിന്ദന് ആത്മഹര്‍ഷം പൂണ്ടു .\nഉറക്കത്തില് മണികിലുക്കം കേട്ട് ജാനകി പേടിച്ചുവിറച്ചു . ചിലങ്കകളുടെ താളം രൌദ്രമേളമായി . പട്ടുകോണകമുടുത്ത് കെട്ടിയോന് ഉറഞ്ഞുതുള്ളുന്നു . വെളിപാടുപോലെ പിച്ചുംപേയും വിളിച്ചു പറയുന്നു .\nകണിയാര് കവടി നിരത്തി ..\nകുടുംബദേവത പിണങ്ങിയിരിക്കുന്നു . പരിഹാര ക്രിയകള് ചെയ്യണം .\nകരിപ്പൊടിയും മഞ്ഞപ്പൊടിയും ചുവപ്പുപ്പൊടിയും കൊണ്ട് കോലം വരച്ചു . വെട്ടിയരിഞ്ഞ നേന്ത്രവാഴപ്പോളകളില് മുളപ്പന്തങ്ങള് കത്തിയെരിഞ്ഞു . ഓട്ടുരുളിയില് ഗുരുതിക്കായുള്ള വകകള് കൊണ്ടു നിറഞ്ഞു .\nചുറ്റും കൂടിയ ആള്‍ക്കൂട്ടത്തെ നോക്കി ഗോവിന്ദന് നായര് ഉള്ളാലെ ചിരിച്ചു .\nകടം കൊണ്ട് പൊറുതിമുട്ടിയ ഗോവിന്ദനോട് .. നെനക്കെന്താ കെട്ടിത്തൂങ്ങി ചത്തൂടെ എന്നുചോദിച്ചവര് ആരതികളും അര്‍ച്ചനകളുമായി കൂടെ കൂടിയിരിക്കുന്നു .ചിരിക്കല്വാണ്ട് മറ്റെന്താണ് ചെയ്യേണ്ടത് .\nകൂടിവരുന്ന ആള്‍ക്കൂട്ടം ജാനകിയില് അസ്വസ്ഥത ഉളവാക്കി , കൊട്ടിലുമുറി ഒഴിയാന് അവര് ഗോവിന്ദന് നായരോട് കല്‍പ്പിച്ചു . പുരുഷാരം തെക്കിനിയിലെ ചെമ്പകച്ചോട്ടില് ഓലകൊണ്ട് മറച്ച ഷെഡ്ഡില് ഗോവിന്ദന് നായരെ കുടിയിരുത്തി , പാട്ടും ഭജനയുമായി അവര് ആര്‍ഭാടത്തോടെ ജീവിച്ചു .\nബേങ്കുകാര് വല്ലാത്തൊരു പ്രതിസന്ധിയില് അകപ്പെട്ടു , ദൈവത്തിനു കടമോ ..? ഉന്നതങ്ങളിലേക്ക് അവര് എഴുതിച്ചോദിച്ചു , ഗോവിന്ദന് നായരുടെ കടം എഴുതിത്തള്ളണം . അത്യുന്നതങ്ങളില് തീരുമാനമായി ടിയാന്റെ സകലമാന കടങ്ങളും ഈ ബേങ്ക് ഉപേക്ഷിച്ചിരിക്കുന്നു .\nഅന്യദേശത്തുനിന്നും വയ്യായ്മക്കാര് കേട്ടുകേട്ടറിഞ്ഞു വന്നു .. സങ്കടങ്ങള് കേട്ട് ഗോവിന്ദന് നായര്‍ക്ക് മടുത്തു , കൂടെക്കൂടിയവരിലൊരാള് കാര്യസ്ഥനായി .. പരികര്‍മ്മിയായി .വയ്യായ്മക്കാരുടെ സങ്കടക്കണ്ണീരു കൊണ്ട് കിണറിലെ വെള്ളത്തില് ലവണാംശം കൂടി . ഉപ്പുകലര്‍ന്ന വെള്ളം കൈക്കൂമ്പിളില് കുടിച്ച് അവര് രോഗവിമുക്തി നേടി .\nആ വര്‍ഷം കാര്യമായി മഴപെയ്തു . ഇരിപ്പൂ പാടങ്ങളില് നെല്‍ക്കതിരുകള് നിറഞ്ഞു , നാട്ടുകാര് സന്തോഷത്തില് . ദൈവത്തിനുള്ളത് ദൈവത്തിന് ..ആളോഹരി വരുമാനത്തിന്റെ പത്തുശതമാനം ഗോവിന്ദന് നായരുടെ പത്തായപ്പെട്ടിയില് കുമിഞ്ഞു .\nതാനല്ലാതെ ഇനിയുമൊരു ഉടല്‍ദൈവം നാട്ടില് അവതരിക്കുമോ .. ? ആശങ്ക ഗോവിന്ദനെ അസ്വസ്ഥനാക്കി , പരികര്‍മ്മിയുടെ മേല് ഒരു കണ്ണ് വേണമെന്ന് അയാള് ജാനകിയെ പ്രത്യേകം ഓര്‍മ്മിപ്പിച്ചു .\nPosted by t.c.v satheesan at 6:10 AM\nഷാജു അത്താണിക്കല് January 1, 2013 at 6:35 AM\nനല്ല എഴുത്ത് തന്നെ ...\nഒന്ന് കൂടീ ഇത് വായിക്കണം ഈ പേടിയുള്ള ഉടൽ ദൈവത്തെ\nt.c.v satheesan January 1, 2013 at 6:41 AM\nCv Thankappan January 1, 2013 at 10:35 AM\nഉടലു്ളള ദൈവങ്ങള്‍ക്ക് ക്ഷാമമില്ലല്ലോ@@@\nതൈത്തുബി മാഞ്ഞുപോയതെങ്ങിനെ ..?


വാര്‍ത്താ വിഭാഗങ്ങള് Archives - Page2of 465 - Nammude Kodakara\nകൊടകര : കുഴിക്കാണി പരേതനായ വെള്ളയത്ത്് ശങ്കരന്‍നായരുടെ മകന് മാടക്കായില് ജയന്(44) അന്തരിച്ചു. സംസ്‌കാ ...\nകൊടകര : കുഴിക്കാണി പരേതനായ വെള്ളയത്ത്് ശങ്കരന്‍നായരുടെ മകന് മാടക്കായില് ജയന്(44) അന്തരിച്ചു. സംസ്‌കാരം നടത്തി. അമ്മ: തങ്കമ്മ. സഹോദരങ്ങള് : ഇന്ദിര, ബേബി, വല്‍സല, വേണു, ജയ. ...\nTotal Visits: 1,121,636


അമ്മയും മകനും വീൽചെയറിൽ; ചികിത്സ വഴിമുട്ടി; കനിവ് തേടി ഫിറോസ് കുന്നംപറമ്പില് | Firoz Kunnamparambil\nഅമ്മയും മകനും വീൽചെയറിൽ; ചികിത്സ വഴിമുട്ടി; കനിവ് തേടി ഫിറോസ് കുന്നംപറമ്പില്\nസ്വന്തം ലേഖകൻ February 06, 2019 05:54 PM IST\nമൂന്ന് വർഷത്തോളമായി വീൽചെയറിൽ കഴിയുന്ന മുഹമ്മദ് അൻഫാസ് എന്ന എട്ടുവയസ്സുകാരനായി സഹായം അഭ്യർഥിച്ച് ഫിറോസ് കുന്നംപറമ്പിൽ. അരയ്ക്ക് താഴേക്ക് തളർന്നുപോകുന്ന ഗുരുതരമായ ജനിതക പ്രശ്നമാണ് അൻഫാസിന്. അൻഫാസിന്റെ ഉമ്മയുടെ അവസ്ഥയും വ്യത്യസ്തമല്ല. അരയ്ക്ക് താഴെ തളർന്ന് കട്ടിലിലൊതുങ്ങുകയാണ് ഈ വീട്ടമ്മയുടെയും ജീവിതം.\nമലപ്പുറം ജില്ലയിലെ കാപ്പിരിക്കാട് സ്വദേശിയാണ് അൻഫാസ്. സ്കൂളിൽ പോകാനോ കൂട്ടുകാർക്കൊപ്പം കളിക്കാനോ അൻഫാസിന് കഴിയില്ല. വീടിന് താങ്ങാകേണ്ട ഉമ്മയും കിടന്ന കിടപ്പിൽ തന്നെയാണ്. അൻഫാസിന്റെയും ഉമ്മയുടെയും ആരോഗ്യപ്രശ്നത്തെ ജനിതക വൈകല്യം എന്നാണ് ഡോക്ടർമാർ വിധിയെഴുതിയിരിക്കുന്നത്.\nഉള്ളതെല്ലാം വിറ്റുപെറുക്കി ചികിത്സക്കായി ഈ നിർധനകുടുംബം ഏറെ അലഞ്ഞെന്ന് ഫിറോസ് പറയുന്നു. ചികിത്സ വഴിമുട്ടിനിൽക്കുന്ന അവസ്ഥയിലാണ് ഇവർ സഹായമഭ്യർഥിക്കുന്നത്.


ജാര്‍ഖണ്ഡിലും വിജയമാവര്‍ത്തിച്ച് കോണ്‍ഗ്രസ്; ബിജെപിക്ക് മൂന്നാം തോല്‍വി, തോറ്റത് പതിനായിരത്തോളം വോട്ടുകള്‍ക്ക് | Daily Indian Herald\nജാര്‍ഖണ്ഡിലും വിജയമാവര്‍ത്തിച്ച് കോണ്‍ഗ്രസ്; ബിജെപിക്ക് മൂന്നാം തോല്‍വി, തോറ്റത് പതിനായിരത്തോളം വോട്ടുകള്‍ക്ക്\nDecember 24, 2018 11:18 am By : Indian Herald Staff\nജാര്‍ഖണ്ഡ്: കോണ്‍ഗ്രസിന് ഇത് ശുക്രദശ. അഞ്ച് സംസ്ഥാനങ്ങളിലെ തെരഞ്ഞെടുപ്പിന്റെ വിജയത്തിന് പിന്നാലെ ഉപതെരഞ്ഞെടുപ്പിലും ശക്തമായി കോണ്‍ഗ്രസ് തിരിച്ചുവരവ്. ജാര്‍ഖണ്ഡിലെ സിംദേഗ ജില്ലയിലെ കോലേബിറ നിയമസഭാ മണ്ഡലത്തിലേക്ക് നടന്ന ഉപതെരഞ്ഞെടുപ്പില് പതിനായിരത്തോളം വോട്ടുകള്‍ക്ക് കോണ്‍ഗ്രസ് സ്ഥാനാര്‍ത്ഥി വിജയിച്ചു. കോണ്‍ഗ്രസ് സ്ഥാനാര്‍ത്ഥിയായ നമന് ബിക്സല് കോന്‍ഗരി ബി.ജെ.പിയുടെ ബസന്ത് സോറെങിനെ 9658 വോട്ടുകള്‍ക്കാണ് പരാജയപ്പെടുത്തിയത്. ജാര്‍ഖണ്ഡില് ബിജെപിയുടെ തുടര്‍ച്ചയായ മൂന്നാമത്തെ ഉപതെരഞ്ഞെടുപ്പ് തോല്‍വിയാണ് ഇന്നത്തേത്.\nവോട്ടെണ്ണല് ആരംഭിച്ചത് മുതല് മണ്ഡലത്തില് കോണ്‍ഗ്രസ് ലീഡ് ചെയ്യുകയായിരുന്നു. 20 റൗണ്ട് വോട്ടുകളും എണ്ണിയപ്പോള് കോന്‍ഗരിയ്ക്ക് 40,343 വോട്ടും സോറങ്ങിന് 30,685 വോട്ടുകളുമാണ് ലഭിച്ചത്.\nമണ്ഡലത്തില് വിജയപ്രതീക്ഷയുണ്ടായിരുന്ന ജാര്‍ഖണ്ഡ് പാര്‍ട്ടി സ്ഥാനാര്‍ത്ഥി മേനോന് എക്ക മൂന്നാം സ്ഥാനത്തേക്ക് പിന്തള്ളപ്പെടുകയും ചെയ്തു. 16,445 വോട്ടുകളാണ് എക്കയ്ക്ക് ലഭിച്ചത്. എംഎല്‍എയായിരുന്ന എനോസ് എക്കയുടെ ഭാര്യയാണ് മേനോന് എക്ക.\nസ്‌കൂള് അധ്യാപകന്റെ കൊലപാതകത്തില് ശിക്ഷിക്കപ്പെട്ട എനോസ് അയോഗ്യനായതോടെയാണ് മണ്ഡലത്തില് ഉപതെരഞ്ഞെടുപ്പ് നടത്തേണ്ടി വന്നത്. ഈ വര്‍ഷം ജൂണില് നടന്ന രണ്ട് ഉപതെരഞ്ഞെടുപ്പുകളിലും ബിജെപി പരാജയപ്പെട്ടിരുന്നു.\nTags: bjp, bjp india, bjp jharkhand, congress, congress victory, congress win, inc, indian national congress, jharkhand, jharkhand election, rahul gandhi, rahul gandhi congress


സര്‍ക്കാരിന് പണി കൊടുത്ത് ടെലികോം കമ്പനികള്; 17000 കോടി നഷ്ടപരിഹാരം ആവശ്യപ്പെട്ടു | After 2G Verdict, Telecom Companies to Sue Government Over Cancellation of Licenses - Malayalam Oneindia\n23 min ago ഗര്‍ഭഛിദ്രത്തിനുളള പൂര്‍ണ അവകാശം സ്ത്രീയില് നിക്ഷിപ്തമല്ല, നിലപാടുമായി കേന്ദ്രം സുപ്രീം കോടതിയിൽ\n23 min ago അമേരിക്കിൽ ഏറ്റവും കൂടുതൽ കുടിയേറ്റക്കാരല്ലാത്ത താമസക്കാർ ഇന്ത്യക്കാർ, തൊട്ടുപിറകിൽ ചൈന\n24 min ago മോദിയെ വിടാതെ വിമര്‍ശിച്ച് പ്രിയങ്ക!! വിദേശ പരിപാടികള് ഇന്ത്യയില് നിക്ഷേപകരെ എത്തിക്കില്ല\n32 min ago അയോധ്യ: ഒക്ടോബര് 18ന് വാദം പൂര്‍ത്തിയാകും, വേണമെങ്കില് മധ്യസ്ഥത ആകാമെന്ന് സുപ്രീംകോടതി\nPublished: December 26 2017, 15:19 [IST]\nദില്ലി: വിവാദമായ 2ജി കേസില് പ്രതികളെ വെറുതെ വിട്ടതിന് പിന്നാലെ സര്‍ക്കാരിനെതിരേ ടെലികോം കമ്പനികള്. തങ്ങളുടെ ലൈസന്‍സ് റദ്ദാക്കിയതു മൂലമുണ്ടായ നഷ്ടങ്ങള്‍ക്ക് പരിഹാരമായി കോടികള് ആവശ്യപ്പെട്ട് നിയമനടപടി സ്വീകരിച്ചിരിക്കുകയാണ് കമ്പനികള്. ഏകദേശം 17000 കോടി രൂപയോളം നഷ്ടപരിഹാരം വേണമെന്നാണ് വിവിധ കമ്പനികള് ആവശ്യപ്പെട്ടിരിക്കുന്നത്.\nവീഡിയോകോണ് ടെലികോം, ലൂപ്പ് ടെലികോം എന്നിവരാണ് 2012ല് സുപ്രീംകോടതി നടപടിയെ തുടര്‍ന്ന് ലൈസന്‍സ് നഷ്ടമായപ്പോള് വന് നഷ്ടമുണ്ടായെന്ന് ചൂണ്ടിക്കാട്ടി ടെലികോം ട്രൈബ്യൂണലിനെ സമീപിച്ചിരിക്കുന്നത്. യുപിഎ സര്‍ക്കാരിന്റെ കാലത്ത് 2008ലാണ് ഇവര്‍ക്ക് ലൈസന്‍സ് അനുവദിച്ചിരുന്നത്. എന്നാല് അഴിമതി നടന്നുവെന്ന് സൂചനകള് പുറത്തുവന്ന പശ്ചാത്തലത്തില് സുപ്രീംകോടതി 122 ലൈസന്‍സുകള് റദ്ദാക്കുകയായിരുന്നു.\nഅഴിമതി തെളിയിക്കാന് കേസ് അന്വേഷിച്ച സിബിഐക്ക് സാധിച്ചില്ലെന്ന് ചൂണ്ടിക്കാട്ടി കഴിഞ്ഞ വ്യാഴാഴ്ച വിചാരണ കോടതി കേസിലെ മുഴുവന് പ്രതികളെയും വെറുതെ വിട്ടിരുന്നു. വീഡിയോകോണ് ടെലികോം 10000 കോടിയും ലൂപ് ടെലികോം 4000 കോടിയുമാണ് നഷ്ടപരിഹാരം ആവശ്യപ്പെട്ടത്. തങ്ങളുടെ ഹര്‍ജി വേഗത്തില് പരിഗണിക്കണമെന്നും ഇരു കമ്പനികളും ട്രൈബ്യൂണലില് ആവശ്യം ഉന്നയിച്ചിട്ടുണ്ട്.\nസി ശിവശങ്കരന്റെ ടെലികോം കമ്പനിയായ എസ്‌ടെല് ഉടന് ഹര്‍ജി സമര്‍പ്പിക്കും. 3400 കോടി രൂപയാണ് ഇവര് നഷ്ടപരിഹാരമായി ആവശ്യപ്പെടുക. സുപ്രീംകോടതി ഉത്തരവിനെ തുടര്‍ന്ന് എസ്‌ടെലിന് ആറ് ലൈസന്‍സുകളാണ് നഷ്ടമായിരുന്നത്.\n2g scam telecom arun jaitley spectrum corruption verdict upaaraja 2ജി ടെലികോം സ്‌പെക്ട്രം അഴിമതി വിധി യുപിഎ എ രാജ\nStory first published: Tuesday, December 26, 2017, 15:19 [IST]


കേന്ദ്ര ഭരണപ്രദേശമായ ജമ്മു കാശ്മീരിലെ എല്ലാ നിവാസാനികളേയും സാര്‍വത്രിക ആരോഗ്യ പരിരക്ഷ പദ്ധതിയുടെ പരിധിയില് കൊണ്ടുവരാനൊരുങ്ങി കേന്ദ്രം. ഇതിന്റെ ഭാഗമായി ആയുഷ്മാന് ഭാരത് പി.എം.-ജയ് ഷെഹത്തിന് നാളെ ഉച്ചക്ക് വീഡിയോ കോണ്‍ഫെറന്‍സിങിലൂടെ പ്രധാനമന്ത്രി തുടക്കം കുറിക്കും.\nജമ്മു കശ്മീരില് താമസിക്കുന്ന എല്ലാ വ്യക്തികളെയും സമുദായങ്ങളെയും പദ്ധതിക്ക് കീഴില് കൊണ്ടുവരിക എന്നതാണ് കേന്ദ്രം ലക്ഷ്യം വെയ്ക്കുന്നത്. കേന്ദ്ര ആഭ്യന്തരമന്ത്രിയും ജമ്മുകാശ്മീര് ലഫ്റ്റനന്റ് ഗവര്‍ണറും ഈ അവസരത്തില് സന്നിഹിതരായിരിക്കും.\nകശ്മീരില് സ്ഥിരീതാമസമാക്കിയ ഓരോ വ്യക്തിക്കും നിശ്ചിത തുക ഉള്‍പ്പെടുത്തി ഒരു കുടുംബത്തിന്5ലക്ഷം രൂപയുടെ സാമ്ബത്തിക പരിരക്ഷ നല്‍കും. പി.എം.-ജയ് പദ്ധതിക്ക് കീഴില് എംപാനല് ചെയ്തിട്ടുള്ള ആശുപത്രികള് ഈ പദ്ധതിക്ക് കീഴിലുള്ള സേവനം നല്‍കും. ആയുഷ്മാന് ഭാരത് പരിപാടിയുടെ രണ്ടു പ്രധാന പദ്ധതികളായ ആരോഗ്യ-സൗഖ്യ കേന്ദ്രങ്ങളും പ്രധാനമന്ത്രി ജന് ആരോഗ്യയോജനയും കൊണ്ട് സാര്‍വത്രിക പദ്ധതി വിപുലീകരിക്കാനാണ് നീക്കം.


അൻവർ റഷീദ് ചിത്രത്തിൽ ഫഹദ്ഫാസിലിന്റെ നായിക നസ്രിയ? - ഇ വാർത്ത | evartha\nഅൻവർ റഷീദ് ചിത്രത്തിൽ ഫഹദ്ഫാസിലിന്റെ നായിക നസ്രിയ?\nഅൻവർ റഷീദ് സംവിധാനം ചെയ്യുന്ന മണിയറയിലെ ജിന്ന് എന്ന സിനിമയിൽ ഫഹദ്ഫാസിലിന്റെ നായിക നസ്രിയ എന്ന് റിപ്പോർട്ടുകൾ . എന്നാൽ വാർത്ത സത്യമാണെന്നാണ് ഇരുവരോടും അടുത്ത വൃത്തങ്ങൾ പറയുന്നു .മിൻഹാൽ പ്രൊഡക്ഷൻസിന്റെ ബാനറിൽ മുഹമ്മദാലി നിർമ്മിക്കുന്ന സിനിമയാണ് മണിയറയിലെ ജിന്ന്.\nഫഹദും നസ്രിയയും ഇപ്പോൾ അമേരിക്കയിലാണ്. മണിയറയിലെ ജിന്ന് തുടങ്ങുമ്പോൾ സിനിമാലോകം ആ വാർത്ത അറിഞ്ഞാൽ മതിയെന്നാണത്രേ ഇരുവരുടെയും നിലപാട്. അതേസമയം ഫഹദിനൊപ്പം അഭിനയിച്ചു നസ്രിയ മടങ്ങിവരുന്നത് കാണാൻ കാത്തിരിക്കുകയാണ് സിനിമാ പ്രേമികൾ.


Viral: Kalabhavan Narayanankutty Opens Up Many Mistakes Him As A Real Beggar | എന്നെ കണ്ടാല് യഥാര്‍ഥ ഭിഷക്കാരനായി തോന്നുമെന്ന് പലരും പറഞ്ഞിട്ടുണ്ട്; മനസ് തുറന്ന് നടന് കലാഭവന് നാരായണന്‍കുട്ടി - Malayalam Filmibeat\n| Published: Wednesday, June 9, 2021, 17:29 [IST]\nകൂടുതല് ഹാസ്യ വേഷങ്ങള് അവതരിപ്പിച്ചാണ് നടന് കലാഭവന് നാരായണന്‍കുട്ടി മലയാളക്കരയുടെ ഇഷ്ടം നേടി എടുക്കുന്നത്. കൂടുതല് സിനിമകളിലും ഭിക്ഷക്കാരന്റെ റോളില് അഭിനയിച്ചിട്ടുള്ള നാരായണന്‍കുട്ടി ഇതുമായി ബന്ധപ്പെട്ടൊരു അനുഭവം പങ്കുവെച്ചിരിക്കുകയാണ്. യഥാര്‍ഥത്തില് താനൊരു ഭിക്ഷക്കാരനായി തോന്നുമെന്ന് കേട്ടിട്ടുള്ളതിനെ കുറിച്ചാണ് താരം പറയുന്നത്.\n'മാനത്തെ കൊട്ടാരം സിനിമയുടെ തിരക്കഥാകൃത്ത് അന്‍സാര് കലാഭവന് സുഹൃത്ത് ആണ്. 'അമ്മച്ചീ മാപ്പ് , മാപ്പ്' എന്നു പറഞ്ഞു ഫിലോമിന ചേച്ചിയുടെ വീട്ടില് എത്തുകയാണ് എന്റെ കഥാപാത്രം. ഫിലോമിനചേച്ചിയുടെ കഥാപാത്രത്തിന് ഭ്രാന്ത് ആണ്. ലോകം മുഴുവന് ക്ഷമിക്കാത്ത എന്തു തെറ്റാണു ചെയ്തതെന്നു ചോദിച്ചു മാപ്പു പിടിച്ചു വാങ്ങി നശിപ്പിക്കുമ്പോള് ഫിലോമിന ചേച്ചിയെ സഹായിക്കാന് മാളചേട്ടന് എത്തുന്നു. പുള്ളിക്കും ഭ്രാന്താണ്. ശേഷം ദിലീപ് വന്ന് എന്നെ രക്ഷപ്പെടുത്തുന്നതാണു സീന്.\nഒടുവില് ജീവിക്കാന് ഭിക്ഷക്കാരനായി മാറുമ്പോള് ഞാന് ചെന്നു പെടുന്നതും ഫിലോമിന ചേച്ചിയുടെ മുമ്പില്. ഈ ശബ്ദം നല്ല പരിചയമുണ്ടെന്നു പറഞ്ഞു വീണ്ടും എന്നെ ആക്രമിക്കുന്നു. ഇതിനുശേഷം മൂന്നു സിനിമയില് കൂടി ഭിക്ഷാടകനായി അഭിനയിച്ചു. ഞാന് വരുമ്പോള് യഥാര്‍ത്ഥ ഭിക്ഷക്കാരനായി തോന്നുമത്രെ,' കലാഭവന് നാരായണന്‍കുട്ടി പറയുന്നു.\nകലാഭവനില് എത്തിയാല് പിന്നെ സിനിമയില് എത്തുമെന്ന വിശ്വാസം എല്ലാവരുടെയും ഉള്ളിന്റെ ഉള്ളിലുണ്ട്. കലാഭവനില് എന്റെ പല സുഹൃത്തുക്കളുമുണ്ട്. എന്നാല്, പ്രസാദ് ആണ് എന്നെ അവിടേക്കു വിളിക്കുന്നത്. ഞാന് വരുമ്പോള് ജയറാം, സൈനുദ്ദീന്, റഹ്മാന്, അന്‍സാര് എന്നിവരുണ്ട്. ജയറാമും ഞാനും ഒരേ വര്‍ഷമാണു വന്നത്.\nഅതിന് മുന്‍പ സിദ്ധിഖും ലാലും എന്. എഫ് വര്‍ഗീസും. ജയറാം സിനിമയില് അഭിനയിക്കാന് പോയി. അപ്പോഴാണു മണി വരുന്നത്. ജയറാമിന്റെ കൂടെ 15 ചിത്രത്തില് അഭിനയിച്ചു. മമ്മൂക്കയ്ക്കും ദിലീപിനൊപ്പമാണു ഏറ്റവും കൂടുതല് അഭിനയിച്ചത്. മോഹന്‍ലാല് സാറിനൊപ്പം ബാബാ കല്യാണി ചെയ്തു. മണിയുടെ കൂടെയും അഭിനയിച്ചു എന്നും നാരായണന്‍കുട്ടി പറയുന്നു.\nViral: Kalabhavan Narayanankutty Opens Up Many Mistakes Him As A Real Beggar\nStory first published: Wednesday, June 9, 2021, 17:29 [IST]


‘കിഫ്ബി’: സ്വന്തം വരുമാനം കൊണ്ട് വായ്പ തിരിച്ചടക്കാനാവും –ധനമന്ത്രി | kifbi loan | Madhyamam\ndate_range 8 March 2017 11:18 PM GMT\n‘കിഫ്ബി’: സ്വന്തം വരുമാനം കൊണ്ട് വായ്പ തിരിച്ചടക്കാനാവും –ധനമന്ത്രി\nസര്‍ക്കാറിന് ബാധ്യത വരില്ല, 2031-32ല് 94,884 കോടി വരുമാനം\nതിരുവനന്തപുരം: പെട്രോള്‍സെസ്, മോട്ടോര്‍വാഹനനികുതിവിഹിതം എന്നീ വരുമാനങ്ങള് കൊണ്ട് ‘കിഫ്ബി’ വാങ്ങുന്ന വായ്പകള് പൂര്‍ണമായും തിരിച്ചടക്കാനാവുമെന്ന് മന്ത്രി ഡോ. തോമസ് ഐസക്. സംസ്ഥാന സര്‍ക്കാറിനോ ബജറ്റിനോ ഇതിന്‍െറ ബാധ്യത ഏറ്റെടുക്കേണ്ടിവരില്ളെന്നും നിയമസഭയില്, മൂന്ന് ദിവസത്തെ ബജറ്റ് പൊതുചര്‍ച്ചക്ക് മറുപടി പറയവെ അദ്ദേഹം വ്യക്തമാക്കി.\n2031-32 ആകുമ്പോള് കിഫ്ബിയുടെ കൈവശം 94,884 കോടിയുണ്ടാകും. അതേ സമയം, ഇപ്പോള് പ്രഖ്യാപിച്ച അരലക്ഷം കോടിയുടെ വായ്പ തിരിച്ചടക്കാന് 94,118 കോടി മതിയാകുമെന്നും മന്ത്രി പറഞ്ഞു.\nമോട്ടോര്‍വാഹനനികുതിവിഹിതം, പെട്രോള് സെസ് എന്നിവയാണ് കിഫ്ബിയിലേക്ക് പോവുക. ഇത് വര്‍ഷം 15 ശതമാനം വീതം വര്‍ധിക്കും. ഇപ്പോള് 1600 കോടിയുള്ളത് അടുത്തവര്‍ഷം 1028 കോടിയും അതിനടുത്ത വര്‍ഷം 1643 കോടിയുമാകും. 31-32ല് 15,116 കോടിയായിരിക്കും. ഇതെല്ലാം ചേര്‍ന്ന് 94,884 കോടി വരും. കിഫ്ബി വഴി 17-18ല് 5000 കോടിയുടെയും 18-19ല് 10,000 കോടിയുടെയും 21-22ല് 15,000 കോടിയുടെയും പദ്ധതികളാണ് ഉദ്ദേശിക്കുന്നത്. ഇവ ആകെ 50,000 കോടിയുടേതാണ്. ഇതിന് ചെലവാകുന്നതനുസരിച്ചാവും കടമെടുക്കുക. അടുത്തവര്‍ഷം 5000 കോടിയാണ് കടം വാങ്ങുന്നത്. മൂന്ന് വര്‍ഷം തിരിച്ചടവ് വേണ്ട. അടുത്ത ഏഴ് കൊല്ലത്തെ തിരിച്ചടവും ഒമ്പതര ശതമാനം പലിശയുമാണ് കണക്കാക്കുന്നത്. ഒന്നരശതമാനം പലിശയും 30 വര്‍ഷത്തെ തിരിച്ചടവുമുള്ള വിദേശവായ്പ ലഭ്യമാണ്. എന്നാലും ഉയര്‍ന്ന നിരക്കിലേതാണ് കണക്കാക്കുന്നത്.\nആദ്യം എടുക്കുന്ന 5000 കോടിക്ക് പ്രതിവര്‍ഷ തിരിച്ചടവ് 1345 കോടിയാണ്. ആകെ തിരച്ചടവ് 9412 കോടിയും.18-19ലെ 10,000 കോടിക്ക് വാര്‍ഷിക തിരിച്ചടവ് 2689 കോടിയും ആകെ തിരിച്ചടവ് 18,824 കോടിയും. ഇത്തരത്തില് അരലക്ഷം കോടിയുടെ വായ്പക്ക് തിരിച്ചടവായി ആകെ 94,118 കോടിയാണ് വേണ്ടത്. ഇതിലേറെ തുക അപ്പോള് കിഫ്ബിക്ക് വരുമാനം ഉണ്ടാകും. കിഫ്ബിയുടെ ബോണ്ടില് സഹകരണബാങ്കുകള് നിക്ഷേപിക്കും. ട്രഷറിയില് കോര്‍ബാങ്കിങ്ങും ശമ്പളവിതരണവും കൂടി വരുന്നതോടെ 2000 കോടിയോളം എസ്.ബി അക്കൗണ്ടുകളില് എപ്പോഴും കിടക്കും. കെ.എസ്.എഫ്.ഇ ചിട്ടിയിലും പണം കിട്ടും. ഇത് നിസ്സാര പലിശക്ക് കിഫ്ബിക്ക് ലഭിക്കും. ബോണ്ട് വഴിയും സ്വീകരിക്കും. ഈടില്ലാതെ തന്നെ ഭാവിയില് കിട്ടാന് പോകുന്ന വരുമാനം ഇപ്പോള് വിനിയോഗിക്കാനാകും.\nകിഫ്ബി വായ്പയുടെ തിരിച്ചടവ് അടുത്ത സര്‍ക്കാറിന്‍െറ മുകളിലാണ് വരുകയെന്ന് വി.ഡി. സതീശന് ചൂണ്ടിക്കാട്ടി. വായ്പ ഇപ്പോഴത്തേക്കല്ല, ഭാവിയിലേക്കുള്ളതാണെന്നായിരുന്നു മന്ത്രിയുടെ മറുപടി. നിലവില് വായ്പയുടെ 70 ശതമാനം റവന്യൂചെലവുകള്‍ക്കാണ് ഉപയോഗിക്കുന്നത്. അഞ്ചുവര്‍ഷം കൊണ്ട് ഇത് 0.5 ശതമാനമായി കുറയും. ഇതോടെ വായ്പ പൂര്‍ണമായി മൂലധനചെലവിന് വിനിയോഗിക്കാനാകും. വൈദ്യുതി ബോര്‍ഡ് പോലെയുള്ള സ്ഥാപനങ്ങള്‍ക്ക് നല്‍കുന്ന 20,000 കോടിയും കിഫ്ബിക്ക് തിരിച്ചുകിട്ടും. ടോള് ഉണ്ടാകുമോയെന്ന് പ്രതിപക്ഷം ചോദിച്ചെങ്കിലും മന്ത്രി വ്യക്തമായി മറുപടി പറഞ്ഞില്ല.\nNews Summary - kifbi loan


ഝാര്‍ഖണ്ഡില് കല്‍ക്കരി ലോറി കാറിനു മുകളിലേക്ക് മറിഞ്ഞു; മൂന്നുപേര് മരിച്ചു\nറാഞ്ചി: ഝാര്‍ഖണ്ഡില് ഹസാരിബാഗിലെ ഗിരിധിയില് കല്‍ക്കരി ലോറി കാറിനു മുകളിലേക്ക് മറിഞ്ഞുണ്ടായ അപകടത്തില് മൂന്നുപേര് വെന്തുമരിച്ചു. ലോറി മറിഞ്ഞതിനെ തുടര്‍ന്ന് കാറിന് തീപിടിക്കുകയായിരുന്നു. കാറിലുണ്ടായിരുന്ന മുഹമ്മദ് ജലാലുദ്ദീന്, മുഹമ്മദ് തൗഫീഖ്, കൈലാഷ് പസ്വാന് എന്നിവരാണ് മരിച്ചത്.\nആറുപേരാണ് കാറിലുണ്ടായിരുന്നത്. ഇവരില് മറ്റു മൂന്നുപേര്‍ക്ക് പരുക്കേറ്റിട്ടുണ്ട്. തിങ്കളാഴ്ച ബേനി നദിക്കു കുറുകെയുള്ള പാലത്തിലാണ് അപകടമുണ്ടായത്. അമിതവേഗതയിലെത്തിയ ലോറി കാറിനെ മറികടക്കാന് ശ്രമിക്കവെ മറിയുകയായിരുന്നു.


ബിനോയി കോടിയേരിക്കെതിരായ ആരോപണം വ്യക്തിപരമായ വിഷയമാണെന്ന് കാനം രാജേന്ദ്രന് | Azchavattom Online USA\nബിനോയി കോടിയേരിക്കെതിരായ ആരോപണം വ്യക്തിപരമായ വിഷയമാണെന്ന് കാനം രാജേന്ദ്രന്\nPosted by George Kakkanatt | Jun 20, 2019 | Kerala, Latest News\nസിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകന് ബിനോയിക്കെതിരായ ആരോപണം വ്യക്തിപരമായ വിഷയമാണെന്ന് സിപിഐ സംസ്ഥാന സെക്രട്ടറി കാനം രാജേന്ദ്രന്. ബലാത്സംഗക്കേസില് അന്വേഷണം നടക്കട്ടെയെന്നും കാനം വ്യക്തമാക്കി.\nഅതേസമയം ബിനോയ് കോടിയേരിക്കെതിരായ ലൈംഗിക പീഡനക്കേസില് മുംബൈയില് നിന്നുള്ള പൊലീസ് സംഘം ഇന്ന് നോട്ടീസ് നല്‍കിയേക്കും. ചോദ്യം ചെയ്യലിന് ഹാജരാകാനുള്ള നോട്ടീസാണ് നല്‍കുക. ഇന്നലെ കണ്ണൂരിലെത്തിയ സംഘം എസ്പിയുമായി ചര്‍ച്ച ചെയ്ത് വിവരങ്ങള് ശേഖരിച്ചു.\nബിനോയ്ക്ക് എതിരായ പരാതിയില് യുവതി നല്‍കിയിരുന്ന കണ്ണൂരിലെ തിരുവങ്ങാട്ടുള്ള വിലാസം തേടിയാണ് മുംബൈ പൊലീസ് സംഘം കണ്ണൂരിലെത്തിയിരുന്നത്. മുംബൈ ഓഷിവാര പൊലീസ് സ്റ്റേഷനില് നിന്നുള്ള സംഘമാണ് കണ്ണൂരിലെത്തിയത്. വിവാഹ വാഗ്ദാനം നല്‍കി പീഡിപ്പിച്ചെന്നാരോപിച്ചാണ് ബിഹാര് സ്വദേശിനിയായ 34-കാരി ബിനോയ് കോടിയേരിക്കെതിരെ പരാതി നല്‍കിയിരിക്കുന്നത്.\nഎന്നാല് യുവതിക്കെതിരെ ബിനോയ് നല്‍കിയ പരാതിയില് ഇപ്പോഴും കണ്ണൂര് റേഞ്ച് ഐജി തുടര്‍നടപടി എടുത്തിട്ടില്ല. മുംബൈയില് നടന്ന സംഭവങ്ങളില് കേരളത്തില് കേസ് എടുക്കാനാകുമോ എന്ന സംശയം പ്രകടിപ്പിച്ച് നേരത്തെ എസ്പി, ഐജിക്ക് റിപ്പോര്‍ട്ട് നല്‍കിയിരുന്നു. കേസ് വിവാദമായതോടെ നടപടികള് തുടങ്ങാനാണ് നീക്കം.\nകേസന്വേഷണത്തിന്റെ ഭാഗമായി മൂന്ന് ദിവസത്തിനകം ഹാജരാകണമെന്നാവശ്യപ്പെട്ട് നേരത്തേ ബിനോയ് കോടിയേരിക്ക് പൊലീസ് നോട്ടീസയച്ചിരുന്നു. പരാതിക്കാരിയുടെയും സാക്ഷികളുടെയും മൊഴികളെടുക്കാനൊരുങ്ങുകയാണ് മുംബൈ പൊലീസ് ഇപ്പോള്. അറസ്റ്റിനുള്ള സാധ്യത കണക്കിലെടുത്ത് മുന്‍കൂര് ജാമ്യത്തിന് ശ്രമിക്കുകയാണ് ബിനോയ് കോടിയേരി എന്നാണ് സൂചന. യുവതിക്കൊപ്പം ബിനോയ് നില്‍ക്കുന്ന ചിത്രങ്ങളും ബാങ്ക് സ്റ്റേറ്റ്മെന്റുകളും പൊലീസ് പരിശോധിക്കും.\nPreviousഫോണ് സ്വിച്ച് ഓഫ് ചെയ്ത നിലയില്; ബിനോയി കോടിയേരി ഒളിവിലെന്ന് സൂചന\nNextകത്തോലിക്കാ സഭയെ വെറുപ്പിക്കാനോ പരിശുദ്ധ ഫ്രാങ്കോ പിതാവിന്റെ മനസു വേദനിപ്പിക്കാനോ സര്‍ക്കാര് ഉദ്ദേശിക്കുന്നില്ല,വിമര്‍ശനവുമായി അഡ്വ. ജയശങ്കര്


Omicron Update: Total number of patients In India was 422, more cases in Maharashtra | ഒമൈക്രോണ് ഭീഷണിയില് രാജ്യം; ആകെ രോഗികളുടെ എണ്ണം 422 ആയി, കൂടുതല് കേസുകൾ മഹാരാഷ്ട്രയില് - Malayalam Oneindia\n5 min ago രഹസ്യനീക്കം ജോര്‍ജ് അറിഞ്ഞു; ഉച്ചയ്ക്ക് കാറില് മുങ്ങി... തിരുവനന്തപുരത്തുണ്ടെന്ന് ഷോണ്\n6 min ago നിങ്ങളുടെ പ്രണയവും റൊമാൻസും വർധിക്കും ! ശുക്രന്റെ രാശി മാറ്റം പണം എത്തും, പതിവിലും കൂടുതൽ !\n26 min ago പിന്നണി ഗായിക സംഗീത സചിത് അന്തരിച്ചു\nഒമൈക്രോണ് ഭീഷണിയില് രാജ്യം; ആകെ രോഗികളുടെ എണ്ണം 422 ആയി, കൂടുതല് കേസുകൾ മഹാരാഷ്ട്രയില്\nPublished: December 26 2021, 11:04 [IST]\nദില്ലി: രാജ്യത്ത് ഒമൈക്രോണ് കേസുകളുടെ എണ്ണം ക്രമാധീതമായി വര്‍ദ്ധിക്കുന്നു. ഏറ്റവും അവസാനമായി കേന്ദ്ര സര്‍ക്കാര് പുറത്തുവിട്ട കണക്ക് പ്രകാരം 422 പേര്‍ക്കാണ് രാജ്യത്ത് ഒമൈക്രോണ് സ്ഥിരീകരിച്ചത്. മഹാരാഷ്ട്രയിലാണ് ഏറ്റവും കൂടുതല് രോഗികള് റിപ്പോര്‍ട്ട് ചെയ്യപ്പെട്ടിട്ടുള്ളത്. ഏറ്റവും കൂടുതല് കൊറോണ വൈറസ് കേസുകള് റിപ്പോര്‍ട്ട് ചെയ്ത മഹാരാഷ്ട്രയില് - പുതിയ വേരിയന്റിന്റെ 108 കേസുകളുണ്ട്. സംസ്ഥാനത്ത് ഇതുവരെ നാല്‍പ്പത്തിരണ്ട് പേര് സുഖം പ്രാപിച്ചതായി ആരോഗ്യ മന്ത്രാലയം അറിയിച്ചു.\nമറ്റ് സംസ്ഥാനങ്ങളിലും കേസുകള് ഉയരുന്നുണ്ട്. ദില്ലിയില് ഇതുവരെ 79 കേസുകളാണ് റിപ്പോര്‍ട്ട് ചെയ്തത്. ഇവരില് 23 പേര് രോഗമുക്തി നേടി. ഗുജറാത്തില് 43 കേസുകള് റിപ്പോര്‍ട്ട് ചെയ്തപ്പോള് 10 പേര്‍ക്ക് രോഗമുക്തി നേടി. ദക്ഷിണേന്ത്യയിലേക്ക് എത്തുമ്പോള് തെലങ്കാനയില് പുതിയ വേരിയന്റിന്റെ 41 കേസുകളും (10 സുഖം പ്രാപിച്ച രോഗികളും) കേരളത്തിലും അയല് സംസ്ഥാനമായ തമിഴ്നാട്ടിലും യഥാക്രമം 38 (ഒരു സുഖം പ്രാപിച്ച രോഗി), 34 കേസുകളും ഉണ്ട്. കര്‍ണാടകയില് ഇതുവരെ 31 കേസുകളുണ്ട്, ഇവരില് 15 പേര് സുഖം പ്രാപിച്ചുവെന്ന് ആരോഗ്യ മന്ത്രാലയം ഇന്ന് രാവിലെ പുറത്തുവിട്ട കണക്കുകള് വ്യക്തമാക്കുന്നു.\nപശ്ചിമ ബംഗാളില് ഇതുവരെ ആറ് കേസുകളും ഹരിയാന, ഒഡീഷ, ആന്ധ്രാപ്രദേശ് എന്നിവിടങ്ങളില് നാല് വീതം കേസുകളുമുണ്ട്. ജമ്മു കശ്മീര് (3 കേസുകള്), ഉത്തര്‍പ്രദേശ് (2 കേസുകള്), ലഡാക്ക് (ഒരു കേസ്) എന്നിവയാണ് ഒമൈക്രൊണ് സ്ട്രെയിന് റിപ്പോര്‍ട്ട് ചെയ്ത മറ്റ് സംസ്ഥാനങ്ങള്. നവംബര് അവസാനത്തോടെയാണ് ഇന്ത്യയില് ഒമൈക്രോണ് റിപ്പോര്‍ട്ട് ചെയ്തത്. ഇവരില് 140 ഓളം രോഗികള് സുഖം പ്രാപിച്ചെന്നും കേന്ദ്ര ആരോഗ്യമന്ത്രാലയം പുറത്തുവിട്ട കണക്കുകളില് നിന്ന് വ്യക്തമാക്കുന്നു.\nഅതേസമയം, ഇന്ന് രാവിലെ പുറത്തുവന്ന കണക്ക് പ്രകാരം, ഇന്ത്യയില് 6,987 കേസുകള് കൂടി റിപ്പോര്‍ട്ട് ചെയ്തു, മൊത്തം കേസുകളുടെ എണ്ണം 3,47,86,802 ആയി. പുതിയ വൈറസ് വകഭേദം പരക്കുന്ന സാഹചര്യത്തില് കൊവിഡ് മുന്നണിപോരാളികള്‍ക്കും 60 വയസിന് മുകളില് പ്രായമുള്ളവര്‍ക്കും ബൂസ്റ്റര് ഡോസ് നല്‍കാന് കേന്ദ്ര സര്‍ക്കാര് തീരുമാനിച്ചു. രാത്രി വൈകി നടത്തിയ പ്രസംഗത്തില് പ്രധാനമന്ത്രി നരേന്ദ്ര മോദി ജനുവരി3മുതല് 15 നും 18 നും ഇടയില് പ്രായമുള്ള കുട്ടികള്‍ക്കുള്ള പ്രതിരോധ കുത്തിവയ്പ്പുകള് പ്രഖ്യാപിച്ചു.\n'ജാമ്യം ലഭിച്ചതിന് പിന്നാലെ വീഡിയോ ക്ലിപ്പ് ദിലീപിന്റെ വീട്ടിലെത്തി', എത്തിച്ചത് വിഐപിയെന്ന് ബാലചന്ദ്രകുമാർ\nകേരളത്തില് ഒരാള്‍ക്ക് കൂടി ഒമൈക്രോണ്\nതിരുവനന്തപുരം: സംസ്ഥാനത്ത് ഒരാള്‍ക്ക് കൂടി ഒമിക്രോണ് സ്ഥിരീകരിച്ചതായി ആരോഗ്യ വകുപ്പ് മന്ത്രി വീണാ ജോര്‍ജ് അറിയിച്ചു. കണ്ണൂര് ജില്ലയിലെ 51 കാരനാണ് ഒമിക്രോണ് സ്ഥിരീകരിച്ചത്. സെന്റിനല് സര്‍വയന്‍സിന്റെ ഭാഗമായി നടത്തിയ ജനിതക പരിശോധനയിലാണ് ഒമിക്രോണ് സ്ഥീരീകരിച്ചത്. അയല്‍വാസിയായ വിദ്യാര്‍ത്ഥിയുടെ കോവിഡ് സമ്പര്‍ക്കപ്പട്ടികയിലായതിനാല് ക്വാറന്റൈനിലായിരുന്നു. ഒക്ടോബര് ഒമ്പതിനാണ് കോവിഡ് പോസിറ്റീവായത്. തുടര്‍ന്ന് നടത്തിയ ജനിതക പരിശോധനയിലാണ് ഒമിക്രോണ് സ്ഥീരീകരിച്ചത്. പിതാവ് മാത്രമാണ് പ്രാഥമിക സമ്പര്‍ക്ക പട്ടികയിലുള്ളത്. ഇതോടെ സംസ്ഥാനത്ത് ആകെ 38 പേര്‍ക്കാണ് ഒമിക്രോണ് സ്ഥിരീകരിച്ചത്.\ncovid19 coronavirus india Omicron കൊറോണവൈറസ് ഇന്ത്യ\nOmicron Update: Total number of patients In India was 422, more cases in Maharashtra


സഹീറിന്റെ സ്വപ്നം - Janayugom Online\nHome / Supplements / Vaarantham / സഹീറിന്റെ സ്വപ്നം\nPosted on May 12, 2019, 8:18 am\nഎത്രത്തോളം ശ്രമിക്കുന്നുവോ അത്രത്തോളം അവസരങ്ങള് വന്നു ചേരുമെന്ന ഹെന്‍ട്രി ഫോര്‍ഡിന്റെ ഉദ്‌ബോധനം എക്കാലവും ആത്മവിശ്വാസത്തോടെ മുന്നേറാനുള്ള പ്രേരണയാണ്. കഴിവുള്ളവര് പോലും അതതിടങ്ങളിലെ വിജയവഴികളില് തടസ്സങ്ങള് അഭിമുഖീകരിക്കാതെ കടന്നു പോയിട്ടില്ല. വിജയിക്കാതെ വരുമ്പോള് മോഹങ്ങള് ഉപേക്ഷിക്കാതെ പരിശ്രമത്തിലൂടെ വിജയത്തിന്റെ മാധുര്യമറിയുന്നവരാണ് മറ്റുള്ളവര്‍ക്ക് മാതൃകയാകുന്നത്. വിജയിക്കാന് കഴിയുന്നില്ല എന്ന് അറിഞ്ഞു കൊണ്ടു തന്നെ പരാജയം സമ്മതിക്കാതെ, എന്നെങ്കിലും വിജയിക്കുമെന്ന ഉറപ്പോടെ യാത്ര തുടരുകയാണ് സഹീര് മുഹമ്മദ്. അന്വേഷണവും പരിശ്രമവും സ്ഥായിയായ വിജയത്തിലെത്തിക്കും എന്ന വിശ്വാസം മൂന്നു പതിറ്റാണ്ട് ദൈര്‍ഘ്യമുള്ള ആ യാത്രയ്ക്ക് പിന്നിലുണ്ട്. സിനിമാ സംവിധായകനാകാന് ആഗ്രഹിച്ചപ്പോള് ആയിത്തീര്‍ന്നത് പ്രൊഫഷണല് നാടകനടന്. നാടകനടനായിക്കൊണ്ട് സിനിമാ സംവിധായകനിലേക്കുള്ള അന്വേഷണം തുടര്‍ന്നപ്പോള് എത്തിച്ചേര്‍ന്നത് ഛായാഗ്രഹണ സഹായിയുടെ സ്ഥാനത്ത്. മുപ്പത്തിയാറ് സിനിമകളുടെ ഛായാഗ്രഹണ സഹായി ആയിട്ടും സംവിധാന സഹായിയിലേക്കുള്ള ചുവടുകള് പിഴച്ചു. ഒട്ടേറെ മുഖ്യധാരാ സംവിധായകര്‍ക്കൊപ്പം ക്യാമറാ അസിസ്റ്റന്റായി പ്രവര്‍ത്തിച്ചതുകൊണ്ട് അവരുടെയൊക്കെ സംവിധാന ശൈലിയും സിനിമയുടെ സങ്കേതങ്ങളും പഠിക്കാന് കഴിഞ്ഞതാണ് നേട്ടം. സ്വതന്ത്ര സിനിമാ സംവിധായകനാകാന് കഴിയുമെന്ന ആത്മവിശ്വാസം നേടിയതും അങ്ങനെയാണ്.\nനാലാം തരത്തില് പഠിക്കുമ്പോള്, സിനിമാ പരസ്യ വാഹനത്തില് നിന്ന് പറന്നു വരുന്ന നോട്ടീസ് ശേഖരിച്ച് നിരത്തി വച്ച്, സത്യന്, നസീര്, വിന്‍സന്റ്, സുധീര് തുടങ്ങിയ പ്രമുഖ നടന്മാരുടെ ഫോട്ടോ കാണുമ്പോള് സിനിമാ നടനാകണമെന്ന് മോഹിച്ചില്ല.മറിച്ച് അതിലെ സംവിധായകരായ തോപ്പില് ഭാസി, സേതുമാധവന് തുടങ്ങിയവരിലേക്കാണ് ശ്രദ്ധ പോയത്. അന്നത്തെ കുട്ടികള് പറയാറുള്ളത് നടനാകണമെന്നാണ്. എന്നാല് സഹീര് മനസ്സില് കണ്ടത് സംവിധായകനെയാണ്.\nസ്‌കൂളിലും കോളേജിലും പഠിക്കുമ്പോള് യാദൃച്ഛികമായി അഭിനയിച്ച നാടകങ്ങളില് മികച്ച നടനായി തിരഞ്ഞെടുക്കപ്പെട്ട സഹീറിന് പ്രദേശത്തെ സാംസ്‌കാരിക സംഘടനകളുടെ നാടകങ്ങളില് ക്ഷണം കിട്ടി. സഹീറിന്റെ അഭിനയ മികവ് കാണാനിടയായ പ്രശസ്ത നാടകകാരന് എന് എസ് പ്രകാശ് അഭിനയത്തിന്റെ കൂടുതല് പാഠങ്ങള് പറഞ്ഞു കൊടുത്തു. കോളേജ് വിദ്യാഭ്യാസം കഴിഞ്ഞു നില്‍ക്കുമ്പോള് ചങ്ങനാശ്ശേരി തരംഗം എന്ന സമിതി സഹീറിനെ വിളിച്ചു. സമിതി അവതരിപ്പിച്ച നാടകത്തില് ഒരു ടീനേജ് കഥാപാത്രത്തെ അവതരിപ്പിച്ചു കൊണ്ട് സഹീര് ഒരു പ്രൊഫഷണല് നാടകനടനായി.\nതുടര്‍ന്നിങ്ങോട്ട് ഗീഥാ സലാമിന്റെ ‘നാടകരംഗം’ സമിതിയുടെ ബി ട്രൂപ്പില് അഭിനയിച്ചു.ബേബിക്കുട്ടന്റെ സംവിധാനത്തില് കൊല്ലം ‘തൂലിക’യുടെ പ്രമാണി, ഗുരുകുലം, അലക്കു കല്ല് എന്നീ നാടകങ്ങളിലും ഓച്ചിറ സരിഗയുടെ സെക്യൂരിറ്റി ഗാര്‍ഡ് എന്ന നാടകത്തിലും ശ്രദ്ധേയമായ വേഷങ്ങള് ചെയ്തു. സരിഗയുടെ തന്നെ തലമുറ എന്ന നാടകത്തില് സഹീറിന്റെ ഊമയും ബധിരനുമായ ബാബുമോന് എന്ന കഥാപാത്രം പ്രേക്ഷക പ്രശംസ പിടിച്ചുപറ്റി.\nനാടകത്തില് ശ്രദ്ധേയനാകുമ്പോഴും സിനിമയിലേക്കുള്ള അന്വേഷണം തുടര്‍ന്നുകൊണ്ടിരുന്നു. നാടകാഭിനയം നിര്‍ത്തിയിട്ട് പല സ്ഥലങ്ങളിലും അലഞ്ഞു.ഒടുവില് ഫാസിലിന്റെ അടുത്തെത്തി ആഗ്രഹം പറഞ്ഞു. ‘അനിയത്തിപ്രാവ്’ എന്ന അടുത്ത പടത്തില് ഒപ്പം നില്‍ക്കാന് ഫാസില് പറഞ്ഞു. സംവിധാന സഹായിയായി ഫാസിലിന്റെ അടുത്തേക്ക് പോകാനുള്ള ഒരുക്കങ്ങള് പൂര്‍ത്തിയാക്കി നില്‍ക്കുമ്പോള് ഫാസില് വിളിച്ച. നേരത്തേ ഒപ്പമുണ്ടായിരുന്ന ഒരു സഹായി തിരിച്ചു വന്നതുകൊണ്ട് സഹീറിനെ അടുത്ത പടത്തില് കൂട്ടാമെന്നായിരുന്നു അറിയിപ്പ്. പകരം അനിയത്തിപ്രാവിന്റെ ക്യാമറാമാന് ആനന്ദക്കുട്ടനൊപ്പം നില്‍ക്കാനുള്ള ഏര്‍പ്പാട് ചെയ്തിട്ടുണ്ടെന്നും അറിയിച്ചു.അങ്ങനെ തിരക്കേറിയ ഛായാഗ്രാഹകനായ ആനന്ദകൂട്ടന്റെ സഹായിയായി സിനിമയിലെത്തി.മലയാളത്തിലും തമിഴിലുമായി ഒന്‍പതു വര്‍ഷം ക്യാമറാ അസിസ്റ്റന്റായും അസോസ്സിയേറ്റായും പ്രവര്‍ത്തിച്ചു. ഫാസിലിന്റെ സിനിമകളാണ് കൂടുതല് ചെയ്തത്. കെ മധു, ഷാജി കൈലാസ്, ജോഷി, രാജസേനന്, സിബി മലയില്, റാഫി മെക്കാര്‍ട്ടിന്, ഷാഫി, പോള്‍സണ് എന്നിവരുടെ സിനിമകള് ഉള്‍പ്പെടെ മുപ്പത്തിയാറു സിനിമകള്‍ക്ക് ക്യാമറാ സഹായിയായി. അനിയത്തിപ്രാവ്, സുന്ദരകില്ലാടി, പഞ്ചാബി ഹൗസ്, വാഴുന്നോര്, ദി ട്രൂത്ത്, ഉസ്താദ്, വണ് മാന് ഷോ, ക്രോണിക് ബാച്ചിലര്, നാട്ടുരാജാവ്, കൈയെത്തും ദൂരത്ത്, വിസ്മയത്തുമ്പത്ത് എന്നി വയാണ് സഹീര് പ്രവര്‍ത്തിച്ച പ്രധാന സിനിമകള്.\nസ്വന്തമായി ഒരു സിനിമ സംവിധാനം ചെയ്യണമെന്ന ആഗ്രഹം കൂടിക്കൂടി വന്നപ്പോള് ക്യാമറ അസിസ്റ്റന്റ് പണി നിര്‍ത്തിയിട്ട് മുഴുവന് സമയ അന്വേഷകനായി. ഒന്നു രണ്ടു നിര്‍മ്മാതാക്കളെ കണ്ട് സംവിധാനം ചെയ്യണമെന്ന ആഗ്രഹം പറഞ്ഞു. അവരൊക്കെ സഹീറിനെ അറിഞ്ഞത് ക്യാമറാ സഹായി എന്ന നിലയിലാണ്. ക്യാമറാമാന് ആകേണ്ടയാള് സംവിധായകനാകാന് ആഗ്രഹിക്കുന്നത് എന്തിനാണെന്നാണ് അവര് ചോദിച്ചത്. അതു കേട്ട് നിരാശയോടെ മടങ്ങി. പിന്നീട് പല നിര്‍മ്മാതാക്കളെയും കണ്ടു. അവരൊന്നും സഹീറിന്റെ ആവശ്യം അംഗീകരിച്ചില്ല. പിന്നീട് ചില സുഹൃത്തുക്കളുടെ സഹായത്തോടെ ദുബായിലെ ഒരു പരസ്യക്കമ്പനിയില് ചേര്‍ന്നെങ്കിലും ഭാഷ പ്രശ്‌നമായതുകൊണ്ട് തുടരാനായില്ല. തുടര്‍ന്ന് ഒരു ശ്രീലങ്കന് ചാനലില് ക്യാമറാമാനായി ചേര്‍ന്നു. പക്ഷേ വിസയുടെ കാലാവധി നീട്ടിക്കിട്ടാഞ്ഞതിനാല് നാട്ടിലേക്ക് മടങ്ങേണ്ടി വന്നു. വീണ്ടും ഗള്‍ഫില് പോയി ഒരു കമ്പനിയില് ക്യാമറാമാനായി പ്രവേശിച്ചു. പക്ഷേ ഏതാനും ദിവസങ്ങള് കഴിഞ്ഞപ്പോള് സാമ്പത്തിക മാന്ദ്യത്തിന്റെ ഭാഗമായി പിരിഞ്ഞു പോന്നു.പിന്നെ ദുബായില് പോയി ഒരു കമ്പനിയില് ചേര്‍ന്നു.അഞ്ചു മാസമായപ്പോള് രോഗബാധിതനായി നാട്ടിലേക്കു തിരിച്ചു വന്നു.പിന്നെയും സിനിമാ ചിന്ത തുടങ്ങി.അപ്പോഴേക്കും സിനിമാരംഗം ആകെ മാറിക്കഴിഞ്ഞിരുന്നു.\nസംവിധായകനാകാനുള്ള പരിശ്രമം ശക്തമാക്കി മുന്നോട്ടു പോയപ്പോള് സഹീറിന് ചില സിനിമകളില് അഭിനയിക്കാനുള്ള അവസരമാണ് കിട്ടിയത്. അതുപേക്ഷിച്ചില്ല. ‘ഓട്ടക്കാരനും വേട്ടപ്പട്ടികളും’, ‘റെഡ് ബ്ലൂ ഗ്രീന്’, ‘കലാമണ്ഡലം ഹൈദ്രാലി’, ‘ഓസ്‌കര് ഗോസ്ടു’ എന്നീ ചിത്രങ്ങളില് അഭിനയിച്ചു. അതു കഴിഞ്ഞ് ‘സരസ്വതി ’ എന്ന ഹ്രസ്വചിത്രത്തില് ശക്തമായ പ്രധാന കഥാപാത്രത്തെ അവതരിപ്പിച്ചു.\nപിന്നീട് ചില സുഹൃത്തുക്കളുടെ സഹായത്തോടെ സഹീര് തന്നെ തിരക്കഥയെഴുതി ‘ശിഷ്ടം’ എന്നൊരു ഹ്രസ്വചിത്രം സംവിധാനം ചെയ്തു. സഹീര് സംവിധായകനാകാന് പ്രാപ്തനാണ് എന്നു തെളിയിക്കുന്ന ചിത്രമായിരുന്നു അത്. മികച്ച സംവിധായകനടക്കം ആ ചിത്രം പതിമൂന്ന് അവാര്‍ഡുകള് നേടി.\nപിന്നെയും സിനിമാ സംവിധായകന് എന്ന മോഹവുമായി ഇറങ്ങിത്തിരിച്ചു. പലരെയും കണ്ടു. സ്വതന്ത്രമായ ഒരു വര്‍ക്ക് കാണിക്കാന് ഇല്ലാത്തതു കൊണ്ട് നിരാശനായി മടങ്ങേണ്ടി വന്നു.\nപുതിയ തലമുറ ചെലവു കുറഞ്ഞ മെച്ചപ്പെട്ട സിനിമ ചെയ്യുന്നുണ്ട്. അതുപോലെ ആര്‍ഭാടമില്ലാതെ, ജീവിതവുമായി അടുത്തു നില്‍ക്കുന്ന സിനിമ ചെയ്യാനാണ് സഹീറിന്റെ ആഗ്രഹം. യാത്ര ഇപ്പോഴും തുടരുകയാണ് വിജയവഴികളിലേക്ക് കടന്നു കയറും എന്ന പ്രതീക്ഷയോടെ. സഹീറിന്റെ ഭാര്യ സാറയും മകള് സറീനയും മകന് ഇമ്രാന് മുഹമ്മദും ഇലിപ്പക്കുളം മങ്ങാട്ട് വീട്ടിലിരുന്ന്, സംവിധായകനായ സഹീറിനെ സ്വപ്‌നം കാണുകയാണ്. അതിന്റെ സാക്ഷാത്കാരത്തിനായി പ്രതീക്ഷകള് മനസ്സില് നിറച്ച് സഹീര് യാത്ര തുടരുന്നു.


നാടൻ ആടുകളെ വീട്ടിലെ കഞ്ഞിവെള്ളവും കുറുന്തോട്ടിയും, തൊട്ടാർവാടിയും കൊടുത്തു വളർത്തി ആയൂർവേദ മരുന്നുകൾക്കും പാലിനും വേണ്ടി ഉപയോഗിക്കുന്ന ഒരു പതിവുണ്ടായിരുന്നു നമ്മുടെ നാട്ടിൽ. എന്നാൽ വ്യവസായിക രീതിയിൽ ആടുവളർത്തൽ ആരംഭിച്ചതോടെ ഉത്തരേന്ത്യൻ ഇനങ്ങൾക്ക് കൂടുതൽ പ്രചാരമേറുകയാണ്. അതോടൊപ്പം മൃഗസംരകഷണ മേഖലയിൽ ഏറ്റവും കൂടുതൽ ആളുകൾ കടന്നുവരുന്നതും ഏറ്റവും വരുമാനം നൽകുന്നതുമായ ഒന്നായി ആടുവളർത്ത മാറുകയും ചെയ്തു.ഗുണമേന്മയുള്ള പാലും മാംസവും നൽകുന്ന നടൻ ആടുകൾക്കൊപ്പം രണ്ടോ മൂന്നോ മാസങ്ങൾക്കൊണ്ട് 20 കിലോ വരെ തൂക്കം വരുന്ന ഉത്തരേന്ത്യൻ ഇനങ്ങളും കർഷകർ ഒരുപോലെ വളർത്തുന്നുണ്ട്. കാഴ്ചയിലും വിലയിലും ഉത്തരേന്ത്യൻ ഇനങ്ങൾ മുൻപന്തിയിലാണ്. കേരളത്തിൽ വളർത്താവുന്ന കാലാവസ്ഥയ്ക്ക് യോജിച്ച ചിലയിനം ആടിനങ്ങളെ പരിചയപ്പെടാം\nക്ഷീരോത്പാദനത്തിന് പേരുകേട്ട ജംനാപാരി ആടുകളെ ഉത്തര്‍പ്രദേശിലാണ് കൂടുതല് കണ്ടുവരുന്നത്. സൗന്ദര്യവും ഗാംഭീര്യവുമുള്ള ജനുസ്സാണ് ഇത്. തൂവെള്ള, മഞ്ഞ കലര്‍ന്ന വെള്ള, തവിട്ട് നിറത്തിലുള്ള പുള്ളികള് എന്നീ നിറങ്ങളിലാണ് പ്രധാനമായും കണ്ടുവരുന്നത്. ഇവയുടെ മൂക്കിന്റെ അസ്ഥികള് വളവോടുകൂടിയതാണ്. ഇതിനെ റോമന്‍നോസ് എന്നുപറയുന്നു. നീണ്ട വീതിയുള്ള ചെവികള് കഴുത്തിന് താഴെവരെ ചാഞ്ഞുകിടക്കുന്നു. കൈകാലുകള് നീളം കൂടിയവയാണ്. പിന്‍കാലില് ധാരാളം രോമങ്ങള് കാണാം. മുന്നൂറ് ദിവസങ്ങളോളം നീണ്ടുനില്‍ക്കുന്ന കറവക്കാലം ഇതിന്റെ പ്രത്യേകതയാണ്. പരമാവധി അഞ്ച് ലിറ്റര് പാലുകിട്ടും. 14 മാസം ഇടവിട്ടാണ് സാധാരണ പ്രസവിക്കാറ്. പ്രസവത്തില് സാധാരണയായി ഒരു കുട്ടിയേ ഉണ്ടാവാറുള്ളൂ. നല്ല വളര്‍ച്ചയെത്തിയ മുട്ടനാടിന് 90 കിലോഗ്രാമും പെണ്ണാടിന് 60 കിലോഗ്രാമും തൂക്കം കാണും.\nആടുകള് വെള്ള,ബ്രൌണ്,കറുത്ത നിറങ്ങളില് കാണപ്പെടുന്നു.\nഒറ്റപ്രസവത്തില് 2-3 കുട്ടികള്\nആണാടിന് 40-45 കിലോ,പെണ്ണാടിന്,30 കിലോ ഭാരം ഉണ്ടാകും.\nമാംസത്തിനായി ലോകമെന്പാടും വളർത്തിവരുന്ന ഒന്നാണ് ബോയർ ആടുകൾ. ഇതിന്റെ വളർച്ച ദ്രുതഗതിയിലാണ് .ഇവയുടെ ആണാടിന് 110-135 കിലോയും ,പെണ്ണാടിന്,90-100 കിലോയും ഭാരം കാണും.\n90 ദിവസം പ്രായമുള്ള കിടാവിന് 20-30 കിലോ തൂക്കമുണ്ടാകും.\nഅഴിച്ചുവിട്ടും കെട്ടിയിട്ടും വളര്‍ത്താവുന്ന ഈ വര്‍ഗത്തെ ഉത്തര്‍പ്രദേശിലാണ് കൂടുതല് കണ്ടുവരുന്നത്. ചെറിയമുഖം, മൂക്കിന്റെ അഗ്രം കൂര്‍ത്തിരിക്കല്, നീളം കുറഞ്ഞ ചെവികള്, കൂര്‍ത്തതും നീളം കുറഞ്ഞതുമായ കൊമ്പുകള് എന്നിവ ഇവയുടെ പ്രത്യേകതകളാണ്. ആണിനും പെണ്ണിനും പിറകോട്ട് വളരുന്ന പിരിഞ്ഞ കൊമ്പുകള് കാണാം. വര്‍ഷത്തിലൊരിക്കലേ പ്രസവിക്കുകയുള്ളൂ. ഒരു പ്രസവത്തില് രണ്ടും മൂന്നും കുട്ടികള് ഉണ്ടാകും. ശരാശരി പാലുത്പാദനം രണ്ടുലിറ്ററാണ്.\nപഞ്ചാബ്, ഹരിയാണ എന്നീ സംസ്ഥാനങ്ങളില് കണ്ടുവരുന്ന ഈ ആടുകള്‍ക്ക് റോമന് നോസ് കാണാം. വളഞ്ഞകൊമ്പുകള് പിറകോട്ട് വളരുന്നവയാണ്. നല്ല പ്രജനന ശേഷിയുള്ള ഈ ആടുകള് നല്ല പൊക്കമുള്ളവയാണ്. പെട്ടെന്നുള്ള വളര്‍ച്ചയും നല്ല ശരീരഭാരവും ഉള്ളവയായതിനാല് മാംസത്തിന് വേണ്ടിയും ഇവയെ വളര്‍ത്തുന്നു. ഒരു പ്രസവത്തില് ഒന്നില്‍ക്കൂടുതല് കുട്ടികള് ഉണ്ടായിരിക്കും. മൂന്നുലിറ്ററോളം പാലും തരുന്നു.\nഇറച്ചിക്കും പാലിനും വേണ്ടി വളര്‍ത്തുന്ന ഒരിനമാണിത്. ശരീരത്തിനും കൊമ്പിനും കുളമ്പിനും കറുത്ത നിറമായിരിക്കും. കൊമ്പുള്ളവയും ഇല്ലാത്തവയും ഉണ്ടായിരിക്കും. ആദ്യപ്രസവത്തില് രണ്ടും തുടര്‍ന്നുള്ള പ്രസവങ്ങളില് അഞ്ചോളം കുട്ടികളും ഉണ്ടാവാറുണ്ട്. കറുത്ത നിറമായതിനാല് തൊലിക്ക് കൂടുതല് വില ലഭിക്കുന്നു. സ്വാദേറിയ മാംസമുള്ള ഇവയുടെ മുട്ടന് 50 കിലോഗ്രാമും പെണ്ണിന് 40 കിലോഗ്രാമും തൂക്കം കാണും.\nഈ ജനുസ്സുകള് തലശ്ശേരി, വടകര, കണ്ണൂര് ആട് എന്നീ പേരുകളിലും അറിയപ്പെടുന്നു. കേരളത്തിന്റേതെന്ന് പറയാവുന്ന ആദ്യത്തെ ഇനമാണിത്. കേരളത്തിലെ കാലാവസ്ഥയില് ഇവ നന്നായി വളരുന്നു. വിവിധ ആട് ജനുസ്സുകളുടെ സമ്മിശ്രജനുസ്സാണ് മലബാറി. അറേബ്യന്, സൂര്‍ത്തി, കച്ചി, ജംനാപാരി എന്നിവയും മലബാറിലെ നാടന് ആടുകളുടെയും സങ്കരമാണിവ.\nമലബാറി ആടുകളെ പലനിറത്തിലും വലിപ്പത്തിലും കാണാം. കൊമ്പുള്ളവയും ഇല്ലാത്തവയും ഉണ്ട്. ഒരു പ്രസവത്തില് ഒന്നിലധികം കുട്ടികള് മലബാറി ആടുകള്‍ക്ക് ഉണ്ടാവാറുണ്ട്. പ്രായപൂര്‍ത്തിയായ മുട്ടനാടിന് 50 കിലോഗ്രാമും പെണ്ണിന് 30 കിലോഗ്രാമും തൂക്കം കാണും.\nരാജസ്ഥാനില് കണ്ടുവരുന്ന ഈ ആടുകളില്‍നിന്ന് പ്രതിദിനം ആറുലിറ്റര്‍വരെ പാല് ലഭിക്കാറുണ്ട്. ശരാശരി ഉത്പാദനം മൂന്നരലിറ്ററാണ്. പ്രായപൂര്‍ത്തിയായ മുട്ടന് 85 കിലോഗ്രാമും പെണ്ണിന് 75 കിലോഗ്രാമും ഭാരം കാണും. രണ്ടുവര്‍ഷത്തില് മൂന്ന് പ്രസവം നടക്കുന്നു. മിക്ക പ്രസവങ്ങളിലും ഇരട്ടക്കുട്ടികള് കാണാം.\nചൂട് കാലാവസ്ഥയെ ചെറുക്കാന് കഴിവുള്ള ഇവയെ രാജസ്ഥാനിലെ സിരോഹി ഭാഗത്താണ് കണ്ടുവരുന്നത.് കറുപ്പ്, തവിട്ട്, വെളുപ്പ് എന്നീ നിറങ്ങളില് കാണുന്നു. മാംസാവശ്യത്തിനായി വളര്‍ത്തുന്ന ഇനമാണിത്.\nകറുത്ത നിറമുള്ള ഇവയെ പാലക്കാട് ജില്ലയിലെ അട്ടപ്പാടിയില് കണ്ടുവരുന്നു. പാലിനും മാംസത്തിനും ഔഷധഗുണമുണ്ടെന്ന് പറയപ്പെടുന്നു.\nവെള്ളനിറത്തിലുള്ള ഈ ആടുകള് സൂറത്ത്, ബറോഡ തുടങ്ങിയ സ്ഥലങ്ങളില് കണ്ടുവരുന്നു. പാലത്പാദനം രണ്ടുലിറ്ററാണ്.


ഇന്തോനീഷ്യയിൽ ക്രിസ്ത്യൻ പള്ളികളിൽ ബോംബാക്രമണം; ഐസിസ് എന്ന് സംശയം; മരണസംഖ്യ 11 ആയി\n13 May 2018 12:02 PM GMT\nഇന്തോനീഷ്യയിലെ സുരബായയില് മൂന്ന് ക്രിസ്ത്യൻ പള്ളികൾക്കു നേരെയുണ്ടായ ബോംബാക്രമണത്തിൽ പതിനൊന്നോളം പേർ കൊല്ലപ്പെട്ടു. നിരവധി പേർക്ക് പരിക്കേറ്റിട്ടുണ്ട്. ഇന്തോനീഷ്യയിലെ രണ്ടാമത്തെ വലിയ നഗരമാണ് സുരബായ. കഴിഞ്ഞ ഒരു ഒന്നര ദശകത്തിനിടെ ഇത്രയും വലിയ ആക്രമണത്തിന് നഗരം സാക്ഷിയായിട്ടില്ല.\nസാന്റ മരിയ കാത്തലിക്ക് ചർച്ചലാണ് ആദ്യ ആക്രമണം നടന്നത്. ഇതിൽ നാലുപേർ കൊല്ലപ്പെട്ടു. പിന്നീട് സെന്റർ പെന്തകോസ്തൽ ചർച്ചിലും ജികെഐ ഡിപോൺഗോരോ ചർച്ചിലും ആക്രമണം നടന്നു. മിനിറ്റുകളുടെ ഇടവേളയിലാണ് ഈ ആക്രമണങ്ങളെല്ലാം നടന്നത്.\nഒരു കുടുംബത്തിലെ ഏഴ് അംഗങ്ങള് ചാവേറുകളായാണ് ആക്രമണം നടത്തിതെന്ന് റിപ്പോർട്ടുകൾ പറയുന്നു. ഒരു പള്ളിയിൽ അമ്മയും രണ്ട് കുട്ടികളും ചാവേറായി പൊട്ടിത്തെറിച്ചു. മറ്റ് രണ്ടു പള്ളികളിൽ അച്ഛനും മൂന്ന് ആൺകുട്ടികളും ചാവേറുകളായി.\nഇസ്ലാമിക് സ്റ്റേറ്റ് ആണ് ആക്രമണത്തിനു പിന്നിലെന്ന് റിപ്പോർട്ടുകളുണ്ട്. ഐഎസ് ബന്ധമുള്ള ജമാ അൻസാറുത് ദൗല എന്ന സംഘടനയാണ് ആക്രമണങ്ങൾക്കു പിന്നിലെന്ന് സംശയിക്കുന്നു. ഇന്തോനീഷ്യയിലെ ഐസിസ് പ്രചാരകനായ അമൻ അബ്ദുർറഹ്മാനാണ് ഈ സംഘടനയുടെ തലവൻ. 2016ല് ജക്കാർത്തയിൽ നടന്ന സരിനാ ആക്രമണം ഇയാൾ സംഘടിപ്പിച്ചതാണെന്ന് കരുതപ്പെടുന്നു. എട്ടുപേരാണ് അന്ന് കൊല്ലപ്പെട്ടത്.\nപടിഞ്ഞാറൻ ജാവയിലെ ഒരു ജയിലിൽ നടന്ന വൻ കലാപത്തിനു ശേഷമാണ് പള്ളികളിൽ ആക്രമണം നടന്നതെന്നതും ശ്രദ്ധേയമാണ്. ജയിലിലെ ഇസ്ലാമിക തീവ്രവാദികൾ അഞ്ച് ഓഫീസർമാരെ കൊലപ്പെടുത്തുകയുണ്ടായി. ഇരു സംഭവങ്ങൾക്കും തമ്മിൽ ബന്ധമുണ്ടാകാം എന്നാണ് ഇന്റലിജൻസ് വിഭാഗം കരുതുന്നത്.\nആക്രമണം നടന്ന സ്ഥലങ്ങൾ ഇന്തോനീഷ്യൻ പ്രസിഡണ്ട് ജോകോ വിഡോഡോ സന്ദർശിച്ചു. ആക്രമണങ്ങളെ അപരിഷ്കൃതമെന്ന് പ്രസിഡണ്ട് വിശേഷിപ്പിച്ചു.\nആദ്യത്തെ ആക്രമണം രാവിലെ 7.30നാണ് നടന്നത്. റമദാൻ മാസം ആരംഭിക്കാനിരിക്കെയാണ് മുസ്ലിം രാജ്യമായ ഇന്തോനീഷ്യയിൽ ആക്രമണം നടത്തിയിരിക്കുന്നത് എന്നത് ശ്രദ്ധേയമാണ്.\nbomb church attacks Indonesia Sunday mass Surabaya


ഇന്ത്യന് ക്രിക്കറ്റ് ടീമിന് മലയാളി സ്പോണ്‍സര്; ട്രോളുമായി മലയാളികള്\nKochi, First Published 25, Jul 2019, 8:58 PM IST\n2011ല് ആരംഭിച്ച സ്ഥാപനം എട്ടു വര്‍ഷം കൊണ്ട് ലോകത്തിലെ തന്നെ ഏറ്റവും വലിയ എഡ്യുടെക്ക് സ്ഥാപനമായി വളര്‍ന്നു. 2015ലാണ് ബൈജൂസ് ലേണിംഗ് ആപ്പ് പുറത്തിറക്കിയത്.\nകൊച്ചി: ഇന്ത്യന് ക്രിക്കറ്റ് ടീമിന്റെ സ്പോണ്‍സര്‍മായി ബൈജൂസ് ലേണിംഗ് ആപ്പ് എത്തിയതോടെ ട്രോളുമായി മലയാളികളും രംഗത്ത്. മലയാളിയായ ബൈജു രവീന്ദ്രനാണ് ബൈജൂസ് ലേണിംഗ് ആപ്പിന്റെ സ്ഥാപകന്. കണ്ണൂര് അഴീക്കോട് സ്വദേശിയായ രവീന്ദ്രന് ബംഗലൂരു ആസ്ഥാനമായാണ് പ്രവര്‍ത്തിക്കുന്നത്. 2011ല് ആരംഭിച്ച സ്ഥാപനം എട്ടു വര്‍ഷം കൊണ്ട് ലോകത്തിലെ തന്നെ ഏറ്റവും വലിയ എഡ്യുടെക്ക് സ്ഥാപനമായി വളര്‍ന്നു. 2015ലാണ് ബൈജൂസ് ലേണിംഗ് ആപ്പ് പുറത്തിറക്കിയത്.\nചൈനീസ് മൊബൈല് ബ്രാന്‍ഡായ ഓപ്പോയാണ് ഇന്ത്യന് ടീമിന്റെ നിലവിലെ സ്പോണ്‍സര്‍മാര്. 2017 മാര്‍ച്ചില് അഞ്ചുകൊല്ലത്തേക്ക് 1,079 കോടി മുടക്കിയാണ് ഓപ്പോ ഇന്ത്യന് ടീമിന്റെ ജേഴ്സി സ്പോണ്‍സര്‍ഷിപ്പ് കരാര് നേടിയത്. എന്നാല് ഇന്ത്യന് ജേഴ്സി ബ്രാന്റ് ചെയ്തത് അസന്തുലിതമാണെന്ന ഒപ്പോയുടെ വിലയിരുത്തലിനെ തുടര്‍ന്നാണ് ജേഴ്സി കരാര് ബൈജൂസ് ആപ്പിന് മറിച്ചുവില്‍ക്കുകയായിരുന്നു.\nവിന്‍ഡീസ് പരമ്പരവരെ മാത്രമാണ് ഓപ്പോ ഇന്ത്യന് ടീമിന്റെ ജേഴ്സിയില് തുടരുക. ഇന്ത്യയില് കഴിഞ്ഞ അഞ്ച് കൊല്ലത്തിനുള്ളില് ഏറ്റവും മൂല്യം നേടിയെടുത്ത കമ്പനികളില് ഒന്നാണ് ബൈജൂസ്. അടുത്തിടെ ഇന്ത്യ-ന്യൂസിലാന്‍റ് പരമ്പരയുടെ മുഖ്യ പ്രയോജകരും ബൈജൂസ് ആയിരുന്നു. ദക്ഷിണാഫ്രിക്കയുമായുള്ള പരമ്പരയിലായിരിക്കും ബൈജൂസ് ആപ്പിന്‍റെ പരസ്യം ഇന്ത്യന് ജേഴ്സിയില് പ്രത്യക്ഷപ്പെടുക.\nLast Updated 25, Jul 2019, 8:58 PM IST


കാർ വൈദ്യുതി പോസ്റ്റിൽ ഇടിച്ച് അപകടം | Ernakulam\nആലുവ-പെരുമ്പാവൂർ ദേശസാത്കൃത റൂട്ടിൽ ചാലക്കൽ ആനിക്കാട് ജങ്ഷന് സമീപം കാർ വൈദ്യുതി പോസ്റ്റിലിടിച്ചുണ്ടായ അപകടം.\nആലുവ: ആലുവ-പെരുമ്പാവൂർ ദേശസാത്കൃത റൂട്ടിൽ ചാലയ്ക്കൽ ആനിക്കാട് ജങ്ഷന് സമീപം കാർ വൈദ്യുതി പോസ്റ്റിലിടിച്ച് അപകടം. അപകടത്തിൽ കാർ യാത്രക്കാരൻ വല്ലം കാത്തിരക്കാട് സ്വദേശിക്ക് പരിക്കേറ്റു. ഇയാളെ രാജഗിരി ആശുപത്രിയിൽ പ്രവേശിപ്പിച്ചു.\nഅപകടത്തിൽ പോസ്റ്റ് തകർന്ന് ചാലയ്ക്കൽ ഭാഗത്തെ വൈദ്യുതിബന്ധം തടസ്സപ്പെട്ടു. ഉച്ചയ്ക്ക് ഒന്നരയോടെയാണ് സംഭവം. കാർ ഡ്രൈവർ ഉറങ്ങിപ്പോയതാണ് അപകടകാരണം. ആലുവ ഭാഗത്തേക്ക് പോകുകയായിരുന്ന വാഹനം വലതു വശത്തേക്ക് മാറി പോസ്റ്റിലിടിക്കുകയായിരുന്നു. ഇത് മൂന്നാം തവണയാണ് ഇതേ സ്ഥലത്തുള്ള പോസ്റ്റിൽ വാഹനമിടിക്കുന്നത്.


വാഹനമോടിക്കുമ്പോൾ മൊബൈലില് കൈവച്ചാല് പിഴ; നിയമം തിങ്കളാഴ്ച മുതല് നടപ്പിലാകും – East Coast Daily Malayalam\nവാഹനമോടിക്കുമ്പോൾ മൊബൈലില് കൈവച്ചാല് പിഴ; നിയമം തിങ്കളാഴ്ച മുതല് നടപ്പിലാകും\nFeb 28, 2018, 10:04 am IST\nറിയാദ് : സൗദിയില് ഇനി വാഹനമോടിക്കുമ്പോൾ മൊബൈല് ഫോണില് വെറുതെയൊന്ന് തൊട്ടാല് മതി; 150 സൗദി റിയാല് പിഴ കിട്ടും. ഡ്രൈവിങ്ങിനിടെയുള്ള മൊബൈല് ഫോണ് ഉപയോഗം, സീറ്റ് ബെല്‍റ്റ് ധരിക്കാതിരിക്കല് തുടങ്ങിയ ട്രാഫിക് നിയമലംഘനങ്ങള് കണ്ടെത്തുന്നതിന് പ്രത്യേക കാമറ സംവിധാനങ്ങള് ഏര്‍പ്പെടുത്തിയതോടെയാണിത്. അടുത്ത തിങ്കാളാഴ്ച മുതല് പിഴയീടാക്കാനുള്ള തീരുമാനം നടപ്പില് വരും. ഡയക്ടറേറ് ജനറല് ഓഫ് ട്രാഫിക് (മുറൂര്) ആണ് ഇക്കാര്യം അറിയിച്ചത്.\nവാഹനമോടിക്കുമ്പോൾ ഫോൺ കൈയ്യിൽ വച്ചാൽ പോലും പിഴ ഈടാക്കും. നിയമലംഘനം ആവര്‍ത്തിക്കുന്നവരില് നിന്ന് 300 റിയാല് പിഴയീടാക്കും. അതോടൊപ്പം നിയമം ലംഘിച്ചവരെ 24 മണിക്കൂര് കസ്റ്റഡിയില് വയ്ക്കുകയും ചെയ്യും. വാഹനാപകടങ്ങൾക്ക് പ്രധാന കാരണം വണ്ടി ഓടിക്കുന്നതിനിടയിലെ ഫോൺ ഉപയോഗമാണെന്ന് കണ്ടെത്തിയതിനെ തുടർന്നാണ് നടപടി\nറിയാദിലെ കിംഗ് അബ്ദുല്ല റിസേര്‍ച്ച് സെന്റര് നടത്തിയ പഠനത്തില് നഗരത്തിലെ 13.8 ശതമാനം വാഹനാപകടങ്ങളും ഉണ്ടാവുന്നത് മൊബൈല് ഫോണിന്റെ ഉപയോഗം കാരണമാണെന്ന് കണ്ടെത്തിയിരുന്നു. റിയാദ് നഗരത്തിലെ 13 പ്രധാന ട്രാഫിക് സോണുകളിലായി 1700 കാറുകളെ നിരീക്ഷിച്ചതില് നിന്നാണ് ഇക്കാര്യം വ്യക്തമായത്. തിങ്കളാഴ്ച മുതൽ നിയമം നിലവിൽ വരും.\nalso read:കാഞ്ചി മഠാധിപതി അന്തരിച്ചു\ntraffic rules voilating traffic rules Saudi\nജോര്‍ദാന് രാജാവ് ഇന്ത്യയിലെത്തി; ലക്ഷ്യം മൂന്ന് ദിവസത്തെ സന്ദര്‍ശനം\nകുട്ടിയുടെ ശരീരം മുഴുവന് മര്‍ദനമേറ്റ പാട്, ക്യമറ ദൃശ്യങ്ങള് കണ്ട് മാതാപിതാക്കള് ഞെട്ടി\nജനാധിപത്യരാജ്യമായ ഇന്ത്യയിലെ മറ്റേതൊരു പൗരനെയും പോലെ രാജ്യം അനുവദിച്ചുകൊടുത്തിട്ടുള്ള എല്ലാ ജനാധിപത്യ അവകാശങ്ങളും രാജ്യത്തോട് ഉത്തരവാദിത്വവുമുള്ള ഇന്ത്യൻ പൗരനാണ് ശ്രീ.മോഹൻലാൽ. ആ പൗരനു രാഷ്ട്രത്തിന്റെ സാരഥിയോട് കൂറും പ്രതിബദ്ധതയും ആദരവും തോന്നുന്നത് അപ്രധാനമോ ?\nFeb 22, 2020, 02:38 pm IST\nസൗദി നഗരങ്ങളെ ലക്ഷ്യമാക്കി വന്ന മിസൈലുകള് തകര്‍ത്തു\nFeb 21, 2020, 10:52 am IST\nസൗദിയിൽ ബസപകടം : 16 യാത്രക്കാർക്ക് പരിക്കേറ്റു, അഞ്ചു പേരുടെ നില ഗുരുതരമാണ്\nFeb 7, 2020, 10:35 pm IST\nനവയുഗവും എംബസ്സിയും ഇടപെട്ടു; ജോലിസ്ഥലത്തെ ദുരിതങ്ങൾ താണ്ടി മലയാളി വനിത നാട്ടിലേയ്ക്ക് മടങ്ങി\nFeb 7, 2020, 05:25 am IST


'ഇനി പൂജ്യത്തിന്റെ കാര്യത്തില് തര്‍ക്കം വേണ്ട...'; 'താമര' ഫ്‌ളഷ് ചെയ്യുന്ന ചിത്രവുമായി മന്ത്രി ശിവന്‍കുട്ടി | minister v sivankutty bjp troll viral in socialmedia\n'ഇനി പൂജ്യത്തിന്റെ കാര്യത്തില് തര്‍ക്കം വേണ്ട...'; 'താമര' ഫ്‌ളഷ് ചെയ്യുന്ന ചിത്രവുമായി മന്ത്രി ശിവന്‍കുട്ടി\n''നേമം മണ്ഡലത്തിലെ കാവിക്കറ കഴുകിക്കളഞ്ഞിട്ട് ഇന്നേക്ക് ഒരു വര്‍ഷം.''\n2 May 2022 9:31 AM GMT\nതിരുവനന്തപുരം: നേമം മണ്ഡലം തിരിച്ചുപിടിച്ച് ഒരു വര്‍ഷം പൂര്‍ത്തിയാകവെ ബിജെപിയെ പരിഹസിച്ച് മന്ത്രി വി ശിവന്‍കുട്ടി. മണിക്കൂറുകളുടെ ഇടവേളകളില് രണ്ട് പോസ്റ്റുകളാണ് മന്ത്രി ശിവന്‍കുട്ടി പങ്കുവച്ചത്.\n'നേമം മണ്ഡലത്തിലെ കാവിക്കറ കഴുകിക്കളഞ്ഞിട്ട് ഇന്നേക്ക് ഒരു വര്‍ഷം' എന്ന തലക്കെട്ടോടെ ചിത്രം പങ്കുവച്ചായിരുന്നു ശിവന്‍കുട്ടിയുടെ ആദ്യ പരിഹാസം. പിന്നാലെ 'ഇനി പൂജ്യത്തിന്റെ കാര്യത്തില് തര്‍ക്കം വേണ്ട. പൂജ്യം കണ്ട് പിടിച്ചത് നമ്മള് തന്നെയാണ്' എന്ന ക്യാപ്ഷനോടെ 'താമര'യെ ഫ്‌ളഷ് ചെയ്യുന്ന ചിത്രവും മന്ത്രി പങ്കുവച്ചു.\nബിജെപിക്ക് വേണ്ടി കുമ്മനം രാജശേഖരനും യുഡിഎഫിന് വേണ്ടി കെ മുരളീധരനും കളത്തിലിറങ്ങിയ ത്രികോണ പോരാട്ടത്തിനൊടുവിലായിരുന്നു നേമം മണ്ഡലത്തില് ശിവന്‍കുട്ടി വിജയിച്ചത്. 2016ല് വി ശിവന്‍കുട്ടിയെ പരാജയപ്പെടുത്തിയായിരുന്നു ബിജെപി ഒ രാജഗോപാലിലൂടെ സംസ്ഥാനത്ത് അക്കൗണ്ട് നേടിയത്. 8671 വോട്ടിന്റെ ഭൂരിപക്ഷത്തിനായിരുന്നു അന്ന് ബിജെപി വിജയിച്ചത്. എന്നാല് 2021ല് അത് ആവര്‍ത്തിക്കാനായില്ല. സംസ്ഥാനത്താകെ ആഞ്ഞടിച്ച ഇടതുതരംഗത്തില് നേമത്തും ബിജെപിക്ക് കാലിടറുകയായിരുന്നു.\nതെരഞ്ഞെടുപ്പില് കോണ്‍ഗ്രസ് മൂന്നാം സ്ഥാനത്തായിരുന്നു. എന്നാല് മുന്‍തവണത്തേതിനെ അപേക്ഷിച്ച് കോണ്‍ഗ്രസിന് വലിയ രീതിയില് വോട്ടിംഗ് ശതമാനം വര്‍ധിപ്പിക്കാന് സാധിച്ചിരുന്നു.\nനിയമസഭ തെരഞ്ഞെടുപ്പിന് കളമൊരുങ്ങിയപ്പോള് തന്നെ ബിജെപിയുടെ അക്കൗണ്ട് പൂട്ടുക തന്നെ ചെയ്യുമെന്ന് മുഖ്യമന്ത്രി പിണറായി വിജയന് പ്രഖ്യാപിച്ചിരുന്നു. ''അഞ്ച് കൊല്ലം മുന്‍പ് ബിജെപി നേമത്ത് അക്കൗണ്ട് തുറന്നു. അത് ഇത്തവണ ഞങ്ങള് ക്ലോസ് ചെയ്യും.'' എന്നായിരുന്നു പിണറായി വിജയന്റെ വാക്കുകള്. അത് പോലെ തന്നെ സംഭവിച്ചു. നേമം പിടിച്ചെടുത്ത് നിയമസഭയിലെത്തിയ ശിവന്‍കുട്ടി രണ്ടാം പിണറായി സര്‍ക്കാരിന്റെ വിദ്യാഭ്യാസ മന്ത്രിയായി ചുമതല ഏല്‍ക്കുകയും ചെയ്തു.


അച്ഛനൊപ്പമുള്ള പേരില്ലാത്ത കഥാപാത്രത്തിൽ നിന്നും മകനൊപ്പമുള്ള നല്ല വേഷത്തിലേക്ക് - Entertainment Corner അച്ഛനൊപ്പമുള്ള പേരില്ലാത്ത കഥാപാത്രത്തിൽ നിന്നും മകനൊപ്പമുള്ള നല്ല വേഷത്തിലേക്ക് - Entertainment Corner\nഅച്ഛനൊപ്പമുള്ള പേരില്ലാത്ത കഥാപാത്രത്തിൽ നിന്നും മകനൊപ്പമുള്ള നല്ല വേഷത്തിലേക്ക്\nഅയ്യപ്പനും കോശിയും എന്ന ചിത്രം തീയേറ്ററുകളിൽ മികച്ച പ്രകടനം നടത്തുകയാണ്. ചിത്രത്തിലെ ഓരോ കഥാപാത്രങ്ങളും ഒന്നിനൊന്നു മികച്ചു നിന്നു എന്ന് പറയാതെ വയ്യ. അക്കൂട്ടത്തിൽ പ്രിത്വി ചെയ്യുന്ന കോശി എന്ന കഥാപാത്രത്തിന്റെ ഡ്രൈവർ കുമാരന്റെ വേഷത്തിലെത്തിയ കോട്ടയം രമേശിന്റെ പ്രകടനവും മികച്ചു നിന്നു. കോട്ടയം രമേശിനെ ചിലർക്കെങ്കിലും പരിചയം കാണും. ഉപ്പും മുളകും എന്ന സിറ്റ്കോമിൽ ഒരു പ്രധാന കഥാപാത്രത്തെ അവതരിപ്പിക്കുന്നുണ്ട് അദ്ദേഹം. അദ്ദേഹത്തെ പറ്റി ഉപ്പും മുളകും തിരക്കഥാകൃത് അഫ്സൽ കരുനാഗപ്പള്ളി എഴുതിയ ഒരു കുറിപ്പ് വൈറലാണ്. കുറിപ്പ് ഇങ്ങനേ\nഇന്നലെ അയ്യപ്പനും കോശിയും കണ്ടു കഴിഞ്ഞു കുമാരേട്ടനെ കെട്ടിപ്പിടിച്ചു സന്തോഷം പങ്കു വെച്ചപ്പോൾ രമേഷേട്ടൻ പഴയ ഒരു ഓർമ്മ പങ്കു വെച്ചു.\n1989 ൽ ബാലചന്ദ്രമേനോൻ സംവിധാനം ചെയ്ത ‘ഞങ്ങളുടെ കൊച്ചു ഡോക്ടർ’ എന്ന സിനിമയിൽ സുകുമാരൻ അവതരിപ്പിക്കുന്ന ഡോക്ടർ കഥാപാത്രത്തെ ചോദ്യം ചെയ്യാൻ വരുന്ന ഉദ്യോഗസ്ഥന്റെ വേഷമായിരുന്നു രമേഷേട്ടന്.\nഒരു പാട്ട് രംഗത്തിൽ സെക്കന്റുകൾ മാത്രം സ്ക്രീനിൽ വന്നു പോകുന്ന വേഷം. എവിടെയാണ് വന്നു പോകുന്നതെന്ന് കൃത്യമായി രമേഷേട്ടൻ പറഞ്ഞു തന്നത് കൊണ്ട് അപ്പോൾ തന്നെ യൂട്യൂബിൽ കയറി ആ സീനിന്റെ സ്ക്രീൻഷോട്ട് എടുത്തു.\nസുകുമാരനൊപ്പമുള്ള ആ പഴയ ഫോട്ടോയും തലേന്ന് പൃഥ്വിരാജ് ഫേസ്ബുക്കിൽ പോസ്റ്റ് ചെയ്ത കുമാരനോടൊപ്പമുള്ള ഫോട്ടോയും കണ്ടപ്പോൾ ഒരുപാട് സന്തോഷം തോന്നി.\nകാലം കാത്തു വെക്കുന്ന ചില കൗതുകങ്ങൾ ഉണ്ട് അച്ഛനൊപ്പമുള്ള പേരില്ലാത്ത കഥാപാത്രത്തിൽ നിന്നും മകൻ ‘കുമാരാ’ എന്നു നീട്ടി വിളിക്കുന്ന തലയെടുപ്പുള്ള കഥാപാത്രത്തിലേക്കുള്ള വളർച്ച. അഭിമാനം രമേഷേട്ടാ 😍😍😍


വിനോദലോകം ഭൂതവിദ്യയുമായി ബന്ധപ്പെട്ട വിഷയങ്ങളെയും കഥാപാത്രങ്ങളെയും നയനമനോഹരമായി അവതരിപ്പിക്കുമെങ്കിലും അതിനു പിന്നിലെ അപകടങ്ങളെക്കുറിച്ച് നമ്മൾ ചിന്തിക്കണം\nമുഖ്യലേഖനം | അമാനുഷികശക്തിക്ക് പിന്നിൽ എന്താണ്?\nഅമാനുഷികശക്തിയെക്കുറിച്ചും ഭൂതവിദ്യയെക്കുറിച്ചും മിക്ക ആളുകൾക്കും സംശയങ്ങളാണുള്ളത്. പലരും ചിന്തിക്കുന്നത് ഇത് തന്ത്രപരമായ ഒരു നുണയാണെന്നോ സിനിമാലോകത്തെ തിരക്കഥാകൃത്തിന്‍റെ തലയിൽ ഉദിക്കുന്ന വെറുമൊരു ഭാവനാസൃഷ്ടി മാത്രമാണെന്നോ ഒക്കെയാണ്. എന്നാൽ ബൈബിളിനു പറയാനുള്ളത് തികച്ചും വ്യത്യസ്‌തമായ ഒരു കാര്യമാണ്. ഭൂതവിദ്യയെക്കുറിച്ച് വ്യക്തമായ മുന്നറിയിപ്പുകളാണ് അതു നൽകുന്നത്. ഉദാഹരണത്തിന്, ആവർത്തനം 18:10-13 പറയുന്നു: “ഭാവിഫലം പറയുന്നവൻ, മന്ത്രവാദി, ശകുനം നോക്കുന്നവൻ, ആഭിചാരകൻ, മന്ത്രവിദ്യയാൽ ആളുകളെ ദ്രോഹിക്കുന്നവൻ, ആത്മാക്കളുടെ ഉപദേശം തേടുന്നവന്‍റെയോ ഭാവി പറയുന്നവന്‍റെയോ സഹായം തേടുന്നവൻ, മരിച്ചവരോട് ഉപദേശം തേടുന്നവൻ എന്നിങ്ങനെയുള്ളവർ നിങ്ങൾക്കിടയിൽ കാണരുത്.” എന്തുകൊണ്ട്? അതേ വാക്യം ഉത്തരം നൽകുന്നു: “ഇക്കാര്യങ്ങൾ ചെയ്യുന്നവരെ യഹോവയ്‌ക്ക് അറപ്പാണ്. . . . നീ നിന്‍റെ ദൈവമായ യഹോവയുടെ മുമ്പാകെ നിഷ്‌കളങ്കനായിരിക്കണം.”\nഭൂതവിദ്യയുടെ എല്ലാ രൂപങ്ങളെയും ബൈബിൾ ഇത്ര ശക്തമായി കുറ്റംവിധിക്കുന്നത് എന്തുകൊണ്ടാണ്?\nഭൂമി ഉണ്ടാക്കുന്നതിന് യുഗങ്ങൾക്കു മുമ്പ് കോടിക്കണക്കിന് ആത്മവ്യക്തികളെ അഥവാ ദൂതന്മാരെ ദൈവം സൃഷ്ടിച്ചെന്നു ബൈബിൾ പറയുന്നു. (ഇയ്യോബ് 38:4, 6; വെളിപാട് 5:11) ഈ ദൂതന്മാർക്കെല്ലാം തെറ്റും ശരിയും തിരഞ്ഞെടുക്കാനുള്ള ഇച്ഛാസ്വാതന്ത്ര്യം എന്ന കഴിവ് ദൈവം നൽകി. സങ്കടകരമെന്നു പറയട്ടെ, അവരിൽ ചിലർ ദൈവത്തോടു മത്സരിക്കാൻ തീരുമാനിക്കുകയും സ്വർഗത്തിൽനിന്ന് പടിയിറങ്ങിക്കൊണ്ട് ഭൂമിയിൽ പ്രശ്‌നങ്ങൾ ഉണ്ടാക്കുകയും ചെയ്‌തു. അങ്ങനെ, ഭൂമി ‘അക്രമംകൊണ്ട് നിറഞ്ഞു.’—ഉൽപത്തി 6:2-5, 11; യൂദ 6.\nആ ദുഷ്ടദൂതന്മാർ ലക്ഷക്കണക്കിന് ആളുകളെ അവരുടെ സ്വാധീനവലയത്തിൽ കുരുക്കി വഴിതെറ്റിക്കുന്നെന്നു ബൈബിൾ പറയുന്നു. (വെളിപാട് 12:9) ഭാവി അറിയാനുള്ള മനുഷ്യന്‍റെ സ്വാഭാവികമായ ആഗ്രഹത്തെപ്പോലും അവർ മുതലെടുക്കുന്നു.—1 ശമുവേൽ 28:5, 7; 1 തിമൊഥെയൊസ് 4:1.\nചിലപ്പോൾ അമാനുഷികശക്തികൾ ആളുകളെ സഹായിക്കുന്നതായി നമുക്കു തോന്നിയേക്കാം. (2 കൊരിന്ത്യർ 11:14) എന്നാൽ വാസ്‌തവം മറ്റൊന്നാണ്: ദൈവത്തെക്കുറിച്ചുള്ള സത്യം അറിയാതിരിക്കാൻവേണ്ടി ആളുകളുടെ മനസ്സ് അന്ധമാക്കാൻ ദുഷ്ടദൂതന്മാർ അതിലൂടെ ശ്രമിക്കുകയാണ്.—2 കൊരിന്ത്യർ 4:4.\nബൈബിൾ പറയുന്നതനുസരിച്ച്, ദുഷ്ടാത്മാക്കളുമായി ബന്ധപ്പെടാൻ ശ്രമിക്കുന്നത് വെറുമൊരു കളിതമാശയല്ല. അതുകൊണ്ടാണ് യേശുവിന്‍റെ ശിഷ്യന്മാർ ഇത്തരം കാര്യങ്ങളെക്കുറിച്ചുള്ള സത്യം പഠിപ്പിച്ചപ്പോൾ, ‘മന്ത്രപ്രയോഗങ്ങൾ നടത്തിയിരുന്ന ധാരാളം പേർ അവരുടെ പുസ്‌തകങ്ങളെല്ലാം കൊണ്ടുവന്ന് എല്ലാവരുടെയും മുന്നിൽവെച്ച് കത്തിച്ചുകളഞ്ഞത്.’ ആ പുസ്‌തകങ്ങൾക്ക് വലിയ വിലയുണ്ടായിരുന്നിട്ടുകൂടി അവർ അങ്ങനെ ചെയ്‌തു.—പ്രവൃത്തികൾ 19:19.\n“ടെലിവിഷൻ പരിപാടികളിലും ചലച്ചിത്രങ്ങളിലും പുസ്‌തകങ്ങളിലും ഒക്കെ രംഗപ്രവേശം ചെയ്യുന്ന വശ്യസുന്ദരികളായ യക്ഷികളുടെ മായാജാലം കൗമാരപ്രായത്തിലുള്ള പെൺകുട്ടികൾ ഭൂതവിദ്യയിൽ വിശ്വസിക്കാൻ ഇടയാക്കിയിരിക്കുന്നു.”—2014-ലെ ഒരു സർവേറിപ്പോർട്ട് (Gallup Youth Survey)\nഇന്നും ധാരാളം പേർ ഭൂതവിദ്യയിൽ വേരൂന്നിയ പ്രവർത്തനങ്ങളും വിനോദങ്ങളും പാടേ ഉപേക്ഷിച്ചിരിക്കുന്നു. ഉദാഹരണത്തിന്, 12 വയസ്സുകാരിയായ മറിയയുടെ * കാര്യം നോക്കാം. ഭാവിയിൽ നടക്കുന്ന സംഭവങ്ങളെക്കുറിച്ചും അപകടങ്ങളെക്കുറിച്ചും ഒക്കെ മറിയ മുൻകൂട്ടിപ്പറയാൻതുടങ്ങി. കൂട്ടുകാർക്കുവേണ്ടി ഭാവി പറയുന്ന ചീട്ടുകൾ അവൾ വായിക്കുമായിരുന്നു. ആ പ്രവചനങ്ങൾ കൃത്യമായി സംഭവിക്കാൻതുടങ്ങിയപ്പോൾ അവൾക്ക് അതിൽ രസംപിടിച്ചു.\nആളുകളെ സഹായിക്കാൻ ദൈവത്തിൽനിന്ന് ലഭിച്ച വരദാനമാണ് ഈ കഴിവെന്നു മറിയ ചിന്തിച്ചു. എന്നാൽ അവൾ സമ്മതിച്ചുപറയുന്നു: “എന്തോ ഒന്ന് എന്നെ അലട്ടിക്കൊണ്ടിരുന്നു. മറ്റുള്ളവർക്കുവേണ്ടി ചീട്ടുകൾ വായിക്കാനേ എനിക്കു കഴിയുമായിരുന്നുള്ളൂ. എന്‍റെ ഭാവിയൊന്ന് അറിയാൻ ആഗ്രഹിച്ചെങ്കിലും എനിക്കുവേണ്ടി അതു വായിക്കാൻ കഴിഞ്ഞില്ല.”\nതന്നെ അലട്ടിയ പല ചോദ്യങ്ങൾക്കും ഉത്തരം കിട്ടാൻ മറിയ ദൈവത്തോടു പ്രാർഥിച്ചു. പിന്നീട് അവൾ യഹോവയുടെ സാക്ഷികളോടൊപ്പം ബൈബിൾ പഠിക്കാൻതുടങ്ങി. ഭാവിയെക്കുറിച്ച് പറയാനുള്ള തന്‍റെ കഴിവ് ദൈവത്തിൽനിന്നുള്ളതല്ല എന്ന സത്യം മറിയ ബൈബിളിൽനിന്ന് മനസ്സിലാക്കി. കൂടാതെ, ദൈവത്തിന്‍റെ സുഹൃത്താകണമെങ്കിൽ ഭൂതവിദ്യയുമായി ബന്ധപ്പെട്ട സകലതും ഒഴിവാക്കണം എന്ന കാര്യവും അവൾ തിരിച്ചറിഞ്ഞു. (1 കൊരിന്ത്യർ 10:21) അവൾ എന്തു ചെയ്‌തു? കൈവശമുണ്ടായിരുന്ന മന്ത്രവാദവുമായി ബന്ധപ്പെട്ട പുസ്‌തകങ്ങളും വസ്‌തുക്കളും എല്ലാം അവൾ വലിച്ചെറിഞ്ഞു. ഇപ്പോൾ അവൾ, ബൈബിളിൽനിന്ന് പഠിച്ച അമൂല്യമായ സത്യങ്ങൾ മറ്റുള്ളവരെ അറിയിക്കുന്നു.\nഅമാനുഷികകഥാപാത്രങ്ങളെക്കുറിച്ചുള്ള നോവലുകൾ വായിക്കുന്നത് കൗമാരക്കാരനായ മീഖായേലിന് ഒരു ഹരമായിരുന്നു. അവൻ പറയുന്നു: “ഭാവനാലോകം കീഴടക്കുന്ന നായകന്മാരിൽ ഒരാളായി എന്നെത്തന്നെ സങ്കൽപ്പിക്കുന്നത് നല്ല രസമായിരുന്നു.” മന്ത്രവാദത്തെക്കുറിച്ചും സാത്താനെ ആരാധിക്കുന്ന ചടങ്ങുകളെക്കുറിച്ചും ഒക്കെയുള്ള പുസ്‌തകങ്ങൾ വായിക്കുന്നത് മെല്ലെമെല്ലെ എന്‍റെ ഒരു ശീലമായി മാറി. “ഇതുമായി ബന്ധപ്പെട്ട പുസ്‌തകങ്ങൾ വായിക്കാനും സിനിമകൾ കാണാനും ഒക്കെ എനിക്ക് അടങ്ങാത്ത ആവേശമായിരുന്നു” എന്ന് അവൻ അംഗീകരിക്കുന്നു.\nഎന്നാൽ ബൈബിൾ പഠിച്ചപ്പോൾ, നന്നായി വിശകലനം ചെയ്‌തിട്ട് വേണം പുസ്‌തകങ്ങൾ വായിക്കാൻ എന്ന കാര്യം മീഖായേലിനു ബോധ്യപ്പെട്ടു. അവൻ പറയുന്നു: “ഭൂതവിദ്യയുമായി ബന്ധപ്പെട്ട എല്ലാത്തിന്‍റെയും ഒരു ലിസ്റ്റ് ഞാൻ ഉണ്ടാക്കി. എന്നിട്ട് അതെല്ലാം ഉപേക്ഷിച്ചു. വളരെ പ്രധാനപ്പെട്ട ഒരു പാഠം ഞാൻ പഠിച്ചു. 1 കൊരിന്ത്യർ 10:31 ഇങ്ങനെ പറയുന്നു: ‘എല്ലാം ദൈവത്തിന്‍റെ മഹത്ത്വത്തിനുവേണ്ടി ചെയ്യുക.’ അതുകൊണ്ട് ഞാൻ എന്നോടു ചോദിച്ച ചോദ്യം ഇതാണ്, ‘ദൈവത്തിന് മഹത്ത്വം കൊടുക്കാത്ത എന്തെങ്കിലും കാര്യങ്ങൾ ഈ പുസ്‌തകത്തിലുണ്ടോ?’ ഉണ്ടെങ്കിൽ ഞാൻ അത് ഒഴിവാക്കും.”\nബൈബിളിനെ ഒരു ദീപത്തോട് ഉപമിച്ചിരിക്കുന്നത് എത്ര കൃത്യമാണ്! ഭൂതവിദ്യക്കു പിന്നിലെ യാഥാർഥ്യത്തിലേക്കു വെളിച്ചം വീശുന്ന ഒരേയൊരു പുസ്‌തകമാണ് അത്. (സങ്കീർത്തനം 119:105) എന്നാൽ അതു മാത്രമല്ല ബൈബിളിലുള്ളത്. ദുഷ്ടാത്മാക്കൾ വിഹരിക്കാത്ത ശോഭനമായ ഒരു ഭാവിലോകത്തെക്കുറിച്ച് അതു വർണിക്കുന്നു. അതു മനുഷ്യകുടുംബത്തിന്മേൽ വലിയ ഒരു മാറ്റം കൊണ്ടുവരും. ഉദാഹരണത്തിന്, സങ്കീർത്തനം 37:10, 11 പറയുന്നു: “കുറച്ച് കാലംകൂടെ കഴിഞ്ഞാൽ ദുഷ്ടന്മാരുണ്ടായിരിക്കില്ല. അവർ ഉണ്ടായിരുന്നിടത്ത് നീ നോക്കും; പക്ഷേ, അവരെ കാണില്ല. എന്നാൽ സൗമ്യതയുള്ളവർ ഭൂമി കൈവശമാക്കും; സമാധാനസമൃദ്ധിയിൽ അവർ അത്യധികം ആനന്ദിക്കും.”\n^ ഖ. 10 ഈ ലേഖനത്തിലേത് യഥാർഥപേരുകളല്ല.\nജ്യോതിഷം, മന്ത്രവാദം, ജാലവിദ്യ, ആഭിചാരം എന്നിവയിലെല്ലാം പ്രതിഫലിക്കുന്നതു ഭൂതവിദ്യയാണ്. ലോകത്തിന്‍റെ പലയിടങ്ങളിലുമുള്ള ആളുകൾ ദുഷ്ടാത്മാക്കളുമായി ബന്ധപ്പെടാൻ ശ്രമിക്കുന്നു. അതിനായി അവർ മന്ത്രവാദികളുടെയോ ആത്മാക്കളുടെ ഉപദേശം തേടുന്നവരുടെയോ അടുത്ത് പോകുന്നു. ഇനി ചിലരാകട്ടെ ഭാവി പറയുന്നവരെ തേടി ചെല്ലുന്നു. അവർ അതിനായി നക്ഷത്രഫലമോ ശകുനമോ നോക്കുന്നു, സ്‌ഫടികഗോളം ഉപയോഗിക്കുന്നു. ഇനി മറ്റുള്ളവരുടെ കൈ നോക്കിയോ സ്വന്തം കൈ നോക്കിയോ ഭാവി പറയുന്നവരുമുണ്ട്.\nപുസ്‌തകങ്ങളും മാസികകളും ചലച്ചിത്രങ്ങളും ഒക്കെ ഭൂതവിദ്യയെ ദോഷമൊന്നുമില്ലാത്ത, രസകരവും ആകർഷകവും ആയ ഒന്നായിട്ടാണ് ചിത്രീകരിക്കുന്നത്. ടെലിവിഷൻ പരിപാടികളും ചലച്ചിത്രങ്ങളും അമാനുഷികശക്തിയുടെ മാസ്‌മരികവലയത്തിൽ മയങ്ങുംവിധമാണ് അവയെ അവതരിപ്പിക്കുന്നതെന്ന് ചില വാർത്താവിനിമയ വിദഗ്‌ധർ അഭിപ്രായപ്പെടുന്നു.\nകൂടുതൽ വിവരങ്ങൾ അറിയാൻ ബൈബിൾ യഥാർഥത്തിൽ എന്തു പഠിപ്പിക്കുന്നു? എന്ന പുസ്‌തകത്തിന്‍റെ 10-ാ‍ം അധ്യായം വായിക്കാൻ ഞങ്ങൾ നിങ്ങളെ ക്ഷണിക്കുന്നു. യഹോവയുടെ സാക്ഷികൾ പ്രസിദ്ധീകരിച്ച ഈ പുസ്‌തകം jw.org എന്ന വെബ്‌സൈറ്റിൽനിന്ന് നിങ്ങൾക്ക് സൗജന്യമായി ഡൗൺലോഡ് ചെയ്യാം.\nപങ്കുവെക്കുക പങ്കുവെക്കുക ഭൂതവിദ്യയെക്കുറിച്ച് ബൈബിൾ എന്തു പറയുന്നു?\nഹാല്‌വീൻ ആഘോഷത്തിന്റെ ഉത്ഭവത്തെക്കുറിച്ച് ബൈബിൾ എന്താണ് പറയുന്നത്?


മൂലമറ്റം പവര്‍ഹൗസില് നിന്നുള്ള വൈദ്യുതോദ്പാദനം പതിനായിരം കോടി യൂണിറ്റ് പിന്നിട്ടു. 1976 ഫെബ്രുവരി 16ന് പ്രവര്‍ത്തനം ആരംഭിച്ച ഇടുക്കി ജലവൈദ്യുത പദ്ധതിയില് നിന്നും 44 വര്‍ഷം കൊണ്ടാണ് ഈ നേട്ടം കൈവരിച്ചത്. ഇടുക്കി അണക്കെട്ടില് നിന്നും 46 കിലോമീറ്റര് ദൂരത്തായി നാടുകാണി മലയുടെ താഴ്‌വാരത്ത് പാറ തുരന്നാണ് മൂലമറ്റം പവര്‍ഹൗസ് നിര്‍മിച്ചിരിക്കുന്നത്.\nഇടുക്കി: ചരിത്രം കുറിച്ച് രാജ്യത്തെ ഏറ്റവും വലിയ ഭൂഗര്‍ഭ ജലവൈദ്യുതി പദ്ധതിയായ ഇടുക്കി ജലവൈദ്യുതി പദ്ധതി. മൂലമറ്റം പവര്‍ഹൗസില് നിന്നുള്ള വൈദ്യുതോദ്പാദനം പതിനായിരം കോടി യൂണിറ്റ് പിന്നിട്ടു. 1976 ഫെബ്രുവരി 16ന് പ്രവര്‍ത്തനം ആരംഭിച്ച ഇടുക്കി ജലവൈദ്യുത പദ്ധതിയില് നിന്നും 44 വര്‍ഷം കൊണ്ടാണ് ഈ നേട്ടം കൈവരിച്ചത്. ഇടുക്കി അണക്കെട്ടില് നിന്നും 46 കിലോമീറ്റര് ദൂരത്തായി നാടുകാണി മലയുടെ താഴ്‌വാരത്ത് പാറ തുരന്നാണ് മൂലമറ്റം പവര്‍ഹൗസ് നിര്‍മിച്ചിരിക്കുന്നത്. 1975ലും 1986 ലും രണ്ട് ഘട്ടങ്ങളിലായി സ്ഥാപിച്ച മൂന്ന് വീതം ജനറേറ്ററുകള് ഇവിടെ പ്രവര്‍ത്തിക്കുന്നുണ്ട്.\nകനേഡിയന് സാങ്കേതിക വിദ്യയുടെ സഹായത്തോടെയാണ് പവര് ഹൗസിന്‍റെ നിര്‍മാണ പ്രവര്‍ത്തനങ്ങള് പൂര്‍ത്തിയാക്കിയത്. കുതിരലാടത്തിന്‍റെ ആകൃതിയിലാണ് മൂലമറ്റം വൈദ്യുതി നിലയം പണിതിരിക്കുന്നത്. പ്രദേശത്തിന്‍റെയും ഭൂപ്രകൃതിയുടെയും പ്രത്യേകത പരിഗണിച്ച് ഭൂമിയുടെ അടിയിലാണ് വൈദ്യുതി നിലയം. വിസ്തൃതി ഏറിയ പാറയ്ക്കുള്ളില് തുരന്നെടുത്ത7നിലകളായാണ് വൈദുതി നിലയം. പുറമേയുള്ള പ്രവേശന കവാടത്തില് നിന്നും തുരങ്കത്തിലൂടെ വാഹനത്തിലെത്തുന്നത് 4-ാം നിലയിലാണ്. ഇവിടെ നിന്നും മൂന്നു നിലകള് വീതം താഴെയും മുകളിലുമായുണ്ട്.\nപദ്ധതിയുടെ തുടക്ക കാലത്ത് പതിനായിരത്തിലധികം ആളുകള് പണിയെടുത്തതായാണ് കണക്കുകള്. ഇടുക്കി, ചെറുതോണി, കുളമാവ് ഡാമുകളെ ഒരുമിപ്പിച്ചുള്ള ഇടുക്കി ജല സംഭരണിയാണ് ഊര്‍ജോല്‍പാദനത്തിന്‍റെ സ്രോതസ്. കുളമാവ് അണക്കെട്ടിനു സമീപം സ്ഥാപിച്ചിരിക്കുന്ന മോണിങ് ഗ്ലോറി ഇന്‍ടേക് ടവര് വഴിയാണ് വെള്ളം നിലയത്തിലെത്തിക്കുന്നത്. ഇത് പൂര്‍ണമായും ജലാശയത്തിനകത്താണ്. തുടര്‍ന്നു ടണല് വഴി വെള്ളം കണ്‍ട്രോള് ഷാഫ്റ്റിലെത്തി ഇവിടെ നിന്നും സര്‍ജ് ഷാഫ്റ്റിലെത്തിക്കും.\nനാടുകാണി മലയുടെ സമീപത്തുള്ള ബട്ടര്‍ഫ്ളൈ വാല്‍വുകള് വഴി ഭൂമിക്ക് അടിയില് സ്ഥാപിച്ചിരിക്കുന്ന പെന്‍സ്റ്റോക്കുകളിലൂടെ മൂലമറ്റം വൈദ്യുതി നിലയത്തിലെത്തും. തുടര്‍ന്ന് സ്‌ഫെറിക്കല് വാല്‍വ് വഴി കടത്തിവിടുന്ന വെള്ളം ജനറേറ്ററുകളില് സ്ഥാപിച്ചിരിക്കുന്ന ടര്‍ബൈനുകള് കറക്കും. ഇങ്ങനെയാണ് നിലയത്തില് വൈദ്യുതി ഉല്‍പാദിപ്പിക്കുന്നത്. മൂന്ന് വീതം ജനറേറ്റുകളിലേക്ക് വെള്ളം എത്തിക്കുന്നതിന് രണ്ട് തവണ സമാന്തരമായി പാറ തുരന്നിട്ടുണ്ട്. കുളമാവ് മുതല് മൂലമറ്റം വരെയുള്ള തുരങ്കവും വൈദ്യുതി നിലയവും പൂര്‍ണമായി ഭൂമിക്കുള്ളില് പാറ തുരന്നുണ്ടാക്കിയതാണ്.\nഇതിനായി കുളമാവില് നിന്ന് 1.5 കിലോ മീറ്റര് ദൂരം പാറ തുരന്നിട്ടുണ്ട്. ചെറുതും വലുതുമായ നിരവധി അപകടങ്ങള് ഉണ്ടായ ഇവിടെ 2011ലെ പൊട്ടിത്തെറിയില് വനിതയടക്കം രണ്ട് എഞ്ചിനീയര്‍മാര് മരിച്ചിട്ടുണ്ട്. അതീവ ദുഷ്‌കരമായ ജോലിക്കിടയിലും ചരിത്രനേട്ടം യാതാര്‍ഥ്യമാക്കുന്നതിന്‍റെ സന്തോഷത്തിലാണ് ഇവിടത്തെ ജീവനക്കാര്. 110 കോടി രൂപയാണ് ഒന്നാം ഘട്ടത്തിന്‍റെ മുതല് മുടക്ക്. നിലയം നിര്‍മിക്കുന്നതിനുള്ള തുക കനേഡിയന് സര്‍ക്കാര് ദീര്‍ഘകാല വായ്പയായി നല്‍കിയിരുന്നു.\n1967ല് ഇന്ത്യയും കാനഡയും ഇതുസംബന്ധിച്ച് കരാര് ഒപ്പുവച്ചു. 1969 ഏപ്രില് 30 നാണ് ഇടുക്കി അണക്കെട്ടിന്‍റെ നിര്‍മാണ പ്രവര്‍ത്തനങ്ങള് ആരംഭിക്കുന്നത്. എസ്എന്‍സി ലാവ്‌ലിന് ആണ് പദ്ധതിയുടെ കണ്‍സല്‍റ്റന്‍റ്. നിര്‍മാണം പൂര്‍ത്തിയാക്കിയ ഡാമില് 1973 ഫെബ്രുവരിയില് ജലം സംഭരിക്കാന് തുടങ്ങി. ആദ്യ ട്രയല് റണ് 1975 ഒക്ടോബര്4ന് നടന്നു. 1976 ഫെബ്രുവരി 12 ന് അന്നത്തെ പ്രധാനമന്ത്രി ഇന്ദിരാഗാന്ധി പദ്ധതി രാജ്യത്തിനു സമര്‍പ്പിച്ചു. മലങ്കര എസ്റ്റേറ്റ് സൂപ്രണ്ടായിരുന്ന ഡബ്ലയു ജെ ജോണും ആദിവാസി മൂപ്പന് കരിവെള്ളായന് കൊലുമ്പന് എന്നിവരാണ് ഈ പദ്ധതിയുടെ സാധ്യതകളെ പറ്റി പുറം ലോകത്തെ അറിയിച്ചത്.


അമേരിക്ക ഇന്ത്യയിൽ നിന്നും ചോദിച്ചു വാങ്ങിയ ഹൈഡ്രോക്സിക്ലോറോക്വിൻ കഴിക്കുന്ന രോഗികളിൽ മരണനിരക്ക് കൂടുതലാണെന്നു പഠനം - ഇ വാർത്ത | evartha hydroxychloroquine-veterans-study\nഅമേരിക്ക ഇന്ത്യയിൽ നിന്നും ചോദിച്ചു വാങ്ങിയ ഹൈഡ്രോക്സിക്ലോറോക്വിൻ കഴിക്കുന്ന രോഗികളിൽ മരണനിരക്ക് കൂടുതലാണെന്നു പഠനം\nഇന്ത്യ അമേരിക്കയിലേക്ക് കയറ്റിയയച്ച ഹൈഡ്രോക്സിക്ലോറോക്വിൻ കഴിക്കുന്ന കൊറോണ വൈറസ് രോഗികളിൽ മരണനിരക്ക് കൂടുതലാണെന്ന് പഠനങ്ങൾ. യുഎസ് വെറ്ററൻസ് ഹെൽത്ത് അഡ്മിനിസ്ട്രേഷൻ മെഡിക്കൽ സെന്ററുകളിലെ നൂറുകണക്കിന് രോഗികളിൽ നടത്തിയ പഠനത്തിലൂടെയാണ് ഇക്കാര്യം വ്യക്തമായതെന്നാണ് റിപ്പോർട്ടുകൾ.\nവെറ്ററൻസിന്റെ മെഡിക്കൽ ചാർട്ടുകൾ ഉദ്ധരിച്ചുകൊണ്ടുള്ള പഠന റിപ്പോർട്ട് ചൊവ്വാഴ്ച ഒരു വെബ്സൈറ്റിൽ പ്രസിദ്ധീകരിച്ചിരുന്നു. എന്നാൽ ഈ വിവരങ്ങൾ അവലോകനം ചെയ്യുകയോ മെഡിക്കൽ ജേണലിൽ പ്രസിദ്ധീകരിക്കുകയോ ചെയ്തിട്ടില്ലെന്നാണ് റിപ്പോർട്ടുകൾ സൂചിപ്പിക്കുന്നത്. നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തും വിർജീനിയ സർവകലാശാലയുമാണ് ഗവേഷണത്തിന് ധനസഹായം നൽകിയതെന്നും റിപ്പോർട്ടുകൾ പറയുന്നു.\n368 രോഗികളിൽ നടത്തിയ പഠനത്തിൽ ഹൈഡ്രോക്സിക്ലോറോക്വിൻ നൽകിയ 97 രോഗികളിൽ 27.8 ശതമാനം മരണനിരക്ക് ഉണ്ടായിരുന്നുവെന്നാണ് റിപ്പോർട്ടുകൾ വ്യക്തമാക്കുന്നത്. എന്നാൽ ഈ മരുന്ന് കഴിക്കാത്ത 158 രോഗികൾക്ക് 11.4 ശതമാനം മാത്രമേ മരണനിരക്കുണ്ടായിരുന്നുള്ളു.\n“ഹൈഡ്രോക്സിക്ലോറോക്വിൻ ചികിത്സിച്ച രോഗികളിൽ മാത്രം ഉയർന്ന മരണനിരക്ക് കണ്ടെത്തിയിട്ടുള്ളത്. ഈ മരുന്നുകൾ ചികിത്സയ്ക്ക് വ്യാപകമായി ഉപയോഗിക്കുന്നതിനു മുൻപ് ഇത്തരത്തിലുള്ള സ്ഥിതിവിശേഷമായിരുന്നില്ല ഇവിടെ. ഇതിനെപ്പറ്റി കൂടുതൽ പഠനങ്ങൾ നടന്നു കൊണ്ടിരിക്കുകയാണ്´´- സൗത്ത് കരോലിനയിലെ ഹെൽത്ത് കെയർ സിസ്റ്റത്തിൽ ജോലി ചെയ്യുന്നവർ വെളിപ്പെടുത്തുന്നു.\nകോവിഡ് -19 ബാധിച്ച ആശുപത്രിയിൽ പ്രവേശിപ്പിച്ച രോഗികളിൽ ഹൈഡ്രോക്സിക്ലോറോക്വിൻ ഉപയോഗിക്കുന്നത് മെക്കാനിക്കൽ വെൻറിലേഷൻ സാധ്യത കുറച്ചതായി കണ്ടെത്തിയിട്ടില്ലെന്നാണ് വിവരം.\nകോവിഡ് -19 തടയുന്നതിനോ ചികിത്സിക്കുന്നതിനോ യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ അംഗീകരിച്ച മരുന്നുകളൊന്നും നിലവിലില്ല. മരുന്നുകൾ കണ്ടെത്തുന്നതിനുള്ള ഗവേഷണങ്ങൾ അമേരിക്കയിൽ ഉൾപ്പെടെ നടന്നുവരികയാണ്.\nമലേറിയ, ല്യൂപ്പസ്, റൂമറ്റോയ്ഡ് ആർത്രൈറ്റിസ് തുടങ്ങിയ രോഗങ്ങളുള്ള രോഗികളെ ചികിത്സിക്കാൻ പതിറ്റാണ്ടുകളായി ഹൈഡ്രോക്സിക്ലോറോക്വിൻ ഉപയോഗിക്കുന്നു. കോവിഡ് -19 ന്റെ ഗെയിം ചേഞ്ചർ എന്നാണ് ട്രംപ് ഈ മരുന്നിനെ വിശേഷിപ്പിച്ചത്. എന്നാൽ ഈ മരുന്നിൻ്റെ ഫലസിദ്ധിയെപ്പറ്റി ഇനിയും പഠിക്കേണ്ടതുണ്ടെന്നാണ് ഡോക്ടർമാർ പറയുന്നത്.\nഅടുത്തിടെ നടന്ന മറ്റൊരു പഠനത്തിൽ, ഫ്രാൻസിലെ ഗവേഷകർ ന്യുമോണിയ ബാധിച്ച 181 കോവിഡ് -19 രോഗികളിൽ പകുതിപേർക്ക് ആശുപത്രിയിൽ പ്രവേശിപ്പിച്ച് 48 മണിക്കൂറിനുള്ളിൽ ഹൈഡ്രോക്സിക്ലോറോക്വിൻ നൽകിയിരുന്നു. എന്നാൽ ഈ മരുന്ന് പ്രയോഗിക്കപ്പെട്ടവരിൽ മറ്റുള്ളവരേക്കാൾ മരണനിരക്കിൽ കാര്യമായ വ്യത്യാസമില്ലെന്നാണ് കണ്ടെത്തിയത്.\nമാത്രമല്ല മരുന്ന് കഴിച്ച എട്ട് രോഗികൾക്ക് അസാധാരണമായി ഹൃദയമിടിപ്പ് വർധിച്ചതായും അതുമൂലം മരുന്ന് കഴിക്കുന്നത് നിർത്തേണ്ടിവന്നുവെന്നും റിപ്പോർട്ടുകൾ പുറത്തുവന്നിരുന്നു.\nTopics: america hydroxychloroquine india


mammottys yathra song releases– News18 Malayalam\nവൈ.എസ്.ആറായി മമ്മൂട്ടി; ത്രസിപ്പിക്കുന്ന രംഗങ്ങളുമായി ഗാനം പുറത്ത്\nUpdated: September 2, 2018, 8:16 AM IST\nആന്ധ്രാപ്രദേശ് മുൻമുഖ്യമന്ത്രി വൈ.എസ് രാജശേഖര റെഡിയായി മമ്മൂട്ടി എത്തുന്നു. യാത്ര എന്ന തെലുങ്ക് ചിത്രത്തിലെ ടൈറ്റിൽ സോങ് പുറത്തിറങ്ങി. ഒരു കാലഘട്ടത്തിലെ തെലുങ്കാന രാഷ്ട്രീയത്തിന്‍റെ ചൂടും ചൂരും അതേപടി പകർത്തിയാണ് ഗാനം ഇന്നു രാവിലെ പുറത്തുവിട്ടത്. മമ്മൂട്ടിയുടെ ഫേസ്ബുക്ക് പേജിലൂടെയാണ് ഗാനം പുറത്തുവിട്ടത്. വൈ.എസ്.ആറിന്‍റെ വിഖ്യാതമായ പദയാത്രയാണ് സമര ശംഘം എന്ന് തുടങ്ങുന്ന ഗാനത്തിൽ നിറഞ്ഞുനിൽക്കുന്നത്. വൈ.എസ്.ആറിന്‍റെ സംഭവബഹുലമായ ജീവിതകഥ സിനിമയാക്കുന്നത് മഹി രാഘവനാണ്. രണ്ടുതവണ മുഖ്യമന്ത്രിയായ വൈ.എസ്.ആർ ഹെലികോപ്ടർ അപകടത്തിലാണ് മരിക്കുന്നത്.


സൗദിയിലെ പ്രവാസികളെ നിങ്ങൾക്ക് മിഥുനാവണോ ? - Boolokam\nHome Columns Opinion സൗദിയിലെ പ്രവാസികളെ നിങ്ങൾക്ക് മിഥുനാവണോ ?\nപ്രമുഖ ബ്ലോഗ്ഗറും സൗദിയില് പ്രവാസികളുടെ ക്ഷേമത്തിനായി പ്രവര്‍ത്തിക്കുന്നയാളുമായ ശ്രീ. ഫൈസല് ബാബു ഫേസ്ബുക്കില് കുറിച്ച വരികള് അതിന്റെ അടിയന്തിര സാഹചര്യം പരിഗണിച്ച് ഇവിടെ പബ്ലിഷ് ചെയ്യുന്നു.\nഒരു വിസ എന്നു കേൾക്കുമ്പോൾ ഗൾഫിലേക്ക് എടുത്ത് ചാടി പുറപ്പെടുന്നവർക്ക് ഖുൻഫുദ ജയിലിൽ3വർഷമായി, ഇനിയും ഒരു പക്ഷേ അനന്തമായി നീണ്ട് പോയേക്കാവുന്ന തടവുമായി ജീവിതത്തെ അനുഭവിച്ച് തീർക്കാൻ വിധിക്കപ്പെട്ട മിഥുനിന്റെ അനുഭവം ഒരു ഓർമ്മപ്പെടുത്തലാണ്.\nഎന്നെയും നിങ്ങളെയും പോലെ പ്രവാസമെന്ന മോഹവലയത്തിലേക്ക് ലേബർ വിസയിൽ ഒരു കൺസ്ട്രക്ഷൻ കമ്പനിയിലേക്ക്4വർഷം മുമ്പ് വിമാനം കയറിയ ബീഹാറുകാരൻ. ഒന്നര ലക്ഷം രൂപ ഏജന്റിന് കൊടുത്ത് ഒരു തണുത്തുറഞ്ഞ ഡിസംബറിൽ റിയാദിൽ വന്നിറങ്ങുന്നു. അവിടെ നിന്നും 1500 കിലോമീറ്റർ അകലെയുള്ള ഖുൻഫുദയിലെ ഒരു ഉൾനാടൻ ഗ്രാമത്തിൽ പണിത് കൊണ്ടിരിക്കുന്ന ഡാമിലെ വർക്ക് സൈറ്റിലേക്ക് കമ്പനി ട്രാൻസ്ഫർ ചെയ്തതോടെയാണ് മിഥുന്റെ പ്രവാസം ദുരിതത്തിലേക്ക് നീങ്ങുന്നത്.\nഡാം പണിക്ക് വന്ന മിഥുന് പക്ഷേ വളയം പിടിക്കാനാണ് നിയോഗം. ലൈസൻസ് എടുത്തിട്ടില്ല എന്നു പറഞ്ഞിട്ടും കമ്പനി സമ്മതിച്ചില്ല. ജോലി വേണോ ഡ്രൈവിംഗ് ചെയ്യണം. വീട്ടിലെ പ്രാരാബ്ധം ആലോചിച്ചിട്ടോ ചുട്ടുപൊള്ളുന്ന മണലാരണ്യത്തിൽ സിമന്റ് കടത്തുന്നതിനേക്കാൾ നല്ലതാണന്ന് തോന്നിയത് കൊണ്ടോ മിഥുൻ ഡ്രൈവിംഗ് ജോലി ഏറ്റെടുത്തു.\nഅധികമൊന്നും വാഹനങ്ങൾ കടന്നു വരാത്ത ആ ഉൾഗ്രാമത്തിൽ, അന്ന് മിഥുനെ തേടിയെത്തിയത് ഒരു അപകട മരണ മായിരുന്നു. അവനോടിച്ചിരുന്ന വാഹനത്തിൽ സ്വദേശി കുടംബം സഞ്ചരിച്ചിരുന്ന വാഹനമിടിക്കുകയും ഒരാൾ മരണപ്പെടുകയും ചെയ്തു.\nസൗദിയിൽ ഗുരുതരമായ കുറ്റങ്ങളിലൊന്നാണ് ലൈസൻസില്ലാതെ വാഹനമോടിക്കുന്നത്. അതിനൊപ്പം ഒരു മരണം കൂടി സംഭവിച്ചാൽ പിന്നെ പറയണോ ? കോടതിയും വ്യവഹാരവുമായി, 40 ലക്ഷം ഇന്ത്യൻ രൂപ ബ്ലഡ് മണിയായി നൽകണം. അന്തിയുറങ്ങാൻ സ്വന്തമായി ഒരു കൂര പോലുമില്ലാത്തവന് 40 ലക്ഷം എന്നത് കിട്ടാക്കനിയാണന്ന് പറയേണ്ടതില്ലല്ലോ. (അനന്തമായി ആയുഷ്ക്കാലം ജീവിതം ഇവിടെ തീരാതിരിക്കട്ടെ എന്ന് സഹതപ്പിക്കുകയല്ലാതെ എന്ത് ചെയ്യാൻ പറ്റും.\nഇത് വായിക്കുന്ന പ്രിയ സുഹൃത്തുക്കളെ, നിങ്ങളുടെ അറിവിൽ ആരെങ്കിലും ഉണ്ടെങ്കിൽ ഇവിടെത്തെ നിയമങ്ങളെ കുറിച്ച് ബോധവാന്മാരാക്കുക. ഒരു കാരണവശാലും ലൈസൻസില്ലാതെ വാഹനം ഓടിക്കരുത്. പുതിയ ട്രാഫിക്ക് നിയമമനുസരിച്ച് ലൈസൻസില്ലാതെ വാഹനമോടിച്ചാൽ 100OO മുതൽ 25000 വരെ റിയാൽ പിഴ ചുമത്താൻ വകുപ്പുണ്ട്, ഓർമ്മിക്കുക\nഇന്നലെ രാത്രി വാതിലിൽ മുട്ടിയ അടുത്ത ജില്ലക്കാരനും പറയാനുണ്ടായിരുന്നത് സമാന കഥ തന്നെയായിരുന്നു. മൂന്ന് വർഷമായി ഹൗസ് ഡ്രൈവറായി ജോലി തുടങ്ങിയിട്ട്, ഇത് വരെ ലൈസൻസ് എടുത്തിട്ടില്ല. ഇപ്പോൾ വാഹനം അപകടത്തിൽ പെട്ടു, അത് നന്നാക്കാനുള്ള പണം നൽകിയാൽ ജയിലിൽ പോവാതെ കഴിയാം. ഇൻഷൂർ ഇല്ലാത്തതിനാൽ 15000 റിയാൽ റിപ്പയറിംഗ് ചിലവ്. റൂമും ചിലവും കഴിഞ്ഞാൽ ബാക്കിയാവുന്നത് 150OO രൂപ മാത്രം. വിവരമറിഞ്ഞപ്പോൾ സ്പോൺസർ കയ്യൊഴിഞ്ഞു. നിസ്സഹായമായ ആ കണ്ണുകളിലേക്ക് നോക്കി നമുക്ക് എങ്ങിനെയാണ് അയാളെ ആശ്വസിപ്പിക്കാൻ കഴിയുക. :( :(\nഅഭ്യർത്ഥനയാണ്, എന്ത് പ്രലോഭനങ്ങൾ ഉണ്ടായാലും ഇത്തരം നിയമവിരുദ്ധമായ രീതിയിൽ ജോലി ചെയ്യരുത്. നമുക്ക് നാം മാത്രമേ കാണൂ :(\nനിയമപരമായ സഹായങ്ങൾ നടന്നുകൊണ്ടിരിക്കുന്നു. എമ്പസിയുടെ ഭാഗത്ത് നിന്ന് ഇടപെടലുകൾ വന്നു തുടങ്ങി. മോചനത്തിനായി വഴി തെളിയുമെന്നത് വിദൂര പ്രതീക്ഷയാണ്. പിന്നെ അതിനേക്കാൾ ശ്രമത്തിലും പ്രാർത്ഥനയിലും.\nPrevious articleയു എ ഇ വിസക്ക് വേണ്ട സ്വഭാവ സര്‍ട്ടിഫിക്കറ്റ് എവിടുന്നു എങ്ങിനെ ഉണ്ടാക്കാം ?\nNext articleഈ വ്യാജ ചാര്‍ജര് സത്യത്തില് നിങ്ങള് ടൈപ്പ് ചെയ്യുന്ന ഓരോ കാര്യവും ഹാക്ക് ചെയ്യുകയാണ് !


Thursday 4th November 2010 4:41pm\n2G സ്‌പെക്ട്രം: സി.പി.ഐ.എം വാദം ശരിയായെന്ന് യച്ചൂരി\nThursday 4th November 2010 3:54pm\nന്യൂദല്‍ഹി: ടു.ജി സ്‌പെക്ട്രം അഴിമതിയുമായി ബന്ധപ്പെട്ട് സി.പി.ഐ.എം ആരോപണം ശരിയെന്നു തെളിഞ്ഞതായി സീതാറാം യച്ചൂരി. ഇതിന്റെ തെളിവാണ് സി.എ.ജി റിപ്പോര്‍ട്ടെന്നും യച്ചൂരി പറഞ്ഞു.\n2ഏ സ്‌പെക്ട്രം വിതരണത്തില് വന് അഴിമതി നടന്നിരുന്നുവെന്ന് സി.പി.എം ആരോപിച്ചിരുന്നു. ഇത് ഖജനാവിന് 70,00 കോടിരൂപയുടെ നഷ്ടമുണ്ടാക്കിയെന്നും കരാര് നേടിയ കമ്പനികള് അവ മറിച്ചുവിറ്റുവെന്നും ആരോപണമുണ്ടായിരുന്നു. ലൈസന്‍സ് വിതരണത്തില് ഉണ്ടായ പക്ഷപാതിത്വം കേന്ദ്രത്തിന് വന്‍നഷ്ടമുണ്ടാക്കിയെന്ന് കംപ്‌ട്രോളര് ആന്‍ഡ് ഓഡിറ്റര് ജനറലും കണ്ടെത്തിയിരുന്നു.\nഅഭിമന്യു വധക്കേസ് അന്വേഷണത്തില് പൊലീസിന് പഴയ താത്പര്യമില്ല; പൊലീസ് ഇരുട്ടില് തപ്പുകയാണെന്നും പിതാവ് മനോഹരന്\nപിന്നോട്ടില്ല; പൊലീസ് സുരക്ഷ നല്‍കിയില്ലെങ്കിലും ശബരിമലയിലെത്തിയിരിക്കും; നിലപാടിലുറച്ച് തൃപ്തി ദേശായി


പൊന്‍കുന്നം സിവില് സ്‌റ്റേഷന് ജലസംഭരണിയില് നായ ചത്തഴുകി\nFriday, August 23, 2019 Last Updated 59 Min0Sec ago English Edition\nപൊന്‍കുന്നം: മിനി സിവില് സ്‌റ്റേഷനിലെ ഭൂഗര്‍ഭജലസംഭരണിയില് നായയെ ചത്തഴുകിയ നിലയില് കണ്ടെത്തി. ദുര്‍ഗന്ധം വമിച്ചതിനെ തുടര്‍ന്ന് ജീവനക്കാര് എത്തി ജലസംഭരണി പരിശോധിച്ചപ്പോഴാണ് നായയെ ചത്തഴുകി ജീര്‍ണിച്ച നിലയില് പൊന്തിക്കിടക്കുന്നത് കണ്ടത്.\nഒരു ലക്ഷം ലിറ്റര് മഴവെള്ളം സംഭരിക്കാവുന്ന കോണ്‍ക്രീറ്റ് ടാങ്കിന്റെ പമ്പ് ഹൗസില് സ്ലാബ് ഇട്ട് മൂടി സുരക്ഷിതമായ നിലയിലാണ് സംരക്ഷിച്ചുവന്നത്. എന്നാല് കഴിഞ്ഞ രണ്ടുമാസം മുന്‍പ് കുഴല് കിണറ്റില്‍നിന്നു വെള്ളം ലഭിക്കാതായതിനെ തുടര്‍ന്ന് ജീവനക്കാര് മോട്ടോര് സ്‌ഥാപിച്ച് ജലസംഭരണിയില്‍നിന്നു വെള്ളമെടുക്കാന് തുടങ്ങി. ഇതിനായി മാറ്റിയ സ്ലാബ് പിന്നീട് അടച്ചില്ല.\nഇതിലൂടെയാവാം നായ വെള്ളത്തില് വീണതെന്നാണ് നിഗമനം. കുഴല് കിണറിന്റെ പമ്പ് സെറ്റ് രാത്രിയില് ഓഫാക്കാതെ പോയതാണ് മോട്ടോര് കത്തിപ്പോയതിനു കാരണമെന്നും ആക്ഷേപമുണ്ട്. ഏതാനും ദിവസങ്ങളായി ടാപ്പുകളിലെ വെള്ളത്തിന് നിറവ്യത്യാസവും രുചിവ്യത്യാസവും വന്നിരുന്നതായി ജീവനക്കാര് പറഞ്ഞു. ഒടുവില് സിവില് സ്‌റ്റേഷനിലെ ഉദാ്യേഗസ്‌ഥന്‍മാര് തന്നെ വാട്ടര് ടാങ്ക് പരിശോധിക്കുകയായിരുന്നു. അടിയന്തര നടപടികള്‍ക്കായി ജില്ലാ മെഡിക്കല് ഓഫീസറേയും മറ്റും വിവരം അറിയിച്ചു. ടാങ്കിലെ വെള്ളം ചോര്‍ത്തി കളയേണ്ടിയും വന്നു.\nപൊന്‍കുന്നം പട്ടണ നടുവിലെ മിനി സിവില് സ്‌റ്റേഷന് പരിസരം തെരുവുനായ്‌ക്കള് കൈയ്യടക്കിയ വിവരം ഫോട്ടോ സഹിതം കഴിഞ്ഞ ദിവസം മംഗളം റിപ്പോര്‍ട്ട് ചെയ്‌തിരുന്നതാണ്.


നിര്‍ഭയ കേസ്: വധശിക്ഷ സുപ്രീംകോടതി ശരിവെച്ചു – Chandrika Daily\nBy chandrika Friday May 5, 2017 17:36 pm\nനിര്‍ഭയ കേസ്: വധശിക്ഷ സുപ്രീംകോടതി ശരിവെച്ചു\nഡിസംബര് 16 കൂട്ടമാനഭംഗക്കേസിലെ നാലു പ്രതികളുടെ വധശിക്ഷ സുപ്രീംകോടതി ശരിവെച്ചു. ജസ്റ്റിസുമാരായ ദീപക് മിശ്ര അധ്യക്ഷനും ആര് ഭാനുമതി, അശോക് ഭൂഷന് എന്നിവര് അംഗങ്ങളുമായ ബെഞ്ചിന്റേതാണ് വിധി….\nഡിസംബര് 16 കൂട്ടമാനഭംഗക്കേസിലെ നാലു പ്രതികളുടെ വധശിക്ഷ സുപ്രീംകോടതി ശരിവെച്ചു. ജസ്റ്റിസുമാരായ ദീപക് മിശ്ര അധ്യക്ഷനും ആര് ഭാനുമതി, അശോക് ഭൂഷന് എന്നിവര് അംഗങ്ങളുമായ ബെഞ്ചിന്റേതാണ് വിധി. പ്രതികളായ മുകേഷ് സിങ്, പവന് ഗുപ്ത, വിനയ് ശര്‍മ്മ, അക്ഷയ് താക്കൂര് എന്നിവരുടെ ശിക്ഷയാണ് ശരിവെച്ചത്.\nസാകേതിലെ വിചാരണ കോടതി നേരത്തെ നാലു പ്രതികളേയും വധശിക്ഷക്കു വിധിച്ചിരുന്നു. ഇത് പിന്നീട് ഡല്‍ഹി ഹൈക്കോടതി ശരിവെച്ചു. ഹൈക്കോടതി വിധിക്കെതിരെ പ്രതികള് സമര്‍പ്പിച്ച അപ്പീല് ഹര്‍ജി തള്ളിക്കൊണ്ടാണ് സുപ്രീംകോടതിയുടെ തീര്‍പ്പ്.\nപ്രതികളുടെ ലൈംഗിക വൈകൃതത്തിന് തെളിവാണ് സംഭവമെന്നും ഏതെങ്കിലും കേസില് വധശിക്ഷ വിധിക്കുകയാണെങ്കില് ആദ്യം വേണ്ടത് ഈ കേസിലാണെന്നും കോടതി പറഞ്ഞു. അപൂര്‍വ്വങ്ങളില് അപൂര്‍വ്വമായ കേസ് എന്ന പരാമര്‍ശം ഈ കേസില് തീര്‍ത്തും ശരിയാണെന്ന് കോടതി പറഞ്ഞു. പെണ്‍കുട്ടിയുടേയും സുഹൃത്തിന്റെയും ദേഹത്ത് ബസ് കയറ്റിയതടക്കം തെളിവു നശിപ്പിക്കാന് ശ്രമിച്ചത് കോടതിയില് തെളിയിക്കാന് പ്രോസിക്യൂഷന് കഴിഞ്ഞു. പ്രതികള് ക്രിമിനല് ഗൂഢാലോചന നടത്തിയെന്ന ആരോപണവും കോടതിയില് തെളിയിക്കപ്പെട്ടു. രക്ഷപ്പെട്ട സുഹൃത്തിന്റെ മൊഴികള് കേസില് നിര്‍ണായകമായി.\nഅഭിഭാഷകരും രക്ഷിതാക്കളും എഴുന്നേറ്റ് നിന്ന് കൈയടികളോടെയാണ് സുപ്രീംകോടതി വിധിയെ സ്വീകരിച്ചത്. കോടതി വിധിയില് ആശ്വാസമുണ്ടെന്ന് പെണ്‍കുട്ടിയുടെ മാതാവ് പ്രതികരിച്ചു.\n2012 ഡിസംബര് 16ന് രാത്രിയാണ് ഡല്‍ഹിയിലെ മുനിര്‍ക്കയില് ഓടിക്കൊണ്ടിരുന്ന ബസില് പാരാമെഡിക്കല് വിദ്യാര്‍ത്ഥിനിയായ 23കാരി കൂട്ടമാനഭംഗത്തിനിരയായത്. സാകേതില്‍നിന്ന് സുഹൃത്തിനൊപ്പം സിനിമ കണ്ട ശേഷം വീട്ടിലേക്ക് മടങ്ങും വഴി ആറു പ്രതികള് ചേര്‍ന്ന് ബസില്‍വച്ച് ക്രൂരമായി മര്‍ദ്ദിക്കുകയും ലൈംഗികമായി പീഡിപ്പിക്കുകയുമായിരുന്നു. അവശ നിലയില് റോഡില് തള്ളിയ പെണ്‍കുട്ടിയെ വഴിയാത്രക്കാരാണ് ആസ്പത്രിയില് എത്തിച്ചത്. 13 ദിവസത്തെ ചികിത്സക്കുശേഷം സിംഗപ്പൂരിലെ സ്വകാര്യ ആസ്പത്രിയില് മരണത്തിനു കീഴടങ്ങി.\nആറു പ്രതികളില് ഒരാള്‍ക്ക് പ്രായപൂര്‍ത്തിയായില്ലെന്ന് കണ്ടെത്തിയതിനെതുടര്‍ന്ന് ജുവനൈല് ജസ്റ്റിസ് നിയമപ്രകാരം മൂന്നു വര്‍ഷത്തെ ദുര്‍ഗുണ പരിഹാര പാഠശാലാ വാസത്തിന് അയച്ചിരുന്നു. മറ്റൊരു പ്രതിയെ 2013ല് വിചാരണക്കാലയളവിനിടെ തിഹാര് ജയിലില് തൂങ്ങിമരിച്ച നിലയില് കണ്ടെത്തി. ശേഷിച്ച നാലു പ്രതികളെയാണ് വിചാരണക്കോടതി ശിക്ഷിച്ചിരുന്നത്.\nദരിദ്ര കുടുംബ പശ്ചാത്തലത്തില്‍നിന്ന് വരുന്നവരും യുവാക്കളും ആണെന്നത് പരിഗണിച്ച് ദയ കാണിക്കണമെന്നും വധശിക്ഷ ഒഴിവാക്കണമെന്നും പ്രതികള്‍ക്കു വേണ്ടി ഹാജരായ അഡ്വ. എ.പി സിങ്, എം.എല് ശര്‍മ്മ എന്നിവര് കോടതി മുമ്പാകെ അപേക്ഷിച്ചു. കേസുമായി ബന്ധപ്പെട്ട് പൊലീസ് ശേഖരിച്ച തെളിവുകളുടെ ആധികാരികത അഭിഭാഷകര് കോടതിയില് ചോദ്യം ചെയ്തു.\nവധശിക്ഷക്കു പകരം ജീവിതകാലം മുഴുവന് തടവ് ശിക്ഷ എന്നത് പരിഗണിക്കണമെന്നായിരുന്നു കേസില് അമിക്കസ്‌ക്യൂറിമാരായി നിയമിച്ച മുതിര്‍ന്ന അഭിഭാഷകരായ സഞ്ജയ് ഹെഗ്‌ഡെ, രാജു രാമചന്ദ്രന് എന്നിവരുടെ നിലപാട്. ക്രിമിനല് നടപടി ചട്ടം 235 അനുസരിച്ച് വധശിക്ഷ വിധിക്കുന്ന കേസുകളില് പ്രത്യേകം പ്രത്യേകം വാദം കേള്‍ക്കണമെന്ന വ്യവസ്ഥ പാലിക്കപ്പെട്ടില്ലെന്ന് ഇരുവരും ആവര്‍ത്തിച്ചു. എന്നാല് ഈ വാദം തള്ളിയാണ് സുപ്രീംകോടതി വധശിക്ഷ ശരിവെച്ചത്.


കല കുവൈറ്റ് മെഡിക്കൽ ക്യാമ്പുകൾ സംഘടിപ്പിച്ചു – Kerala Art Lovers Association, Kala Kuwait\nകല കുവൈറ്റ് മെഡിക്കൽ ക്യാമ്പുകൾ സംഘടിപ്പിച്ചു\nകുവൈറ്റ് സിറ്റി: കല കുവൈറ്റ് 40-ാം വാർഷികാഘോഷങ്ങളുടെ ഭാഗമായി ഫഹാഹീൽ മേഖല കമ്മറ്റിയുടെ നേതൃത്വത്തിൽ മെഡിക്കൽ ക്യാമ്പുകൾ സംഘടിപ്പിച്ചു. ഷിഫ അൽ ജസീറ ഹോസ്പിറ്റലിൽ വച്ച് നടന്ന മെഡിക്കൽ ക്യാമ്പിന്റെ ഉത്ഘാടനം ബഹുമാനപ്പെട്ട MLA എ.എൻ.ഷംസീർ നിർവഹിച്ചു. മേഖലാ പ്രസിഡന്റ് അനൂപ് മങ്ങാട്ട് അധ്യക്ഷനായ ചടങ്ങിൽ, കല കുവൈറ്റ് പ്രസിഡണ്ട് ആർ.നാഗനാഥൻ, ജനറൽ സെക്രട്ടറി സജി തോമസ് മാത്യു, പ്രവാസി ക്ഷേമ ബോർഡ് ഡയറക്ടർ എൻ.അജിത്കുമാർ ,കല കുവൈറ്റ് വൈസ് പ്രസിഡണ്ട് പ്രസിദ് കരുണാകരൻ തുടങ്ങിയവർ സംസാരിച്ചു. മേഖലാ സെക്രട്ടറി രവീന്ദ്രൻ പിള്ള സ്വാഗതം പറഞ്ഞു.\nമംഗഫ് കല സെന്ററിൽ ബ്രിട്ടീഷ് & ജർമ്മൻ മെഡിക്കൽ സെന്ററിന്റെ സഹകരണത്തോടെ നടത്തിയ മെഡിക്കൽ ക്യാമ്പ് കല കുവൈറ്റ് പ്രസിഡന്റ് ആർ.നാഗനാഥൻ ഉൽഘാടനം ചെയ്തു. മെഡിക്കൽ ക്യമ്പിനൊപ്പം വനിതകൾക്കായ് ക്യാൻസർ ബോധവത്കരണ ക്ലാസ്സും ഉണ്ടായിരുന്നു. ഫഹാഹീൽ മേഖല പ്രസിഡന്റ് അനൂപ് മങ്ങാട്ടിന്റെ അദ്ധ്യക്ഷതയിൽ നടന്ന ക്യാമ്പിന് മേഖല സെക്രട്ടറി രവീന്ദ്രൻ പിള്ള സ്വാഗതം പറഞ്ഞു. ബ്രിട്ടീഷ് മെഡിക്കൽ സെന്റർ ,മാർക്കറ്റിംഗ് മാനേജർ നിധി സുനീഷ് ,കല കുവൈറ്റ് വൈസ് പ്രസിഡന്റ് പ്രസിദ് കരുണാകരൻ , കല കുവൈറ്റ് സാമൂഹിക വിഭാഗം സെക്രട്ടറി ജിജി ജോർജ്, കേന്ദ്ര കമ്മിറ്റി അംഗങ്ങൾ ,മേഖല എക്സിക്യുട്ടീവ് അംഗങ്ങൾ , എന്നിവർ പങ്കെടുത്തു. കല കുവൈറ്റ് മേഖല എക്സിക്യൂട്ടീവ് അംഗം തോമസ് എബ്രഹാം നന്ദിപറഞ്ഞു.\nKRH കമ്പനി തൊഴിലാളികൾക്കായി KRH ക്യാമ്പിൽ വെച്ച് സംഘടിപ്പിച്ച മെഡിക്കൽ ക്യാമ്പ് കല കുവൈറ്റ് പ്രസിഡന്റ് ആർ.നാഗനാഥൻ ഉൽഘാടനം ചെയ്തു. മേഖല പ്രസിഡന്റ് അനൂപ് മങ്ങാട്ടിന്റെ അദ്ധ്യക്ഷത വഹിച്ചു. മംഗഫ് ബി യൂണിറ്റ് കൺവീനർ പ്രദീഷ്, അംഗഫ് സി യൂണിറ്റ് ആക്ടിങ് കൺവീനർ സനൽ എന്നിവർ സംസാരിച്ചു. മേഖല സെക്രട്ടറി രവീന്ദ്രൻ പിള്ള സ്വാഗതവും, മേഖലാ എക്സിക്യൂട്ടീവ് അംഗം സുകുമാരൻ നന്ദിയും രേഖപ്പെടുത്തി.\nജനറൽ ഫിസിഷൻ ,ഗൈനക്കോളജി ,നേത്ര പരിശോധന, ബ്ലഡ് ഷുഗർ ,BP ചെക്കപ്പ് തുടങ്ങി വിവിധ വിഭാഗങ്ങളിലായുള്ള ഡോക്ടർമാരുടേയും, പാരാമെഡിക്കൽ സ്റ്റാഫുകളുടേയും സേവനം മെഡിക്കൽ ക്യാമ്പുകളിൽ ലഭ്യമായി. ഫഹാഹീൽ മേഖലയിലെ നൂറുകണക്കിന് സാധാരണ തൊഴിലാളികൾ മെഡിക്കൽ ക്യാമ്പുകൾ പ്രയോജനപ്പെടുത്തി.\nTags: kala kuwait, medical camp\nPrevious ഇന്ത്യയിലെ കർഷക മുന്നേറ്റങ്ങൾ വരാനിരിക്കുന്ന നല്ല നാളുകളുടെ തുടക്കം: എ.എൻ.ഷംസീർ\nNext കല കുവൈറ്റ് ക്ഷേമനിധി തുക കൈമാറി


ചാരക്കേസിന് പിന്നിൽ അഞ്ച് രാഷ്ട്രീയ നേതാക്കൾ; കരുണാകരനെ ഇരയാക്കിയെന്നും പത്മജ |\nചാരക്കേസിന് പിന്നിൽ അഞ്ച് രാഷ്ട്രീയ നേതാക്കൾ; കരുണാകരനെ ഇരയാക്കിയെന്നും പത്മജ\nഐഎസ്ആർഒ ചാരക്കേസിൽ സുപ്രീം കോടതിയുടെ നിർണായക വിധി വന്നതിന് പിന്നാലെ വെളിപ്പെടുത്തലുമായി മുൻ മുഖ്യമന്ത്രി കെ കരുണാകരന്റെ മകളും കോൺഗ്രസ് നേതാവുമായ പത്മജ വേണുഗോപാൽ. ചാരക്കേസിന് പിന്നിൽ വ്യക്തമായ ഗൂഢാലോചന നടന്നിട്ടുണ്ട്. കെ കരുണാകരൻ രാഷ്ട്രീയ ഗൂഢാലോചനയുടെ ഇരയാണ്.\nഅഞ്ച് സജീവ രാഷ്ട്രീയ നേതാക്കളാണ് ഗൂഢാലോചനയുടെ പിന്നിൽ. അച്ഛന്റെ നിരപരാധിത്വം തെളിയിക്കാൻ ഗൂഢാലോചനക്ക് പിന്നിലുള്ളവരെക്കുറിച്ചുള്ള വിവരങ്ങൾ ജുഡീഷ്യൽ കമ്മീഷന് മുന്നിൽ പറയാൻ തയ്യാറാണെന്നും പത്മജ അറിയിച്ചു.\nനമ്പി നാരായണനെ പോലെയുള്ള ഒരാളില്ലായിരുന്നുവെങ്കിൽ കേസിന്റെ സത്യാവസ്ഥ പുറത്തുവരില്ലായിരുന്നു. കരുണാകരന്റെ നിരപരാധിത്വം തെളിയിക്കാനുള്ള ഉത്തരവാദിത്വം കോൺഗ്രസ് നേതൃത്വത്തിനാണെന്നും പത്മജ പറഞ്ഞു\n← നാൽപ്പതാം വയസ്സിലും എന്നാ ഒരിതാ; വിസ്മയിപ്പിച്ച് വസീം ജാഫർ ഏകദിന ടീമിൽ\nരോഹിതും സംഘവും പുറപ്പെട്ടു; ഏഷ്യാകപ്പിന് നാളെ തുടക്കം →\nആദ്യ ഫലസൂചനകൾ രാവിലെ9മണിയോടെ, വോട്ടെണ്ണൽ പൂർത്തിയാകാൻ 10 മണിക്കൂർ; ചങ്കിടിപ്പോടെ മുന്നണികൾ


14കാരിയായ കാമുകിയുടെ മുറിയിൽ ഒളിച്ച് കഴിഞ്ഞ യുവാവിനെ പോലീസ് പൊക്കി...!! യുവാവിൻ്റെ പേരിൽ കേസെടുത്തു | Daily Indian Herald\n14കാരിയായ കാമുകിയുടെ മുറിയിൽ ഒളിച്ച് കഴിഞ്ഞ യുവാവിനെ പോലീസ് പൊക്കി…!! യുവാവിൻ്റെ പേരിൽ കേസെടുത്തു\nJune 18, 2019 5:43 pm By : Indian Herald Staff\nകാമുകിയുടെ മുറിയിൽ ഒളിച്ച് കഴിഞ്ഞിരുന്ന യുവാവിനെ പോലീസ് പൊക്കി. 14 വയസുള്ള കാമുകിയുടെ മുറിയിലാണ് 18 വയസുള്ള മാത്യു സി. കാസ്ട്രോയെയാണ് പോലീസ് പിടികൂടിയത്.\nടെന്നിസിയിലെ മൗണ്ട് ജൂലിയറ്റിലാണ് സംഭവം. ജോലി കഴിഞ്ഞ് വീട്ടിലെത്തിയ മാതാവ് വീടിനുള്ളിൽ ആരോ കയറുന്നതു കണ്ട് ശബ്ദമുണ്ടാക്കി. ഉടനെ യുവാവ് മകളുടെ മുറിയിൽ പ്രവേശിച്ചു വാതിലടച്ചു. പിന്നെ ഇയാളെ കണ്ടെത്താനായില്ല. തുടർന്നു പൊലീസിനെ വിവരം അറിയിച്ചു. പൊലീസ് വീടിനകത്തു പരിശോധന നടത്തിയിട്ടും ആളെ കണ്ടെത്താനായില്ല.\nപിന്നീട്, പതിനാലുകാരി കിടന്നിരുന്ന മുറിയുടെ മച്ചിലേക്കുള്ള ഗോവണിയിൽ പരിശോധന നടത്തി. അവിടെ ഒളിച്ചിരിക്കുകയായിരുന്ന മാത്യു സി. കാസ്ട്രോയെ പൊലീസ് പിടികൂടി.\nപുറത്തുവരാൻ വിസമ്മതിച്ച യുവാവിനെ ബലം പ്രയോഗിച്ചാണ് അവിടെ നിന്നും ഇറക്കിയത്. ഇയാളുടെ പേരിൽ കേസെടുക്കുകയും ചെയ്തു. ഈ കേസിൽ കോടതിയിൽ ബുധനാഴ്ച ഹാജരാകാൻ ഇരിക്കെ വീണ്ടും യുവാവിനെ പെൺകുട്ടിയുടെ വീട്ടിൽ നിന്നു പിടികൂടി. ചെറുപ്പക്കാരൻ വീട്ടിലേക്ക് പ്രവേശിക്കുന്നതിൽ സംശയം തോന്നിയ അയൽവാസികൾ അറിയിച്ചതിനെ തുടർന്നു വീണ്ടും പൊലീസെത്തി. യുവാവിനെ പിടികൂടി വീണ്ടും കേസെടുക്കുകയായിരുന്നു.\nവീട്ടിൽ ആരും ഇല്ലാതിരുന്ന സമയം അകത്ത് പ്രവേശിച്ചു മേൽകൂരയിൽ ഒളിച്ചിരിക്കുകയും രാത്രിയിൽ 14 കാരിയുടെ മുറിയിൽ പ്രവേശിക്കുകയുമായിരുന്നു പതിവ്. ചിലപ്പോൾ ഇയാൾ ദിവസങ്ങളോളം മേൽകൂരയിൽ കഴിഞ്ഞിരുന്നതായും പൊലീസ് പറഞ്ഞു.


ട്രംപിന്‍റെ ഇപീച്ച്‌മെന്റില് കുറ്റവിചാരണ തുടരാന് യു.എസ്. സെനറ്റ് | Senate votes to proceed with Trump trial\nട്രംപിന്‍റെ ഇപീച്ച്‌മെന്റില് കുറ്റവിചാരണ തുടരാന് യു.എസ്. സെനറ്റ്\n44 വോട്ടുകള്‍ക്കെതിനെ 56 വോട്ടുകള്‍ക്കാണ് ട്രംപിന്റെ വാദം തള്ളിയത്. ക്യാപ്പിറ്റോള് ആക്രമണത്തില് പ്രേരിപ്പിച്ചു എന്ന കുറ്റത്തിന് ട്രംപിനെതിരെ വോട്ടുചെയ്ത 56 അംഗങ്ങളില് ആറുപേര് റിപ്പബ്ലിക്കന് അംഗങ്ങളാണ്.\nWashington D.C., First Published Feb 10, 2021, 3:48 PM IST\nവാഷിംഗ്ടണ്: മുന് യു.എസ്. പ്രസിഡന്റ് ഡോണള്‍ഡ് ട്രംപിനെതിരായ ഇപീച്ച്‌മെന്റില് കുറ്റവിചാരണ തുടരാന് യു.എസ്. സെനറ്റ്. സ്ഥാനമൊഴിഞ്ഞ പ്രസിഡന്റിനെ ഇംപീച്ച്‌മെന്റ് നടപടികള്‍ക്ക് വിധേയനാക്കുന്ന് ഭരണഘടനാ വിരുദ്ധമാണെന്ന ട്രംപിന്റെ വാദം സെനറ്റ് വോട്ടിന്ട്ട് തള്ളിതോടെയാണ് കുറ്റവിചാരണ തുടങ്ങാന് തീരുമാനിക്കുന്നത്.\n44 വോട്ടുകള്‍ക്കെതിനെ 56 വോട്ടുകള്‍ക്കാണ് ട്രംപിന്റെ വാദം തള്ളിയത്. ക്യാപ്പിറ്റോള് ആക്രമണത്തില് പ്രേരിപ്പിച്ചു എന്ന കുറ്റത്തിന് ട്രംപിനെതിരെ വോട്ടുചെയ്ത 56 അംഗങ്ങളില് ആറുപേര് റിപ്പബ്ലിക്കന് അംഗങ്ങളാണ്. വിശദമായ കുറ്റവിചാരണ ഇന്നു തുടങ്ങും. എന്നാല് ജനുവരി ആന് ട്രംപ് നടത്തിയ പ്രസംഗം സാധാരണ രാഷ്ട്രീയ പ്രസംഗം മാത്രമായിരുന്നെന്നാണ് ട്രംപിന്റെ അഭിഭാഷകരുടെ വാദം.\nനിലവില് തുല്യ ശക്തികളായി നിലനില്‍ക്കുന്ന സെനറ്റ് അംഗങ്ങളില് 100-ല് 67 പേരുടെ പിന്തുണ ലഭിച്ചാലേ കുറ്റവിചാരണ പ്രമേയം പാസ്സാകൂ. 50-50 എന്ന കക്ഷി നിലയില് എതിര്‍കക്ഷികള്‍ക്കൂടി അനുകൂലിച്ചാല് മാത്രമേ പ്രമേയം പാസ്സാകൂ.\nഅമേരിക്കയുടെ ചരിത്രത്തിലാദ്യമായാണ് സ്ഥാനം ഒഴിഞ്ഞശേഷം പ്രസിഡന്റ് ഇംപീച്ചമെന്റ് നടപടികള്‍ക്കു വിധേയനാകുന്നത്. രണ്ടുതവണ ഇംപീച്ച്‌മെന്റ് നടപടികള്‍ക്കു വിധേയനാകുന്ന ആദ്യ പ്രസിഡന്റും ട്രംപുതന്നെ. ട്രംപിനെ സംബന്ധിച്ചിടത്തോളം അഭിമാന പോരാട്ടംകൂടിയാണ് ഇംപീച്ച്‌മെന്റ് നടപടി.\nLast Updated Feb 10, 2021, 3:48 PM IST\nproceed with Trump trial


thomas isaac: ജെയ്റ്റ്ലിയുടെ ബജറ്റ് വിലക്കയറ്റം രൂക്ഷമാക്കും, സ്വകാര്യവത്കരണത്തിന് ആക്കം കൂട്ടും\nജെയ്റ്റ്ലിയുടെ ബജറ്റ് വിലക്കയറ്റം രൂക്ഷമാക്കും, സ്വകാര്യവത്കരണത്തിന് ആക്കം കൂട്ടും\nരാജ്യം ഇന്നു നേരിടുന്ന ഏറ്റവും വലിയ രണ്ടു പ്രശ്നങ്ങള് വിലക്കയറ്റവും സാമ്പത്തിക മുരടിപ്പുമാണ്. ഇവ രണ്ടിനും പരിഹാരം ബജറ്റിലുണ്ട് എന്നാണ് അരുണ് ജെയ്റ്റ്ലിയുടെ അവകാശവാദം. പക്ഷേ, ഞാനെത്ര പരതിയിട്ടും ഉത്തരങ്ങള് കണ്ടെത്താനായില്ല.\nസാമ്പത്തിക മുരടിപ്പ് അകറ്റണമെങ്കില് സര്‍ക്കാര് ചെലവുകള് വര്‍ദ്ധിപ്പിക്കണം. പക്ഷേ, കമ്മി കുറയ്ക്കുന്നതിന് ബജറ്റില് സ്വീകരിച്ചിരിക്കുന്ന സമീപനം ചെലവിനെ ഞെരുക്കുകയാണ്. വരുമാനം വര്‍ദ്ധിപ്പിക്കുകയല്ല. മൊത്തം പദ്ധതിയടങ്കല് മുന്‍വര്‍ഷത്തെ അപേക്ഷിച്ച് വിലക്കയറ്റത്തെ മാറ്റിനിര്‍ത്തിയാല് നാലു ശതമാനം കുറവാണ്. കൃഷി, ഗ്രാമവികസനം തുടങ്ങിയ മേഖലകളിലാണ് ഏറ്റവും കൂടുതല് കുറവുണ്ടായിട്ടുളളത്. ബിജെപി തന്നെ ഈ വിമര്‍ശനം ചിദംബരത്തിന്‍റെ ഇടക്കാല ബജറ്റിനെക്കുറിച്ച് ഉയര്‍ത്തിയിട്ടുളളതാണ്. പക്ഷേ, പുതുക്കിയ ബജറ്റ് അവതരിപ്പിക്കുമ്പോള് പദ്ധതി അടങ്കലില് ഒരു വര്‍ദ്ധനയും വരുത്തുന്നതിന് പുതിയ ധനമന്ത്രി തയ്യാറായിട്ടില്ല.\nഇനി വിലക്കയറ്റത്തിന്‍റെ കാര്യമെടുക്കാം. പേരിനു വേണ്ടിയെങ്കിലും ബജറ്റ് പ്രസംഗത്തില് വിലക്കയറ്റത്തെക്കുറിച്ച് ഒരു ഖണ്ഡിക ഉണ്ടാകുമെന്നു കരുതിയവര്‍ക്കു തെറ്റി. പ്രസംഗത്തിന്‍റെ ആമുഖത്തില് പൊതു സാമ്പത്തികസ്ഥിതി വിവരിക്കുന്ന വേളയിലുളള ഒരു പരാമര്‍ശത്തിനപ്പുറം വിലക്കയറ്റത്തെക്കുറിച്ച് പൂര്‍ണ നിശബ്ദതയാണ് ധനമന്ത്രി പാലിക്കുന്നത്. ഒന്നാലോചിച്ചാല് ഇതില് അത്ഭുതപ്പെടാനൊന്നുമില്ല. വിലക്കയറ്റം തടയാന് ഒരു പരിപാടിയും കേന്ദ്രസര്‍ക്കാരിനില്ല.\nകൈയില് പണം കുമിഞ്ഞുകൂടിയതുകൊണ്ട് ജനങ്ങള് ഒരുപാട് സാധനങ്ങള് വാങ്ങിക്കൂട്ടുന്നതല്ല വിലക്കയറ്റത്തിനുകാരണം. ധാന്യമടക്കമുള്ള ഉപഭോക്തൃ ഉത്പന്നങ്ങളെല്ലാം വില്‍ക്കാന് പറ്റാതെ കെട്ടിക്കിടക്കുകയാണ്. അതുപോലെ നിക്ഷേപകര് വലിയതോതില് പണം മുടക്കി അസംസ്‌കൃതവസ്തുക്കളും യന്ത്രങ്ങളും വാങ്ങുന്നതുകൊണ്ടുമല്ല വിലക്കയറ്റം. വേണ്ടത്ര നിക്ഷേപമില്ലാത്തതുകൊണ്ട് രാജ്യത്ത് രൂക്ഷമായ ഉത്പാദന മുരടിപ്പാണ്.\nഡിമാന്‍ഡ് കൂടിയതുകൊണ്ടല്ല വിലക്കയറ്റം. മറിച്ച് ഉത്പാദനച്ചെലവിലെ വര്‍ധനയും ഊഹക്കച്ചവടവും കുത്തകകള് വിലകൂട്ടുന്നതുമാണ് കാരണങ്ങള്.\nപെട്രോളിയം ഉല്‍പന്നങ്ങള്, ഭക്ഷ്യസാധനങ്ങള്, പ്രകൃതി വാതകം എന്നിവയുടെ വില വര്‍ദ്ധിക്കും എന്നു മാത്രമാണ് ഈ ബജറ്റ് നല്‍കുന്ന ഒരേയൊരുറപ്പ്. സബ്സിഡിയൊന്നും വെട്ടിക്കുറച്ചിട്ടില്ലല്ലോ എന്നായിരിക്കും ബജറ്റിന്‍റെ വക്താക്കള് വാദിക്കുക. സബ്സിഡികള് വെട്ടിക്കുറച്ചുകൊണ്ടാണ് ചിദംബരം ഇടക്കാല ബജറ്റ് അവതരിപ്പിച്ചത്. പെട്രോളിയം സബ്സിഡി 22000 കോടിയാണ് വെട്ടിക്കുറച്ചത്. അതില് നിന്ന് ഒരു പൈസ പോലും സബ്സിഡി ഉയര്‍ത്താന് ജെയ്റ്റ്ലി തയ്യാറായിട്ടില്ല. മാത്രമല്ല, ധനമന്ത്രി അവകാശപ്പെടുന്നതുപോലെ ധനക്കമ്മി 4.1 ശതമാനത്തില് നിര്‍ത്തണമെങ്കില് ബജറ്റില് പറഞ്ഞില്ലെങ്കിലും സബ്സിഡി വെട്ടിക്കുറയ്ക്കേണ്ടി വരും. എന്തുകൊണ്ട്?\nചിദംബരത്തിന്‍റെ ഇടക്കാല ബജറ്റില് 4.1 ശതമാനമായിരുന്നു ധനക്കമ്മി. ആ പ്രഖ്യാപനത്തില്‍ത്തന്നെ പിടിച്ചു നിര്‍ത്തുമെന്നാണ് പുതുക്കിയ ബജറ്റിലെ അവകാശവാദം. അതെങ്ങനെ കഴിയും? ചിദംബരത്തിന്‍റെ ഇടക്കാല ബജറ്റിനെ നിശിതമായി വിമര്‍ശിച്ച ആളാണ് ഇപ്പോഴത്തെ ധനമന്ത്രി. ചിദംബരം കമ്മി കുറച്ചു കാണിച്ചിരിക്കുകയാണ് എന്ന് കണക്കുകള് നിരത്തി അന്ന് ജെയ്റ്റ്ലി സ്ഥാപിച്ചിരുന്നു. അതിന് ചിദംബരം സ്വീകരിച്ച മാര്‍ഗങ്ങളും കൈയോടെ പിടിച്ചു. തൊഴിലുറപ്പ് പദ്ധതിയുടെ കുടിശികയടക്കം മുന്‍വര്‍ഷത്തെ പല ചെലവുകളും നടപ്പുവര്‍ഷത്തേയ്ക്ക് മാറ്റിവെച്ചും പൊതുമേഖലാ കമ്പനികളുടെ സമ്പാദ്യം ഡിവിഡന്‍റായി എഴുതിയെടുത്തും എണ്ണക്കമ്പനികള്‍ക്കു കൊടുക്കേണ്ട സബ്സിഡിയുടെ ഭാഗം അടുത്ത വര്‍ഷത്തേയ്ക്കു മാറ്റിവെച്ചുമാണ് കമ്മി കുറച്ചു കാണിച്ചത് എന്ന ജെയ്റ്റ്ലിയുടെ ആക്ഷേപത്തെ ഇതുവരെ ചിദംബരം നിഷേധിച്ചിട്ടില്ല.\nഅപ്പോള് ധനക്കമ്മി 4.1 ശതമാനത്തില് പിടിച്ചു നിര്‍ത്തണമെങ്കില് സബ്സിഡികള് വെട്ടിക്കുറച്ചേ തീരൂ. എക്സ്പെന്‍ഡിച്ചര് മാനേജ്മെന്‍റ് കമ്മിഷന്‍റെ നിയോഗവും ഭക്ഷ്യ – പെട്രോളിയം സബ്സിഡി ഘടന സമൂലമായി പൊളിച്ചെഴുതുമെന്ന പ്രഖ്യാപനവും വരാന് പോകുന്ന കര്‍ക്കശ നടപടികളുടെ സൂചനയാണ്. കാഷ് ട്രാന്‍സ്ഫറിലൂടെ ഭക്ഷ്യ സബ്സിഡി ഗണ്യമായി കുറയ്ക്കുക, ഡീസലിനും വിലനിശ്ചയിക്കാന് എണ്ണക്കമ്പനികള്‍ക്കു സ്വാതന്ത്ര്യം നല്‍കുക തുടങ്ങിയ പൊളിച്ചെഴുത്തുകള് പിന്നാലെ വരും. പാചകവാതകത്തിന്‍റെയും പ്രകൃതിവാതകത്തിന്‍റെയും വില വര്‍ദ്ധിപ്പിക്കും. ഇത്തരമൊരു നടപടി വിലക്കയറ്റം രൂക്ഷമാക്കും. പാവങ്ങളുടെ മേല് ദുര്‍വഹമായ ഭാരം അടിച്ചേല്‍പ്പിക്കും.\nകമ്മി പിടിച്ചു നിര്‍ത്തണമെങ്കില് ചിദംബരം പ്രഖ്യാപിച്ചതിനെക്കാള് കൂടുതല് പൊതുസ്വത്തും പൊതുമേഖലാ ഓഹരിയും വിറ്റു കാശാക്കിയേ തീരൂ. 43425 കോടി രൂപയുടെ ഓഹരി വില്‍പനയാണ് കണക്കില് വകയിരുത്തിയിട്ടുളളത്.\nഓഹരികള് സ്വകാര്യവ്യക്തികള്‍ക്കു വിറ്റുകൊണ്ട് ബാങ്കുകളുടെ സ്വകാര്യവത്കരണത്തിനും തുടക്കം കുറിക്കുകയാണ്. 2.4 ലക്ഷം കോടി രൂപ ബാങ്കുകള്‍ക്ക് പുതിയ മൂലധനമായി ആവശ്യമുണ്ട് എന്നാണ് കണക്കാക്കപ്പെടുന്നത്. ബാങ്കുകളുടെ നിഷ്ക്രിയ ആസ്തികള് ഏതാണ്ടിത്രയും വരും. കോര്‍പറേറ്റുകളാണ് ഇവയുടെ സിംഹഭാഗവും വാങ്ങിക്കൂട്ടിയത്. കോര്‍പറേറ്റുകളുടെ ഭീമന് പശ്ചാത്തലസൗകര്യ പ്രോജക്ടുകള്‍ക്ക് സര്‍ക്കാര് നിര്‍ദ്ദേശപ്രകാരം നല്‍കിയ വായ്പയും അതിലുള്‍പ്പെടുന്നു. ഇങ്ങനെ ബാങ്കുകളെ നഷ്ടത്തിലാക്കിയവര്‍ക്കു തന്നെ അവ വിറ്റു പ്രശ്നം പരിഹരിക്കാനാണ് ശ്രമം. എണ്ണക്കമ്പനികളടക്കം നവരത്ന കമ്പനികളുടെ ഓഹരികള് പോലും വില്‍ക്കുന്നതിനുളള തയ്യാറെടുപ്പുകള് തകൃതിയായി നടക്കുകയാണ്.\nദേശീയ തൊഴിലുറപ്പു പദ്ധതി, സഡക് യോജന, സര്‍വശിക്ഷാ അഭിയാന് തുടങ്ങി ഒരു സ്കീമുകളുടെ അടങ്കലുകളിലും ഇടക്കാല ബജറ്റുമായി യാതൊരു വ്യത്യാസവുമില്ല. ഇവിടെ അടങ്കല് കുറയ്ക്കണം എന്നായിരുന്നു കോര്‍പറേറ്റ് ആവശ്യം. ഈ പദ്ധതികള് നിര്‍ത്തലാക്കുന്നതിനു പകരം ദയാപൂര്‍വം അവഗണിക്കുന്നതാണ് നല്ലത് എന്ന് ആരോ സര്‍ക്കാരിനെ ഉപദേശിച്ച മട്ടുണ്ട്. വിലക്കയറ്റവും കൂടി പരിഗണിച്ചാല് ഈ പദ്ധതികളുടെ അടങ്കല് ഇപ്പോള്‍ത്തന്നെ മുന്‍വര്,ത്തെക്കാള് കുറവാണ്. പട്ടികജാതി – പട്ടികവര്‍ഗക്കാര്‍ക്കുളള വകയിരുത്തല് ജനസംഖ്യാനുപാതത്തെക്കാള് ഏതാണ്ട് 50000 കോടി കുറവാണ്.\nനയപരമായി ഈ ബജറ്റിലെ ഏറ്റവും പ്രധാനപ്പെട്ട ഭാഗങ്ങള് വിദേശ മൂലധന നിക്ഷേപത്തെക്കുറിച്ചും ധനകാര്യമേഖലയെക്കുറിച്ചുമുളളതാണ്. പ്രതിരോധമേഖലയും ഇന്‍ഷ്വറന്‍സും വിദേശമൂലധനത്തിനു തുറന്നു കൊടുക്കുകയാണ്. വിദേശ മൂലധന നിക്ഷേപം കൂടുതല് സുഗമമാക്കാനുളള ഒട്ടേറെ നിര്‍ദ്ദേശങ്ങള് ബജറ്റിലുണ്ട്. പക്ഷേ, നികുതിഘടനയില് മുന്‍കാലപ്രാബല്യത്തോടെയുളള നിയമമാറ്റം റദ്ദാക്കി വോഡാഫോണുമായുളള കേസ് തോറ്റു കൊടുക്കാം എന്ന് തുറന്നു സമ്മതിക്കാന് ധനമന്ത്രി തയ്യാറായില്ല. ഭാവിയില് ഇത്തരം നിയമങ്ങള് അതീവജാഗ്രതയോടെയേ രൂപം നല്‍കൂ എന്നു മാത്രമാണ് അദ്ദേഹം പറഞ്ഞത്. ഇതു കേട്ടപാടെയാണ് ഓഹരിക്കമ്പോളത്തില് തകര്‍ച്ച തുടങ്ങിയത്. ബാങ്ക്, ഇന്‍ഷ്വറന്‍സ് തുടങ്ങിയ ധനകാര്യമേഖലകളുടെ നയങ്ങള് വ്യക്തമാക്കാന് തുടങ്ങിയതോടെയാണ് സൂചിക തിരിച്ചു കയറിയത്. ആവശ്യങ്ങളത്രയും അനുവദിച്ചില്ലെങ്കിലും മാറ്റത്തിന്‍റെ ദിശ കോര്‍പറേറ്റുകള്‍ക്കു പൂര്‍ണമായും സ്വീകാര്യമാണ്.\nധനകാര്യമേഖലയില് വമ്പന് മാറ്റങ്ങളാണ് ഉദ്ദേശിക്കുന്നത്. ധനകാര്യ നിയമ പരിഷ്കാരകമ്മിറ്റിയുടെ നിര്‍ദ്ദേശങ്ങളെല്ലാം പടിപടിയായി നടപ്പാക്കും. ബോണ്ടു മാര്‍ക്കറ്റ്, കറന്‍സി ഡെറിവേറ്റീവ് മാര്‍ക്കറ്റ്, ഡെപ്പോസിറ്ററി റെസീറ്റുകള് തുടങ്ങിയ മേഖലകളെല്ലാം ഉദാരവത്കരിക്കുന്നതിനുളള അടിയന്തര നടപടികള് ബജറ്റില് പ്രഖ്യാപിച്ചിട്ടുണ്ട്. വിപണിയിലേയ്ക്ക് കൂടുതല് വിദേശ മൂലധനം ആകര്‍ഷിക്കുന്നതിനുളള നിര്‍ദ്ദേശമുണ്ട്. ബാങ്കിംഗ് മേഖലയില് പശ്ചാത്തല സൗകര്യത്തിനു നല്‍കുന്ന വായ്പകള്‍ക്ക് പ്രത്യേക ഇളവുകള് പ്രഖ്യാപിച്ചിട്ടുണ്ട്. പുതിയ സ്വകാര്യ ബാങ്കുകള്‍ക്ക് അനുവാദം നല്‍കാന് പോവുകയാണ്. ധനകാര്യമേഖലയിലായിരിക്കും ഏറ്റവും വലിയ പൊളിച്ചെഴുത്തു നടക്കാന് പോകുന്നത് എന്നു ബജറ്റ് വ്യക്തമാക്കുന്നു.\nനികുതി ഭീകരതയെക്കുറിച്ച് പ്രധാനമന്ത്രി നരേന്ദ്രമോദി പ്രകടിപ്പിച്ച വേവലാതികളും ബജറ്റില് പ്രതിഫലിക്കുന്നില്ല. ആദായനികുതി പരിധി 2.5 ലക്ഷം രൂപയായി ഉയര്‍ത്താനേ തയ്യാറായുളളൂ. അഞ്ചു ലക്ഷം രൂപയാക്കി ഉയര്‍ത്തുമെന്നാണ് മാനിഫെസ്റ്റോയില് പറഞ്ഞത്. നികുതി നിര്‍ദ്ദേശങ്ങളില് കോര്‍പറേറ്റുകള്‍ക്ക് നല്‍കി വരുന്ന ഇളവുകളില് ഒന്നില്‍പ്പോലും കൈവെയ്ക്കാന് ധനമന്ത്രി തയ്യാറായിട്ടില്ല. മറിച്ച് പുതിയ ഇളവുകള് പ്രഖ്യാപിക്കുകയും ചെയ്തിട്ടുണ്ട്. തിരഞ്ഞെടുപ്പുകാലത്ത് ആദായനികുതിയും വില്‍പന നികുതിയുമെല്ലാം ഇല്ലാതാക്കി ബാങ്കിടപാടുകളുടെ മേലുളള നികുതിയാക്കി നികുതിഭാരം ചുരുക്കും എന്നെല്ലാം ബിജെപിക്കാര് പറഞ്ഞിരുന്നു. കോഴിക്കോട്ടെ ഒരു വ്യാപാരി സമിതി ഇതു നോട്ടീസായി ഇറക്കിയെന്നും കേട്ടു. കസേരയിലിരുന്നു കഴിഞ്ഞപ്പോള് ഇതൊക്കെ സംബന്ധിച്ച പ്രായോഗികബുദ്ധി ഉദിച്ചു എന്നുവേണം കരുതാന്.\nബജറ്റിലെ ഏറ്റവും പ്രധാനപ്പെട്ട പ്രഖ്യാപനം ജിഎസ്ടി അഥവാ ചരക്കു സേവന നികുതി അഖിലേന്ത്യാടിസ്ഥാനത്തില് നടപ്പാക്കുന്നത് സംബന്ധിച്ചാണ്. പക്ഷേ, ബജറ്റ് പ്രസംഗത്തില് ഈ പുതിയ നികുതിയുടെ സ്വഭാവത്തെക്കുറിച്ച് പുതിയ വ്യക്തതയൊന്നും നല്‍കിയിട്ടില്ല. കേരളം പോലുളള സംസ്ഥാനങ്ങളില് നിന്ന് വ്യത്യസ്തമായ സമീപനമാണ് ഇക്കാര്യത്തില് ഗുജറാത്ത് എടുത്തിരുന്നത്. ഗുജറാത്തിലെ നിര്‍ദ്ദേശങ്ങളാണ് അംഗീകരിക്കപ്പെടുന്നതെങ്കില് കേരളത്തിന് വലിയ തിരിച്ചടിയാകും.\nറെയില്‍വേ ബജറ്റില് കേരളത്തിന് തികഞ്ഞ അവഗണനയായിരുന്നു. ഇപ്പോഴും അതു തുടരുന്നു. ആകെയുളളത് ഐഐടി മാത്രം. പുതിയ തുറമുഖങ്ങള്‍ക്ക് അയ്യായിരത്തില്‍പരം കോടി രൂപ മാറ്റിവെയ്ക്കുമ്പോള് വിഴിഞ്ഞത്തിന് പരിഗണനയില്ല. ആരോഗ്യനേട്ടങ്ങളില് ഏറ്റവും മുന്നില് നില്‍ക്കുന്ന കേരളത്തിന് എയിംസ് ഇല്ല. ഫാക്ടിനുളള പാക്കേജില്ല. നമ്മുടെ പൊതുമേഖലാ സ്ഥാപനങ്ങള്‍ക്ക് ചെറിയ തുകകളേ നീക്കിവെച്ചിട്ടുളളൂ. ധനസഹായമായി റബറിന് പ്രത്യേക സംരക്ഷണ നിര്‍ദ്ദേശങ്ങളില്ല. യുപിഎയുടെ കാലത്തും ഇതൊന്നും കിട്ടിയില്ല എന്നും ഓര്‍ക്കണമെന്നായിരിക്കും കേന്ദ്രസര്‍ക്കാരിന്‍റെ വക്താക്കള് പറയുക.\nPosted by ഡോ. ടി. എം. തോമസ് ഐസക് at 3:08 AM\nLabels: അരുണ് ജെയ്റ്റ്ലി, കേന്ദ്രബജറ്റ് 2014-14